Libunu furathama dharifulhu3mahugai Maruvy Faruva ah Aadheys kuranikoh!\nލިބުނު ފުރަތަމަ ދަރިފުޅު3މަހުގައި މަރުވީ، ފަރުވާއަށް އާދޭސް ކުރަނިކޮށް!\n24 އޮކްޓޯބަރ 2021 - 07:23:20\nކުއްޖާގެ އާއިލާއިން “ސީއެންއެމް“ ބުނީ ތިން މަހުގެ ތުއްތު އިވީލިއާ ވިސާމް ސަމީރަކީ ދެމަފިރިންގެ ފުރަތަމަ ދަރިފުޅު ކަމަށެވެ. ކުއްޖާ އަކީ 32 ހަފްތާގައި ވިހޭ ޕްރިމެޗުއާ ކުއްޖެއް އެއް ނަމަވެސް ކުއްޖާ އަކީ ބޭރުފުށުން ސިއްހަތު ރަނގަޅުކޮށް އޮތް ކުއްޖެއް ކަމަށާއި ގަވާއިދުން ޑޮކްޓަރަށްވެސް ދައްކަމުންދިޔަ ކަމަށް އޭނާ ބުނެއެވެ.\nނަމަވެސް އޭރުވެސް ކުއްޖާގެ ފަރާތުން ފެންނަ ބައެއް ކަންތައްތައް ދަރިފުޅުގެ މަންމަ އާއި ބައްޕަ ޑޮކްޓަރާ ހިއްސާކުރާއިރު ވެސް އެއްވެސް ބޮޑު މައްސަލައެއް އުޅޭ ކަމަށް ބުނެފައިނުވާ ކަމަށް އޭނާ ބުނެއެވެ.\nކުއްޖާއަށް ތިން މަހުގައި މިމަހުގެ 19ވަނަ ދުވަހު އޮއްޑޫ އިކުއުޓޯރިއަލް ހޮސްޕިޓަލަށް ގެންދިޔައީ ގާތުން ބުއިން ހުއްޓާލުމުންނާއި، އަބަދު ނިދާފައި އޮންނާތީ އާއި، ނޭވާލާން އުނދަގޫވެގެން އުޅޭކަން ބޭރުފުށުން ވެސް ވަރަށް ބޮޑަށް ކުއްޖާގެ މައިން ބަފައިންނަށް ފާހަގަވެގެން ކަމަށް އޭނާ ބުނެއެވެ.\nހޮސްޕިޓަލަށް ގެންދިޔުމުން ފުރަތަމަ ކުއްޖާއަށް ޑޮކްޓަރު އެޓެންޑުނުވާކަމަށާއި، މެންދުރު ގެންދިޔަގޮތަށް ކުއްޖާ ހޮސްޕިޓަލުގައި ބާއްވާފައި އޮތީ ކަމަށް އޭނާ ބުންޏެ އެވެ. އެއަށްފަހު ކުއްޖާއަށް ދެވުނުގޮތަކަށް ގާތުން ދިނުމަށް ހޮސްޕިޓަލުން ބުނިކަމަށާއި ކުއްޖާގެ މަންމަ އެކި ގޮތްގޮތުން ގާތުން ދެވޭތޯ މަސައްކަތް ކުރި ނަމަވެސް ކުއްޖާ އޯކަށްދެމި އެތެރެއަށް ނުދާތީ އެކަން ކުރެވޭގޮތެއް ނުވިކަމަށް އޭނާ ކިޔައިދިނެވެ.\n" ދެން އެ ހިސާބުން ކެނިއުލާއެއް ޕާސް ނުކުރެވުނު ބޭބީއަކަށް ނުކުރެވިގެން އެތަނުގައި އަޑުގަދަކޮށްގެން އެރޭ 10:00 ޖަހާކަށް ހާއިރު ޑޮކްޓަރު ކަށިގަނޑު އަޅާފައި ބުނީ އެބަ އިވެޔޭ ބޭބީގެ ހިތުގައި އިތުރު އަޑެއް. ދެން ބުނީ ބޭބީގެ ހިތް އުމުރާއި ބަލާފައި ބޮޑުވެފައޭ އިނީ. މިހެންވެސް ކުރީގައި ބުނެވޭނެ ނޫންތޯ. ސިވިއާ އަށް އެވަރު ވެގެން ދިޔާމަތޯ މިހެން ބުނަން ޖެހޭނީ. ކުރިން ވެސް ދައްކާ ކޮންމެ ފަހަރަކު ބޭބީގެ ޕޭރެންޓުން ބޭބީ ނޭވާލާން އުނދަގޫ ވެގެން އުޅޭ ވާހަކަ ބުނާއިރުވެސް އެކަން އެމީހުންނަށް އިނގެންވާނެ ނޫންތޯ ބަލަން ސްކޭނެއް ކޮށްލައިގެން ނަމަވެސް އެކަމަކު ކޮންމެ ފަހަރަކު ބުނަނީ މައްސަލައެއް ނެތޭ،" ކުއްޖާގެ އާއިލާއިން ބުނެއެވެ.\nއޭނާ ބުނީ ފަހުން އޭއީއެޗްއިން ރިޕާ ކުރީ އިކޯ ކާޑިއޯގްރާފަަކަށް ކަމަށާއި މާލޭ އައީ އެކޮޅުން އެކަށީގެންވާ ފަރުވާއެއް ލިބެން ނެތުމުން އައިޖީއެމްއެޗުން ކުއްޖާއަށް އިތުރަށް ދެވެން އޮތް ފަރުވާއެއް ދޭން ސިޓީއަކާ އެކު ރިކްއެސްޓު ކުރުމުން ކުއްޖާއަށް ފަރުވާލިބޭނެ ކަމުގެ އުންމީދުގައި ކަމަށެވެ.\nއޭނާ ކައިރީ ބުނޭ ދަރިފުޅު ގޮވައިގެން ގެއަށް ދާށޭ!\nއެއްތަނުން ފަރުވާ ނުލިބިގެން އުދުހިފައި ރާއްޖޭގެ ވެެރިކަން ކުރާ ރަށް މާލޭގައި ހުރި އެންމެ ބޮޑު ހޮސްޕިޓަލް އައިޖީއެމްއެޗަށް ދަރިފުޅުގެ ބައްޕަ ތިން މަހުގެ ކުއްޖާ ގޮވައިގެން މިމަހުގެ 19ވަނަ ދުވަހު އައީ ދަރިފުޅަށް ރަނގަޅު ފަރުވާއެއް ލިބޭނެ ކަމުގެ އުންމީދުގައެވެ. ނަމަވެސް ކަން ވީ އެހެނެއްނޫނެވެ. ފުރަތަމަވެސް ލިބުނު ޖަވާބަކީ “އޭނާ ކައިރީ ބުނޭ ދަރިފުޅު ގޮވައިގެން ގެއަށް ދާށޭ” މިއެވެ.\nއެއަށްފަހު ވެސް ވާނުވާ ނޭނގި ތިން މަހުގެ ތުއްތު ދަރިފުޅު ގޮވައިގެން ދެކޮޅަށް ދުވެދުވެ ފަރުވާއަށް އާދޭސްކުރާތާ ތިން ދުވަސްވީއިރުވެސް އެކަށީގެންވާ ފަރުވާއެއް ނުލިބި ބައްޕަގެ ލޯ ކުރިމަތީ ދަރިފުޅު މަރުވެދިޔައީ މިމަހުގެ 23 ވީ ހޮނިހިރު ދުވަހުއެވެ.\nމިވާހަކަތައް “ސީއެންއެމް”އާ ހިއްސާކުރަމުން އާއިލާއިން ކިޔާދިން ގޮތުގައި އައްޑޫއިން ފުރައިގެން ތިން މަހުގެ ތުއްތު ދަރިފުޅު ގޮވައިގެން ބައްޕަ މާލެއައިސް ފުރަތަމަވެސް ދިޔައީ އައިޖީއެމްއެޗްގެ އެމަޖެންސީ ރޫމް(އީއާރް) އަށެވެ.\nއީއާރަށް ދިއުމުން އެނދެއްހާ ހިސާބު ވެސް ނުލިބި ގިނައިރުވާތީ ކުއްޖާގެ ބައްޕަ އެކަމާބެހޭ ގޮތުން ވާހަކަ ދެއްކުމުން އައިޖީއެމްއެޗުން ބުނީ އެނދުއަޅާނެ މީހަކު ނެތީމަ ކަމަށެވެ.\nއެނދު އަޅާނެ މީހަކު ނެތި ދަރިފުޅުގެ ފުރާނަ އަތްމައްޗަށް ދޫވާން ބޭނުންނުވާތީ އަމިއްލައަށް އެނދު އަޅައިދޭން ވެސް ބައްޕަ ހުރީ ތައްޔާރަށެވެ. ނަމަވެސް އެވާހަކަ ބުނުމުން ވެސް ޑޮކްޓަރުގެ ޖަވާބަކަށްވީ “ދަރިފުޅު ގޮވައިގެން ގެއަށް ދާށޭ” ކަމަށް އާއިލާން އިން ބުނެއެވެ.\n“އެނދު އަޅާނެ މީހަކު ނެތިގެން ބޭބީގެ ބައްޕަ ބުނި ތިމަންނަ އަޅާފާނަމޭވެސް ދެން އެވާހަކަ ގޮސް އެތާގައި އިން ސިސްޓާ ޑޮކްޓަރުގެ ގާތުބުނީމަ ޑޮކްޓަރު ބުނިކަމަށް ވަނީ އޭނާ ކައިރީ ބުނާށޭ ދަރިފުޅު ގޮވައިގެން ގެއަށް ދާށޭ” އާއިލާއިން ބުނެއެވެ.\nދެން ކުއްޖާ ބޭއްވީ މޮނިޓައެއް ގުޅާފައި ކުޑަކުދިންގެ ވޯޑުގައި ކަމަށާއި، އާއިލާއަށް ވާނުވާވެެސް ނާންގާ ކަމަށް އާއިލާއިން ބުނެއެވެ. މޮނިޓާއަށް ގުޅާފައި އޮތްއިރުވެސް އޮތީ ކުއްޖާގެ ފަޔަށްވެސް ހޮޔޮވަރުގެ އެއްޗެއް ނޫން ކަމަށާއި އެވެސް ބަދަލުކުރީ ފަހުން ބޮޑުވަރުވެގެން ކަމަށް އާއިލާއިން ބުނެއެވެ.\nކުއްޖަކީ އަވަސް ފަރުވާއަށް ރިފާކޮށްގެން ގެނައި ކްރިޓިކަލް ކުއްޖަކަށްވާއިރު ފުރަތަމަވެސް އައިސީޔޫއަށް ލައިގެން ފަރުވާދިނުމުގެ ބަދަލުގައި ކުޑަކުދިންގެ ވޯޑުގައި ބޭއްވުމަކީވެސް އާއިލާގެ ކަންބޮޑުވުމެކެވެ.\nއައިޖީއެމްއެޗުންވެސް ކުއްޖާއަށް ފަރުވާއެއް ދޭން ފެށީ ހާލު ސީރިއަސްވުމުން\nއާއިލާއިން ބުނީ ކުއްޖާ އައިސީޔޫއަށް ބަދަލުކުރީ ކުއްޖާ ގެނައިތާ ތިންވަނައަށް ވީ ދުވަހު މިމަހުގެ 22 ވީ ދުވަހުގެ ރޭގެ ވަގުތެއްގައި ކުއްޖާގެ ހާލަތު ވަރަށް ބޮޑަށް ގޯސްވުން ކަމަށެވެ.\nއޭގެކުރިން އާޖެންޓު އިކޯ ކާޑިއޯގްރަފީއަކަށް ރިފާކޮށްގެން ގެނައި ކުއްޖެއް ނަމަވެސް އެކަން ކުރާ ޑޮކްޓަރު ކުރަންޖެހޭ ބައިވަރު ކަންތައް ހުރިކަމަށް ބުނެ އެވެސް ނަހައްދާ ކަމަށާއި، ކުއްޖާގެ ހާލުދެރަވެގެން އައިޖީއެމްއެޗުން ތެޅިފޮޅިގަތީ ކުއްޖާގެ ވިންދު ކުއްލިއަކަށް ދައްވުމުން ކަމަށް އާއިލާއިން ބުނެއެވެ.\n“ތެޅިފޮޅިގަނެގެން ވަގުތުން ޗޭންޖުކޮށްލައިފި އައިސީޔޫއަށް. އެރޭ ވަގުތުން ވަގުތަށް ގެންގޮސްފައި ބުނެފި މިހާރު ކާޑިއޯގްރަފީ ހައްދާފީމޯ، ހާޓުގެ މައްސަލައެއް އެބައުޅެއޯ. އެންމެ ފަހުން އެންޓިބައޯޓިކްވެސް އެޅި، ބޭބީއަށް ފީޑު ނުކުރަން ބުނި، ބޭބީ ޑީހައިޑްރޭޓްވުމުގެ ސަބަބުން ބޭބީ ވަނީ ނިއުމޯނިއާއަށް ޗޭންޖުވެފައި”އާއިލާއިން ބުނެއެވެ.\nޑޮކްޓަރާއި ފުރަތަމަ ބައްދަލުވީވެސް އައިސީޔޫއިން ކަމަށާއި، އޭރު ކުއްޖާގެ ހާލަތުދިއައީ މަޑުމަޑުން ދައްވަމުން ނަމަވެސް ކުއްޖާގެ ހާލަތު ރަނގަޅުކަމަށް ބުނެ ޑޮކްޓަރު ދޮގު ހަދިކަމަށްވެސް އާއިލާއިން ބުނެއެވެ.\nއާއިލާއިން ބުނީ އޭގެފަހުން އެހެން ޑޮކްޓަރަކު ކުއްޖާގެ ހާލަތު ގޯސްކަމަށާއި ވެންޓިލޭޓަރުގައި ކުއްޖާ އޮތް ނަމަވެސް ކުއްޖާގެ އެެއްވެސް ކަމެއް ނެތްކަމަށް ބުނިކަމަށެވެ.\nކުއްޖާ މަރުވިކަން އެންގީ އިއްޔެ ހަވީރު 04:30 ހާއިރު މައިބަފައިންނަށް ގުޅާ އައިސީޔޫއަށް ވައްދާފައި ކަަމަށާއި އޭރު ކުއްޖާ ނޭވާލަމުން ހަމައެކަނި ދިޔައީ މެޝިނުގެ އެހީ ގައެވެ. ކުއްޖާގެ ވިންދެއް ނެތެވެ. ހިތުގެ އެތެރެއަށް ދިޔައީ ބްލީޑުވަމުންނެވެ. ހިތް އެއްކޮށް ވަނީ ފެއިލްވެފައެވެ.\n“ވައްދާފަ ބުނީ މެޝިނުގެ ބާރުގެ މިހާރު އޮތީ. އަނެއްހެން ޒީރޯގައި އޭރު އޮތީ މެޝިން ޒީރޯގައި އުޅެންޏާ އޭގެ މާނައަކީ ކުއްޖާގެ ވިންދެއް ނެތޭ. ދެން މެޝިނަށް ގުޅާލާފައި އޮތުމުގެ ބޭނުމެއް ނެތެއް ނޫންތޯ. ދެފަހަރު ސީޕީއާރްދިން. ކުއްޖާގެ ހާޓު އެތެރެއަށް ބްލީޑް ވަމުން ދަނީ. ޕަލްސްތައް ޑެމޭޖްވެފައި އޮތީ އޭރުވެސް'" އާއިލާއިން ބުނެއެވެ.\nއާއިލާއިން ބުނީ ސްޕެޝިލިސްޓުން ނެތިގެން ފަރުވާލަސްވާނެކަންވެސް ބުނީ އެންމެ ފަހު ވަގުތުކަމަށެވެ.\nކުއްޖާގެ އާއިލާއިން ގަބޫލުކުރާ ގޮތުގައި އޭއީއެޗުންނާއި އައިޖީއެމްއެޗުންވެސް ބޮޑުތަނުން އެކަމުގައި ވަނީ އިހުމާލުވެފައެވެ. ކުއްޖާގެ މައްސަލައެއް ކުރިން އުޅޭކަން ނޭނގި އޮތީވެސް ހޮސްޕިޓަލުގެ އިހުމާލަކުން ކަމަށްވާއިރު ކުއްޖާގެ މައްސަލައެއް އުޅޭކަން ފާހަގަވެގެން ފަރުވާއަށް ހޮސްޕިޓަލަށް ގެނެސް އާދޭސް ކުރުމުންވެސް އެކަށީގެންވާ ފަރުވާ ނުދީ އޮއްވާ ކުއްޖާ މަރުވުމުން އެއީ އާއިލާއަށް ގަބޫލުކުރެވޭ ކަމެއް ނޫނެވެ.\nމިކަމާއި ބެހޭގޮތުން އައިޖީއެމްއެޗްގެ ބަހެއް ހޯދުމަށް ގުޅުމުން ފޯނަށް ޖަވާބުދީފައި ނުވާތީ ހޮސްޕިޓަލުގެ ބަހެއް ވަނީ ލިބޭގޮތް ނުވެފައެވެ.\nސިއްހީ ދާއިރާގެ އިހުމާލަކުން އަނެއްކާވެސް ތިން މަހުގެ ކުއްޖަކު މަރުވިއިރު ތިނަދޫގައި ވެސް ޑޮކްޓަރުގެ އިހުމާލުން ވަނީ ތިން މަހުގެ ކުއްޖަކު މަރުވެފައެވެ.\nއައިޖީއެމްއެޗްއަށް ފައިބްރޯ ސްކޭން މެޝިނެއް!\nއައިޖީއެމްއެޗްގެ ލޭ ނެގުމުގެ ހިދްމަތް ކުރިން އޮތް ގޮތަށް!


Barudhan Lui Kuran Haassa Hot Chocolate Eh Raajje Ah Tha'aaraf Kohfi - Vaguthu\nއައިޖީއެމްއެޗްގެ ކްލަސްޓާ ދަނީ ބޮޑުވަމުން، ކަންބޮޑުވުންތައް ދަނީ އިތުރުވަމުން - 20 މިނެޓް ކުރިން\nބަރުދަން އިތުރުވެ ހަށިގަނޑުގެ ބައްޓަން ގެއްލި ދިއުމަކީ ޒުވާނުންނަށް ދިމާވާ ބޮޑު މައްސަލައެކެވެ. މިކަމުން ސަލާމަތްވުމަށް އެވެރިން ކިތަންމެ މަސައްކަތެއް ކުރިނަމަވެސް ގިނަ ފަހަރަށް އެންމެ ހިތްއެދޭ ނަތީޖާއެއް ފެންނަނީ ހާލަކުން މަދު ފަހަރެއްގައެވެ. ކަން މިހެން އޮތުމުން، ބަރުދަން ލުއިކޮށް ރީތި ހަށިގަނޑެއްގެ ވެރިއަކަށް ވުމަށް ކުރެވޭ އުންމީދު ފަނޑުވެ، ގެއްލި ދަނީއެވެ.\nބަރުދަން ލުއި ކުރުމަށްކުރާ މަސައްކަތުގައި ނާކާމިޔާބީ އާއި ކުރިމަތިލާން ޖެހިފައިވާ ފަރާތްތަކަށް މިއީ އުފާވެރި ޚަބަރަކަށް ވާނެއެވެ. މީރު ބުއިމެއް ބޯން އާދަކޮށްގެން ތިމާ އަބަދުވެސް ދެކެމުން އަންނަ ހުވަފެނެއް ހަޤީޤަތަކަށް ހެދުމަށް މިއީ މަދު ފަހަރެއްގައި ނޫނީ ނުލިބޭނެ ފުރުސަތެކެވެ. "ލިބޭ" އިން ރާއްޖެއަށް ތަޢާރަފްކޮށްފައިވާ މީރު ހޮޓް ޗޮކްލެޓް އަކީ މައްސަލައިގެ ޙައްލު ކަމަށް ބަލާށެވެ.\nރާއްޖޭގައި ފުޅާ ދާއިރާއެއްގައި އޮންލައިން ވިޔަފާރިކުރާ "ލިބޭ" އިން މިހާރު ރާއްޖެއަށް ތަޢާރަފްކޮށް ވިއްކަމުންދާ، ދިވެހިންގެ މެދުގައި މަޤުބޫލު "ލޭންސްލޭ" ބްރޭންޑުގެ ހޮޓް ޗޮކްލެޓް އަކީ، އޭގެ މީރުކަމާއި އެއްވަރަށް ހަށިގަނޑަށް ފައިދާކޮށް، އެންމެ އެދެވޭ ބަދަލު ހަށިގަނޑަށް ގެނައުމުގެ އެހީއެވެ. ހަށިގަނޑުގައި އިތުރަށް ހުންނަ ފެޓްސް ދުއްވާލައި، ބައްޓަން ރީތިކޮށްދިނުމުގައި މިއީ ދެވަނައެއް ނެތް ބުއިމެކެވެ.\n"ލޭންސްލޭ ކޮކޯ ޕްލަސް" ގެ ނަމުން ނަންދީފައިވާ މި ބުއިމަކީ، "ޝުގާ ފްރީ"، "ކޮލެސްޓްރޯލް ފްރީ" ހޮޓް ޗޮކްލެޓެކެވެ. މަސައްކަތުގެ މާހައުލުގައި އާއި ވަރުބަލިކަން އިހުސާސް ކުރެވޭހިނދު މިއީ ހަކަތަ ލިއްބައިދިނުމުގައި ވެސް ދެވަރެއްނުވާ ބުއިމެކެވެ. ސްޓްރެސްގައި އަބަދު އުޅެން ޖެހުމުން ދެން ދިމާވާ ނުރައްކަލަށް ލިބިދޭނެ އިތުބާރުހުރި ޙައްލެއްވެސް މެއެވެ.\nހަށިގަނޑަށް ފައިދާކުރަނިވި ގިނަ ބައިތަކެއް އެކުލެވޭހެން އުފައްދާފައިވާ ލޭންސްލޭ ކޮކޯ ޕްލަސް އަކީ ޤުދުރަތީ އުފެއްދުމެކެވެ. ހަށިގަނޑަށް ނޭދެވޭ އަސަރުކޮށް ގެއްލުންކޮށްފާނެ މާއްދާތައް މި ބުއިމުގައި އެއްވެސް މިންވަރަކަށް އެކުލެވިގެން ނުވެއެވެ. އެހެންކަމުން މި ބުއިން ވެގެންދަނީ ސިއްޙަތަށްވެސް ފައިދާކުރަނިވި ބުއިމަކަށެވެ.\nބަރުދަން ލުއިކޮށްދިނުމަކީ މި ހޮޓް ޗޮކްލެޓުގެ އެންމެ މައިގަނޑު އެއް ބޭނުމެވެ. ނަމަވެސް އެއާއެކު ނަލަވެ ޒީނަތްތެރިވުމަށް ވެސް މި ބުއިން ރަނގަޅެވެ. ހަންގަނޑު ދުޅަހެޔޮކޮށްދީ މަޑުކޮށް އޮމާންކޮށްދެއެވެ. ހިކި ހަންގަނޑަށް ފަރުވާކޮށް، ޒުވާންކަން އަލުން އަނބުރާ ގެނުވައިދޭނެއެވެ. މިހެންގޮސް ހަމައެކަނި ހަންގަނޑާއި ވެސް ގުޅުންހުރި ކިތަންމެ ހެޔޮ ބަދަލެކެވެ.\nމި ބުއިމުގެ އެންމެ ޚާއްސަ ސިފައަކީ، ބޭނުންކުރަން ފަށާތާ މަދު ދުވަސްކޮޅެއްގެ ތެރޭގައި އޭގެ ފައިދާ ފެންނާން ފެށުމެވެ. މިގޮތުން އާދަކޮށް ދެހަފްތާއެއްހައި ދުވަހު ބުއިން ބޯނަމަ ހަންގަނޑަށް ހެޔޮ ބަދަލު އަންނަކަން ފާހަގަކުރެވެއެވެ. އަދި އޭގެ ފަހުން ބަރުދަން ލުއިވެ ހަށިގަނޑަށް ޗާލުކަން ގެނުވައިދޭ މިންވަރު އަމިއްލައަށް އިހުސާސް ކުރެވޭނެއެވެ. ލޭންސްލޭ ކޮކޯ ޕްލަސްގެ ޖާދޫ ތަޖުރިބާ ކޮށްފައިވަ ފަރާތްތަކުގެ ވާހަކައަކީ މިއީއެވެ.\nދިވެހިންގެ މެދުގައި މަޤުބޫލުވެގެން ގޮސްފައިވާ ބަނޑު ހިންދާ ކޮފީ އުފެއްދި ތައިލޭންޑް ކުންފުނީގެ މި ހޮޓް ޗޮކްލެޓަކީވެސް ދުނިޔއަށް މަޝްހޫރު ޕްރޮޑަކްޓެކެވެ. އަދި އެތައް ބަޔަކު އާދަކޮށް ބޭނުންކުރަމުންދާ، މޮޅު އުފެއްދުމެއްވެސް މެއެވެ. ނުހަނު އަވަހަށް ނަތީޖާ ދައްކައިދޭ މި ބުއިން ރާއްޖެއަށް އެތެރެކޮށް މާކެޓް ކުރަނީ "ލިބޭ" އިންނެވެ.\nއާންމު ކޮށް މީރު ހޮޓްޗޮކްލެޓެއް ތައްޔާރުކުރުމަކީ އެހާ ފަސޭހަ ކަމަކަށް ނުވެދާނެއެވެ. ނަމަވެސް ކޮކޯ ޕްލަސް އިން މި ބުއިން ބޯން ބޭނުންވަގުތެއްގައި، ވަގުތުން ތައްޔާރުކޮށްލަންވީ އެވެ. ކޮންމެ ޕެކެޓެއް އޮންނަނީ ގިރާލަން ތައްޔާރުކޮށްފައެވެ. އެހެންކަމުން ޖެހޭނީ، 80 މިލިލީޓަރުގެ ހޫނުފެން ތައްޓަކަށް ހުސްކޮށްލުމަށްފަހު ގިރާލާށެވެ. ދުވާލަކު މިގޮތުގެ މަތީން މަދުވެގެން އެއްފަހަރު ކޮކޯ ޕްލަސްގެ ހޮޓް ޗޮކްލެޓް ތައްޓެއް، ކެއުމުގެ ވިހި މިނެޓް ކުރިން ބޯންވާނެއެވެ.\n"ލިބޭ" އިން ވިއްކާ ލޭންސްލޭ ކޮކޯ ޕްލަސް ފޮއްޓެއް ވިއްކާ އަގަކީ 150 ރުފިޔާއެވެ. ކޮންމެ ފޮއްޓެއްގައި ކޮކޯ ޕްލަސްގެ ހަތް ޕެކެޓް އޮންނާނެއެވެ. މި ޕްރޮޑަކްޓް ބައްލަވައިގަތުމާއި އިތުރު މަޢުލޫމާތު ސާފުކުރެއްވުމަށް، 7999681 ނަމްބަރު ފޯނަށް ގުޅުމަށް ނުވަތަ "ލިބޭ"ގެ ފޭސްބުކް ޕޭޖަށް މެސެޖެއް ކޮށްލުމަށް އެފަރާތުން އެދެއެވެ.\nމި ޕްރޮޑަކްޓު މާލެއިން ބައްލަވައިގަންނަވާ ފަރާތްތަކަށް އިތުރު އަގަކާއި ނުލާ ޑެލިވަރީ ކޮށްދިނުމުގެ ޚިދުމަތް "ލިބޭ" އިން ފޯރުކޮށްދެއެވެ. ރަށްރަށަށް ފޮނުވަން ބޭނުންވާ ނަމަ ބޯޓާއި ހަމައަށް އޯޑަރު ގެންގޮސްދޭނެއެވެ.\n1. ބަނޑު ހިންދައި ބައްޓަން ރީތިކޮށްދޭ، ލޭންސްލޭ ސްލިމިންގް ކޮފީ (150ރ.)\n2. ސެނެޓައިޒާ ޖެލް (480 އެމްއެލް - 150ރ. | 240 އެމްއެލް - 100ރ. | 30 އެމްއެލް - 50ރ.)\n3. ސެނެޓައިޒާ ލިކުއިޑް (500 އެމްއެލް - 160ރ.)


Raajje Hifumah Govaali Mahssalaigai India Safeeru Foreign Ministry Ah Haaziru Kohfi - Vaguthu\nރާއްޖެ ހިފުމަށް ގޮވާލި މައްސަލައިގައި އިންޑިއާ ސަފީރު ފޮރިން މިނިސްޓްރީ އަށް ހާޒިރުކޮށްފި\nފޮރިން މިނިސްޓަރު އާސިމާއި އިންޑިއާ ސަފީރު އަކިލޭޝް މިޝްރާ\nކުރިއަށް އޮތް ރިޔާސީ އިންތިހާބުގައި މަކަރު ހަދައިފިނަމަ ދިވެހިރާއްޖެ ހިފުމަށް، އިންޑިއާގެ ވެރިކަންކުރާ ހަރުކަށި ހިންދޫއިން ކޮންޓްރޯލްކުރާ ބީޖޭޕީގެ އިސް މެމްބަރެއް ކަމަށްވާ ސުބްރަމާނިއަން ސުވާމީ ގޮވާލެއްވި މައްސަލާގައި އިންޑިއާ ސަފީރު އަކިލެޝް މިޝްރާ ފޮރިން މިނިސްޓްރީ އަށް ހާޒިރުކޮށްފިއެވެ.\nއޭނާ ފޮރިން މިނިސްޓްރީއަށް ހާޒިރުކޮށްފައި ވަނީ މިއަދުއެވެ. މިޝްރާ ފޮރިން މިނިސްޓްރީއަށް ހާޒިރުކޮށް އޭނާއާ ސުވާލު ކުރެއްވީ ރާއްޖޭގެ ފޮރިން ސެކެޓްރީ އަހުމަދު ސަރީރުކަމަށް މައުލޫމާތު ލިބެއެވެ. އެހެން ނަމަވެސް އެ ބައްދަލުވުމާއި ގުޅޭ އިތުރު މައުލޫމާތުތަކެއް ލިބިފައެއް ނުވެއެވެ.\nނަމަވެސް އެނގިފައިވާގޮތުގައި، އެ ބައްދަލުވުމުގައި ސަރީފް ވަނީ އެ ގޮވާލެއްވުމާއި މެދު ކަންބޮޑުވާކަމަށް ވިދާޅުވެފައެވެ.\nރާއްޖެ ހިފުމަށް ގޮވާލާ ފާޅުކަން ބޮޑުގޮތެއްގައި ސުބްރަމާނިއަން ގޮވާލެއްވިއިރު، އެއީ އިންޑިއާ ސަރުކާރުގެ ވިސްނުމެއް ނޫން ކަމަށް އިންޑިއާގެ އެކްސްޓާނަލް އެފެއާޒް މިނިސްޓްރީގެ ތަރުޖަމާން ވަނީ ވިދާޅުވެފައެވެ.\nއިންޑިއާ އެކްސްޓާނަލް އެފެއާޒް މިނިސްޓްރީގެ ތަރުޖަމާނު ރަވީޝް ކުމާރާއި ޙަވާލާދީ އެ މިނިސްޓްރީން މިއަދު އާންމުކުރި ކުރު ބަޔާނެއްގައި ބުނެފައި ވަނީ ސުބްރަމާނިއަން ސުވާމީގެ ޓްވީޓަކީ އޭނާގެ އަމިއްލަ ޚިޔާލުފުޅު ކަމަށާއި އެއީ އިންޑިއާ ސަރުކާރުން ދެކޭ ގޮތް ނޫން ކަމަށެވެ.\n"ޑރ.ސްވާމީގެ ހިޔާލަކީ ސްވާމީގެ އަމިއްލަ ހިޔާލެއް. އެއީ އިންޑިއާ ސަރުކާރުގެ ވިސްނުމެއް ނޫން،" ރަވީޝް ކުމާރު ވިދާޅުވެފައިވެއެވެ.\nރިޔާސީ އިންތިޚާބުގެ ނަތީޖާ އޮޅުވާލައިފިނަމަ އިންޑިއާ އިން ރާއްޖެއަށް އަތްގަދަކުރަން ޖެހޭނެ ކަމަށް ސުބްރަމާނިއަން ގޮވާލާފައި ވަނީ ޙުކުމަށް ފިލައިގެން ރާއްޖެއިން ބޭރުގައި ދިރިއުޅުއްވާ ކުރީގެ ރައީސް މުހައްމަދު ނަޝީދާއި ލަންކާގައި ބައްދަލުކޮށް ރާއްޖޭގެ ސިޔާސީ މަސްރަހާއި ބެހޭ ގޮތުން މަޝްވަރާ ކުރިތާ ދެތިން ދުވަސް ފަހުންނެވެ.\nބަލަގަ ، ތިޔަ އިންޑިޔާ ތަރުޖަމާނު ކައިރީގައި ބުނެބަލަ ކަލޯމެންގެ ވިސްނުން ރާއްޖެހިފުމަށް އޮތަސް ތިޔަކީ ވާނޭ ކެމެއް ނޫނޭ. އިންޑޔާއިން ރާއްޖެހިފުމުގެ ކުރިން ޖެހޭނީ ޗައިނާ ، އިނގިރޭސިވިލާތް ، ސައުދި އަރަބިއްޔާ ، އެމެރިކާ ، ޖަރުމަން ، ފްރާނސް ، ތުރުކީ ، ޖަޕާން ، ސްރީލަންކާ ، އޮސްޓްރޭލިއާ ، އިޓަލީ މިޤައުމުތައް ހިފަން. އެއަށްފަހު ރާއްޖެހިފަންވީ. ބޯ ހަލާކް.\nއޮގަސްޓް 26, 2018 20:10\nކޮބާކޮމެންޓެއެއް ކޮލާނެކުައެޖެއްނެއްތަ އިންޑިއާއަރައިފިޔާ މަޤުރުބާންވާން މެގޭލޭ ގުރުބާން ކޮލާން ތައްޔާރު


ސީނިއަރ އެޑްމިނިސްޓްރޭޓިވް އެސިސްޓެންޓް، ގާޑް، މަސައްކަތު\nކޯޕަރޭޓް ސަރވިސް އޮފީސް / އެޑްމިނިސްޓްރޭޝަން\n- މަގާމުގެ މަސައްކަތް ކުރުމުގެ ހުނަރު / ޤާބިލްކަން ސާބިތުކޮށްދިނުމާއެކު، މަތީ ސާނަވީ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައިވުމާއެކު، ސެކަންޑަރީ ސްކޫލް ސެޓްފިކެޓް އިމްތިޙާނުގައި 'ދިވެހި' މިމާއްދާއިން ދަށްވެގެން 'ސީ' ގްރޭޑް ލިބިފައިވުން، ނުވަތަ\n- މަގާމުގެ މަސައްކަތް ކުރުމުގެ ހުނަރު / ޤާބިލްކަން ސާބިތުކޮށްދިނުމާއެކު، މަގާމަށް ބޭނުންވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް2(ސެޓްފިކެޓް 2) ގެ ސަނަދެއް ހާސިލުކޮށްފައި ވުމާއެކު، މަގާމުގެ މަސައްކަތާ ގުޅޭ ދާއިރާއެއްގައި9އަހަރު ދުވަހުގެ މަސައްކަތު ތަޖުރިބާ ލިބިފައިވުން، ނުވަތަ\n- މަގާމުގެ މަސައްކަތް ކުރުމުގެ ހުނަރު / ޤާބިލްކަން ސާބިތުކޮށްދިނުމާއެކު، މަގާމަށް ބޭނުންވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3(ސެޓްފިކެޓް 3) ގެ ސަނަދެއް ހާސިލުކޮށްފައި ވުމާއެކު، މަގާމުގެ މަސައްކަތާ ގުޅޭ ދާއިރާއެއްގައި6އަހަރު ދުވަހުގެ މަސައްކަތު ތަޖުރިބާ ލިބިފައިވުން.\n- އޮފީހުގެ ރިސެޕްޝަން ކައުންޓަރަށް ލިބޭ ސިޓީ / ނޯޓު / ލިޔުންތައް ބަލައިގަތުމާއި، އެކަމާގުޅޭގޮތުން ކުރަންޖެހޭ މަސައްކަތްތައް ކުރުން.\n- ހަމަޖެހިފައިވާ ގަވައިދާ އެއްގޮތަށް، ލިބިފައިވާ ހުނަރާއި ތަޖުރިބާ ބޭނުންކޮށްގެން، އޮފީހުގެ ޕީ.އޭ.ބީ.އެކްސް. އޮޕަރޭޓަރެއްގެ ގޮތުން މަސައްކަތްކުރުން.\n- ސިޓީ / ނޯޓު ފަދަ ލިޔުންތައް ޓައިޕްކުރުމާއި، އެތަކެތި ފޮނުވުމާއި، އިދާރީގޮތުން ކުރަންޖެހޭ މަސައްކަތްތައް ކުރުން.\n- ސެކިއުރިޓީ އޮފިސަރުންނާއި ގާރޑުންގެ ޑިއުޓީ ޓޭބަލް ހެދުމާބެހޭ މަސައްކަތް ކުރުމާއި، ޑިއުޓީ ޓޭބަލްތައް ޕްރޮގްރާމަށް އެޅުން.\nކޯޕަރޭޓް ސަރވިސް އޮފީސް / އެވޯޑްސް އެންޑް އިވެންޓްސް\n- ދައުލަތުން އެކިއެކި ފަރާތްތަކަށް ދެއްވާ ޢިއްޒަތާއި ޝަރަފު ދިނުމާ ގުޅޭގޮތުން ކުރަންޖެހޭ މަސައްކަތް.\n- ޤައުމީ އިނާމު ދިނުމާ ގުޅޭގޮތުން ކުރަންޖެހޭ މަސައްކަތް.\n- ޚާއްޞަ އިނާމު ދިނުމާ ގުޅޭގޮތުން ކުރަންޖެހޭ މަސައްކަތް.\n- ރައީސުލްޖުމްހޫރިއްޔާގެ ނަންފުޅުގައި ދެއްވާ އެހެނިހެން އިނާމުތައް ދިނުމާ ގުޅޭގޮތުން ކުރަންޖެހޭ މަސައްކަތް.\nކޯޕަރޭޓް ސަރވިސް އޮފީސް / ފައިނޭންސް އެންޑް މެއިންޓެނެންސް\n- ހައުސްކީޕިންގ އާއި މެއިންޓެނެންސްގެ މަސައްކަތްތައް.\nމި މަގާމަށް ޝަރުޠު ފުރިހަމަވާ މީހުން، މަތީގައި ބަޔާންކޮށްފައިވާ ލިޔުންތައް ރައީސުލްޖުމްހޫރިއްޔާގެ އޮފީހުގެ ވަޒީފާއަށް އެދޭ މީހުން ފުރިހަމަކުރާ މަޢުލޫމާތު ފޯމާއެކު، 20 ޑިސެންބަރު 2018 ވާ ބުރާސްފަތި ދުވަހުގެ 14:00 ގެ ކުރިން، މި އޮފީހުގެ ރިސެޕްޝަން ކައުންޓަރަށް ހުށަހެޅުން އެދެމެވެ. މި މަގާމަށް އިންޓަރވިއު ކުރެވޭނީ، މަގާމުގެ ޝަރުޠު ހަމަވެ، ޝޯޓް ލިސްޓް ކުރެވޭ ފަރާތްތަކާއެވެ. އަދި އިންޓަރވިއުއަށް ޝޯޓް ލިސްޓު ކުރެވޭ ފަރާތްތައް ފިޔަވައި އެހެން ފަރާތްތަކަށް، މަގާމަށް ހޮވިފައިނުވާކަމުގެ ސިޓީ ނުފޮނުވޭނެކަމުގައިވެސް ދެންނެވީމެވެ. ވަޒީފާއަށް އެދި ފޯމު ހުށަހަޅާއިރު އެދުނު މަގާމުގެ ނަން ޖެއްސެވުން އެދެމެވެ.\n16 ޑިސެންބަރު 2018\nޕަބްލިޝްކުރި ތާރީޚު: 16 ޑިސެންބަރު 2018


ވާލޯބި އެނގޭނަމަ… 8 – Esfiya\n“ދަރިފުޅު ބައްޕަ ކައިރީގައި މިވާހަކަދައްކަން ނުކެރެންޏާ މަންމަ މެދުވެރިކޮށް ދަރިފުޅު ބުނަން ބޭނުންވާ އެއްޗެއް ބައްޕަގެ ކަންފަތާއި ހަމައަށް ގެނެސްދީ. ދަރިފުޅު ހިތްހަމަޖެހޭދޯ” އަލްޔާގެ ބޮލުގައި ފިރުމާލަމުން ޢަބްދުއްޝަކޫރު އަހާލިއެވެ. މޭގެ ތެރޭގައި އޮތް ހިތް ރޮމުންދާ އިރު ވެސް ލޯބިވާ ބައްޕަ އަށް އަލްޔާ ދިނީ ހިނިތުންވުމެކެވެ.\nދުވަހުގެ ބާކީ އޮތް ވަގުތު ތަކުގައި އޮފީހުގައި މަސައްކަތް ކުރަން އިން އަލްޔާ އިނީ ކަންތައްތައް ވެގެންދާ ގޮތުން މާޔޫސް ވެފައެވެ. ޝައިމް ދެކެ އަލްޔާ ކުޑަކޮށް ވެސް ލޯތްބެއް ނުވޭއެވެ. އެހިތުގައި ރަސްކަންކުރަމުން ދަނީ ލޫކެވެ. ލޫކް އަލްޔާ ދެކެ ލޯބިވާ ވާހަކަ ނުބުނެ އެއުޅެނީ ކީއްވެހެއްޔެވެ؟ ސަޖޫލް ބުނިހެން ކުރިން އަލްޔާ ބުނަންވީ ހެއްޔެވެ؟ އެތައް އިރަކު ވިސްުނުމަށްފަހު އަލްޔާ ވިިސްނީ ކޮންމެސް ގޮތަކަށް ލޫކާއި ބައްދަލުކުރާށެވެ. ލަދުގެ ފަރުދާ ކަހާލުމަށްފަހު ލޫކަށް އަލްޔާގެ ހިތުގެ އަޑު އިއްވާލާށެވެ. ލަދަކާއި ހުރެ ތަދެއް ނުފިލާނެއެވެ. ޢަބްދުއްޝަކޫރު ގާތުގައި މާދަމާ ވެސް އަލްޔާ ލޯބިވަނީ އެހެންމީހަކު ދެކެއޭ ބުނެފިއްޔާ ދެކޮޅެއް ނަހަދާނެކަން އަލްޔާ އަށް ޔަގީންވެއެވެ. ނަމަވެސް އަލްޔާ އަށް ވިސްނަން އުނދަގޫވީ ލޫކާއި ބައްދަލުކުރާނެ ގޮތެކެވެ. އެންމެ ފަހުން ހިޔާލެއް ހޯދާލަން ގުޅާލި ސަޖޫލް ދިން ހަބަރަކުން އަލްޔާ އަށް ހެވުނެވެ. ސަޖޫލްގެ އެކުވެރި ބީނާ އޭނާގެ ފިރިމީހާ ގޮވައިގެން ބޭހަކަށް ގަމަށްދާ ހަބަރު ލިބުމުން އުފާ ނުވާނޭ ހެއްޔެވެ؟ ލޫކް ކައިރިއަށް ދެވޭނެ ގޮތް އެކަލާނގެ އަލްޔާ އަށް މިންވަރުފުޅު ކޮށްދީފިއެވެ. ދެން އޮތީ ހިތްވަރާއެކު ކުރިމަތިލުމެވެ.\n“ޒާން ބުށްތަށި ބުއިންތަ” ސޯފާގައި އޮތް ޝައިމް ފޯނުން ވާހަކަދައްކަމުން އެދަނީ އޭނާގެ ފުރަތަމަ ދަރިފުޅު ފަސް އަހަރުގެ ޒާން އާއެވެ. ތުއްތު ދަރިފުޅު އުރާލައިގެން އެވަގުތު ޝެނާ ޖެހިގެން ހުރި ސޯފާގައި އިށީނެވެ. ޝައިމްގެ ހިތްހަމަޖެހިފައިވާ މޫނު ފެނުމުން ޝެނާ ގެ ހިތް ފުރުނެވެ. އޭނާގެ ކޮއްކޮ ހިނިތުންވެފައިވާ މޫނު ފެންނަނީ ވަރަށް މަދު ފަހަރަކުއެވެ. “އެހެންތަ! ޒައި ކޮއްކޮ ސްކޫލުން އައިމަ ބުނައްޗެ ބައްޕިއަށް ގުޅައްޗޭ. މިގޭގައި ވެސް މިހާރު ކުޑަކުޑަ ބޭބީއެއް އެބައޮތް. އެނގޭތަ ދޫނި އަށް ބޮޑުމަންމި އެބޭބީ އަށް ދިނީ ކޮން ނަމެއް ކަން. ޒޫނީ. ދަރިފުޅު ބުނި ނަމެއްނު ދޯ އެއީ” ޝައިމް ފޯނު ބާއްވާލަމުން ޝެނާ އަށް ބަލާލިއެވެ. އަދި ސޯފާ އިން ތެދުވެލާ ޝެނާ އުނގުގައި ހޭލާ އޮތް ޒޫނީ އުރާލިއެވެ.\n“ދޮންތަ ވަރަށް އުފާވޭ ކޮއްކޮ ތިގޮތަށް އުފާވެފައި ހުރީމަ” ޒޫނީ އުނގުމައްޗަށް ލައިގެން އިން ޝައިމްގެ އިސްތަށިގަނޑުގައި ފިރުމާލަމުން ޝެނާ ބުންޏެވެ. “އާނ! ދޮންތާ! އަޅުގަނޑު މިހުރީ ވަރަށް އުފަލުން. ކުޑަ ދުވަސްކޮޅެއްގެ ތެރޭގައި އަޅުގަނޑު އެމީހެއްދެކެ ހިތާ ފުރާނައިން ލޯބިވާ ފަރާތް ދެން އަޅުގަނޑުގެ މިލްކަކަށް ވާން އޮތީ ކުޑަ ދުވަސްކޮޅެއް. ލައި ފާޅުގައި އާއެނކޭ ނުބުންޏަސް ޔަގީން ޢަބްދުއްޝަކޫރުބޭގެ ބަހަކާއި ދެކޮޅެއް ނުވާނެކަން” ހަގީގަތުގައި ވެސް ޝައިމް އިނީ ވަރަށް އުފަލުންނެވެ. “އެކަމަކު ކޮއްކޯ. ޒާން އާއި ޒައިނީގެ ހަގީގަތް އަލްޔާ އަށް ކިޔާނުދީ ތިކަން ކުރާކަށް ދޮންތައަކަށް ނުފެނޭ. ފަހުން ރޯންޖެހުނީމަ ހިތް ފަޅައިގެންދާވަރުވާނެ. ކޮއްކޮ އަށް ބުނަން ނުކެރެންޏާ ދޮންތަ ބުނެފާނަން” ޝެނާ ބުންޏެވެ. ޝައިމް ހީވީ ތެޅިގަތްއިރު ރޯމަހެއް ހެންނެވެ. އަދި އޭނަ އަކީ އަކީ ކުޑަ ދެކުދިންގެ ބައްޕައެއް ކަން އަލްޔާ އަށް އަންގަން ބޭނުމެއް ނުވެއެވެ. ލޯބި ލިބިފައި އަތުން ބީވެގެންދާ މަންޒަރު ބަލަން ކެތްވާނީ ކޮންހިތަކަށް ހެއްޔެވެ؟ އެހަގީގަތް ނާންގާ ވެސް ޝައިމް އާއެކު އުފާވެރި ހަޔާތެއް އަލްޔާ އަށް ލިބޭނެ ކަމުގައި ޝައިމް ޔަގީންކުރޭއެވެ. ސަބަބަކީ އެކުދިން ތިބެނީ ކުދިންގެ މަންމަ ކައިރީގައި ކަމަށްވާތީއެވެ.\nމެންދުރުގެ އެންމެ ހޫނު ގަދަ ވަގުތުގައި ދޯނިން ޖެޓީ މައްޗަށް ފުންމާލި އަލްޔާ ދެފަޔަށް ބާރުލީ އަލުވިމާގެ އާއި ދިމާލަށް ދިއުމަށެވެ. ލޫކްގެ ކުރިމަތީގައި އަލްޔާގެ ހިތް ހުޅުވާނުލެވެނީސް އަލްޔާ ދެން ހިތްހަމައެއް ނުޖެހޭނެއެވެ. އަލްޔާ ގޮވަމުން ފަހަތުން ދުވެފައި އައި ސަޖޫލް މާނޭވާ ލާން ފެށިއެވެ. “ސާބަހޭ. ވަރުބަލިވެއްޖޭ ލައި ފަހަތުން ދުވެދުވެ. ތަންކޮޅެއް މަޑުން ހިނގިއަސް އެގެއަށް ދެވޭނެ” މާނޭވާ އަޅަމުން ސަޖޫލް ވާހަކަދެއްކިއެވެ. އަލްޔާ ހަމަ ބަހެއް ވެސް ނުބުނެ ކުރިއަށް ދިޔައެވެ. ހައިރާންވެފައި ހުރި ސަޖޫލް ވެސް އަލްޔާ އާއި އެއްހަމައެއްގައި ފިޔަވަޅު ހަމަކުރެވޭތޯ މަސައްކަތްކުރަމުން ދިޔައެވެ.\nއަލުވިމާގެ ގޯޅިއަށް ވަދެވުމާއެކު އަލްޔާ ދުއްވައިގަތެވެ. ސަޖޫލް ވެސް ފަހަތުން ދުއްވައިގަތެވެ. މަގުމަތީގައި ތިބި މީހުން ބެލިޔަސް އަލްޔާގެ ފަރުވާލެއް ނެތެވެ.\n“އަނބިގަބޫލުކޮށްފިން” އަލްޔާގެ ކަންފަތުގައި އެޖެހުނީ ލޫކްގެ އަޑު ނޫން އެހެން އަޑެއް ނޫނެވެ. މާގިނަ މީހުން ނެތަސް ކައިވެނި ހަފްލާއެއް ކުރިއަށްދާކަން އަލްޔާ އަށް ވިސްނުނެވެ. ކައިވެނިވި ދެމަފިރިން އަލްޔާ އަށް ފުރަގަހަށް އިނަސް އެފިރިހެނާ އަކީ އަލްޔާގެ ހިތުގެ ރަސްގެފާނުކަން ދެނެގަތެވެ. އަލްޔާ އަށް ހީވީ އުޑު ބޯމައްޗަށް ވެއްޓުނު ހެންނެވެ. މޫނު މައްޗަށް އަނދިރިވެގެން ދިޔައެވެ. ހުވަފެނަކަށްވޭތޯ ހިތާހިތުން ދުޢާ ކޮށްލެވުނެވެ. މޭގައި އަތް އަޅާލެވުނީ ހިތުގައި ރިއްސައިގަތްވަރުންނެވެ. އިހުތިޔާރަކާއި ނުލާ ދެލޯ ފުރިގެން އައެވެ. އިސާހިތަކު އަލްޔާގެ މޫނު މައްޗަށް އަނދިރިވެ އަރި އަޅާލިއެވެ.\nއެއްޗެއް ބިންމައްޗަށް ވެއްޓުނު އަޑަށް ހުރިހާ މީހުންނަށް އެއްކޮށް ބަލާލެވުނެވެ. ކުޑަމަނިކެ ބާރަކަށް ދުވެފައި އައިސް އަލްޔާގެ ބޮލާއި ދިމާލުން ތިރީގައި އިށީނެވެ. ލޫކާއި މިކްހާ ވެސް ކައިރިވެލިއެވެ. ސަޖޫލް ވެސް އަލްޔާ ކައިރީގައި އިނީ ރޮވިފައެވެ. އަލްޔާގެ އިސްތަށިގަނޑު މޫނު މައްޗަށް ފެތުރިފައި ވުމުން ކާކުކަން ދެނެގަންނާކަށް އެއްވެސް މީހަކަށް ނޭނގުނެވެ. ހިތާމައިގެ ތަސްވީރެއް ފަދައިން ހުރި ލޫކްގެ ހިތުގައި ހިފާ މީހަކު ފިތާއިގަތްހެން ހީވީ އަލްޔާ ކައިރީގައި އިން ސަޖޫލް ފެނުމުންނެވެ. އަވަސް އަވަހަށް ވެއްޓިފައި އޮތް އަލްޔާ އަށް ބަލާލިއެވެ. އިންޒާރަކާއި ނުލާ ލޫކްގެ ދެލޯ ފުރިގެން އައުމާއެކު އަތުގެ ބޮޑުވާ އިނގިލިން ފޮހެލިއެވެ. ކުޑަމަނިކެ އަލްޔާގެ އިސްތަށިގަނޑު އެއްކައިރިކޮށްލުމާއެކު ލޫކްއަށް ނުހުރެވުނެވެ. އަލްޔާގެ ހަށިގަނޑު ލޫކްގެ އަތްދަނޑި މައްޗަށް އުފުލާލީ ކައިރީގައި ހުރި މިކްހާ އަށް ވެސް ބަލާނުލައެވެ.\nކުޑަމަނިކެ ވެސް ހުރީ އެގެއިން އެވަގުތު އަލްޔާ ފެނުމުން ހައިރާންވެފައެވެ. ސަޖޫލް ކައިރީގައި އަހާލަން ވެސް އުޅެފައި ފުރަތަމަ އިސްކަމެއް ދިނީ އަލްޔާ އަށް ފަރުވާއެއް ދިނުމަށެވެ. ކުޑަމަނިކެގެ ކޮޓަރީގައި ހުރި އެނދެެއް މަތީގައި އަލްޔާ ބާއްވާލަމުން ލޫކް އެމޫނަށް ވަރަށް ކައިރިން ބަލާލިއެވެ. އަލްޔާގެ ދެލޯ ކައިރީގައި ފާޅުވާން ހުރި ކަރުނަތައް ފެނުމުން ލޫކްގެ ހުރިހާ ސުވާލުތަކެއްގެ ޖަވާބު ލިބިގެން ދިޔައެވެ.\nފެންތައްޓެއް ހިފައިގެން ކައިރިވި ކުޑަމަނިކެ ފެނުމުން ލޫކް ފަހަތަށް ޖެހެމުން ގޮސް ކޮޓަރިން ނިކުންނަމުން ސަޖޫލަށް ބަލާލިއެވެ. ލޫކްގެ ފަހަތުން ސަޖޫލް ނިކުތެވެ. “ލޫކްގެ ކައިވެނިކަމެއް ނުވެސް އެނގޭ. ކީއްތަވާނީ ބުނެލިނަމަ” ސަޖޫލް ބުންޏެވެ. “ލައި ކީއްކުރަން މިރަށަށް އައީ. އެވެސް މިވަގުތު” ލޫކް ސަޖޫލާއި ސުވާލުކުރިއެވެ. “މަށަށް ހީވަނީ އަލްޔާ މިރަށަށް އައި ސަބަބެއް ބޮޮޑަށް އެނގޭނެ މީހަކީ ތީހެން” ސަޖޫލް ލޫކް ގެ ކުރިމަތީގައި ހުރެ އެމޫނަށް ފަރުވާތެރިކަމާއެކު ބަލާލަމުން ބުންޏެވެ. ލޫކް ސަޖޫލަށް ފުރަގަސް ދިނީ އެ މޫނު މަތީގެ ކުލަވަރުތައް ސަޖޫލަށް ސިއްރު ކުރުމަށްޓަކައެވެ.\n“ތިދެމީހުން ދޭތެރޭގައި ހިނގި ކަމެއްފަހުން ލައި ވަނީ މަށަށް ކިޔާދީފައި. ކީއްވެ ލައި އަށް ތިވަރުގެ ދެރައެއް ތިދިނީ. ލޫކް ކައިރީގައި ލޯބިވާ ވާހަކަ ބުނުމަށްޓަކައި އެފަކީރު މޮޔައެއްހެން މިރަށަށް އެއައީ. އެކަމަކު ބަލާލަބަލަ. ކިހާ ރީތި މަންޒަރެއް އެފެނުނީ. އެންމެ ފަހަރަކު ވެސް ލޫކް ބުނެލިނަމަ ތިދެމީހުން މެދުގައި ހިނގި ކަމެއް ފަހުން ހަނދާން ނައްތާލާށޭ. ތިހާ އަނިޔާވެރިކޮށް އަންހެންކުއްޖެއްގެ ހިތް ދެފަޅިކޮށްލަން ވެދާނެތަ؟ ތިގޮތަށް ކަންތައް ކުރިއިރު ވެސް ލޫކްގެ ހިތަށް އެއްޗެކޭ ނާރާތަ؟ ލޫކް ލޯބިން ކުރި ކޮންމެ ކަމަކަށް ލައި ފުރުސަތުދީގެން ހުރީ އެހިތުގައި އެއްޗެއް އޮވެގެން ކަން ނޭނގޭހާ ގަމާރެއްތަ ތީ؟ އަންހެންކުއްޖެއްވީމަ އެހެން ފިރިހެނުންނެކޭ އެއްގޮތަށް ބޭނުންގޮތެއް ހަދާލީދޯ. ތީ ހަމަ ތިކަހަލަ މީހުންގެ ފާޑު” ސަޖޫލް ކިޔާނެ އެއްޗެއް ކިޔަންދެން ލޫކް ހުރީ އަޑުއަހާށެވެ. ލޫކަށް އަމިއްލަ ކުށް އިހުސާސް ކުރެވޭ ކަހަލައެވެ.\nލޫކްގެ ދުލުގައި ތަޅެއް އެޅިފައިވާ ކަހަލައެވެ. “އަހަރެން ކުޑަކޮށް ވެސް އެފަދަ ނަޒަރަކުން ލައި އާއި މެދު ނުދެކެން. އަހަރެން ލޯބިވާ މީހާ އާއި ކައިވެނި މިކުރެވުނީ. ހިއެއް ނުކުރަން ލައި އެގޮތަށް ދެކެފާނެ ކަމަކަށް. ހެހެހެ. ލައި ހާދަ މޮޔައޭ ދޯ. އަހަރެން އެގޮތަށް ކޮށްލި ސަމާސާއެއް ލައި އެހާ ސީރިއަސްކޮށް ނަގާފާނެ ކަމަކަށް އަހަރެން ހިތަށް ވެސް ނާރާ. ހެހެހެ…” ފަޓްލޫނުގެ ދެޖީބަށް އަތް ޖަހާލައިގެން ހުރެ ވާހަކަދައްކަމުން ލޫކް މަޑުކޮށްލީ ސަޖޫލް ގެ ފުރަގަހަށެވެ. އެއާއެކު މިހުރިހާ އިރު ސަޖޫލް ކުރިމަތީގައި ހިނިތުންވެފައި ހުރި ލޫކް ގެ މޫނު މަލެއްހެން މިލާ މޯޅިވިއެވެ. އައި ރުޅި މަތީގައި ސަޖޫލް ދަތްކުނޑި ވިކާލިއެވެ. ލޫކްގެ މޫނުމަތިން ލޭކޮށާލާފާނަމޭ ސަޖޫލްގެ ހިތަށް އެރިއެވެ. ބަހެއް ވެސް ނުކިޔާ އެތެރެއަށް ވަދެގެން ދިޔައީ ލޫކް އަށް ދެލޯ އަޅާލާފައެވެ.\nގޯތީގެ ފުރަގަހުގައި އިންދާފައި ހުރި ކެޔޮގަސްތައް ތެރޭގައި ހުރި ލޫކަށް ކެތްކޮށްލެވުނީ ކިރިޔާއެވެ. ހުރި ދިމާލުން ތިރީގައި އިށީނދެވުނީ ގޮތްހުސްވެފައިވާ މުސާފިރެއް ފަދައިންނެވެ. ހަގީގަތުގައި ލޫކް އަލްޔާ ދެކެ ވާ ލޯތްބަށް ވުރެ ވެސް މާބޮޑަށް މިއަދުު އަލްޔާ ލޫކް ދެކެ ލޯބިވާކަމަށް ގަބޫލުކުރެވިއްޖެއެވެ. އޭގެ އެންމެ ބޮޑު ހެއްކަކީ ބޮޑު ކަނޑެއް ހުރަސްކޮށްފައި ލޫކް ކައިރިއަށް އަލްޔާ އައި އައުމެވެ. ލޫކް އަށް ރޮވެން ފެށުމުން ހުދު ލޫކް ވެސް ހުރީ ގަބޫލު ނުކުރެވިފައެވެ. ފަހުގެ ތާރީހެއްގައި ލޫކް ރޮއެ ހަނދާނެއް ނުވެއެވެ.\nލޫކްގެ ފަރާތުން އަލްޔާ އަށް މިލިބުނީ ކޮންފަދަ ބޮޑު އަނިޔާއެއް ހެއްޔެވެ؟ މިއަދު އެހިތަށް ހާދަ އަސަރެއް ކުރާނެއެވެ. އަލްޔާ ދެކެ ވާލޯބި ހާމަކުރަން ލޫކް ވެސް ބޭނުމެވެ. ވަރަށް ބޮޑަށް އެދޭ ކަމުގައި ބުނެ އަލްޔާގެ އުނގުތެރޭގައި އެންމެ ފަހުނޭވާ ދޫކޮށްލަން ލޫކް އިންތިހާއަށް ބޭނުމެވެ. ލޫކްގެ ހަފަރާތުން ވަށައިގެން ވަނީ އަލްޔާ އާއި އެކުގައި ހޭދަކުރެވުނު ލޯބިވެތި ހަނދާންތަކެވެ. ނަމަވެސް މިއަދު ކުރާނެ އެއްވެސް ކަމެއް ނެތެވެ. މިއަދު ލޫކް އަކީ މީހެއްގެ ފިރިއެކެވެ.\nލޯބިވާ ބައްޕަ ދަރާފައިވާ ބޮޑު ދަރަންޏަކުން ސަލާމަތްކޮށްދިނުމަށްޓަކައި ލޫކްގެ ލޯބި ގުރުބާން ކުރީއެވެ. ލޫކްގެ ހަޔާތުގައި އަލްޔާ އާއި ދިމާ ނުވިނަމައެވެ. އެ އަންހެންކުއްޖާ އާއި ދޭތެރޭގައި ލޫކްގެ ހިތުގައި ލޯބި ނުއުފެދުނު ނަމައެވެ. ގަމީހުގެ ޓައީ އަށް ދޫކުރަމުން އެތެރެއަށް ވަން ލޫކް ހުރީ ގޮތެއް ނިންމިއެވެ. ލޫކްގެ ހަނދާނުގައި އަލްޔާ އުމުރު ހުސްކޮށްލަން ބޭނުންނުވާ ވަރަށް އެހިތުގައި ލޫކާއި މެދު ފޫހިކަން އުފައްދަން ބޭނުމެވެ.\nއަލްޔާ ހަމައަކަށް އެޅުމުން ކުޑަމަނިކެ އަލްޔާ އާއި ސުވާލުކުރިއެވެ. ޖަވާބުގައި އަލްޔާ ބުނީ އެރަށަށް އައީ ބޭހަކަށް ކަމަށާއި އެގެއަށް ދިޔައީ ކުޑަމަނިކެ އާއި ބައްދަލުކުރަން ކަމުގައެވެ. ކުޑަކޮށް ބަލިވެ އުޅުމުން އަދި ކަނޑުމަގުން ދަތުރު ކުރުމުން ބޮލަށް އެނބުރުން އެރީ ކަމުގައެވެ. އަލްޔާގެ ވާހަކަތައް ކުޑަމަނިކެ ގަބޫލު ކުރިއެވެ. އަލްޔާގެ ބޮލުގައި ފިރުމާލާ ބޯ މަސާޖު ވެސް ކޮށްދިނީ ކުޑަމަނިކެއެވެ. ސަޖޫލާއި އެކުގައި އަލްޔާ ނިކުމެގެން ދާން އުޅުމުން ކުޑަމަނިކެ ބުނީ ފުރަންވަންދެން އެގޭގައި މަޑުކުރުމަށެވެ. ރޭގަނޑުގައި ލޫކްގެ ކައިވެނީގެ އުފަލުގައި އާއިލާ މީހުން ތައްޔާރުކޮށްފައިވާ ކުޑަކުޑަ ސައިފޮދުގައި ބައިވެރިވާންވާނެ ކަމުގައި ކުޑަމަނިކެ ވަނީ އަލްޔާ އާއި ސަޖޫލް ކައިރީގައި އެދިފައެވެ. ނަމަވެސް އަލްޔާ އަށް އެކަންވާނެ ހެއްޔެވެ؟ އަލްޔާގެ ލޯބިވެރިޔާގެ ކައިވެނީގެ އުފަލުގައި ކިތައްމެ މީރުކާނާ ތައްޔާރުކުރެވިފައި ހުއްޓަސް އޭގެއިން ލާ ރަހަ ހިތި ހަބަރެކޭ އަލްޔާ އަށް ވާނީ އެއްގޮތެވެ.\nކޮޓަރީގައި އިޝާނަމާދަށް ސަޖޫލް ހުރިއިރު އަލްޔާ ފަތްޖެހިއެނދުގައި އޮށޯވެގެން މަތީގައި ހުރި ދަގަނޑު ޓިނު ތަކަށް ނަޒަރުހުއްޓާލައިގެން ބޯ މައްޗަށް އަތްނަގައިގެން އޮތީ ފުން ވިސްނުމެއްގައެވެ. ލޮލުގެ ދެއަރިމަތިން ކަރުނަ ތިއްކަކަށް ފަހު ތިއްކެއް ވެއްޓެމުން ދިޔައެވެ. ލޫކްގެ ލޯތްބަށް އެދި މިރަށަށް ނާދެވުނުނަމައޭ ހިތަށް އަރަމުން ދިޔައެވެ. “ނުނިކުންނާނަންތަ ބޭރަށް. މިގޭ ދައްތަ ދެރަވާނެ ލައި ނުނިކުތީމަ” ސަލާމް ދިނުމަށްފަހު ނަމާދު ދޮޅި ގަޔާ ވަކިކޮށްލަމުން ސަޖޫލް ވާހަކަދެއްކިއެވެ. “ސަޖޫޫ ނިކުމޭ. މަށެއް ނުދާނަން. މިތަނުގައި މަށަށް ހީވަނީ މަށަށް ރަނގަޅަށް ނޭވާ ވެސް ނުލެވޭހެން. އަހަރެން ބޭނުމީ މިތަނުން ނިކުމެގެން ގެއަށް ދާން. އެހެންނޫނަސް އަހަރެންގެ މި ހިތަކަށް ކެތެއް ނުވާނެ ލޫކް ފެންނަ ހިސާބަކަށް ދާކަށް. މި ހިތަށް ހާދަ އަސަރެއް އެބަ ކުރެޔޭ. ވިސްނާ ވިސްނާ ވެސް ލޫކް އެގޮތަށް ކަންތައް ކުރަން ޖެހުނީ ކީއްވެކަމެއް ނޭނގުނު” އަލްޔާ ބަލަން އޮތް ދިމާލުން ނަޒަރު ވަކިކޮށްނުލާ ވާހަކަ ދެއްކިއެވެ. “އޭނަ އެގޮތަށް ކަންތައްކުރި ސަބަބެއް ލައި އަށް ހަމަ ނޭނގުނުތަ. އެކަމަކު މަށަށް އެނގިއްޖެ. އޭނަ އެގޮތަށް ކަންތައް ކުރީމަ އެކަމުން ދޭހަވަނީ އެންމެ މާނައެއް. އެއީ ދުވަހެއްގައި ވެސް އޭނައެއް ނެތް ލައި އާއި ދޭތެރޭ ސީރިޔަސް ކޮށް ގުޅުން ބާއްވާފައެއް. ނޫންނަމަ މިއަދު އޭނަގެ އަންބެއްގެ މަގާމުގައި މިގޭގައި ހުންނަން ޖެހޭނީ ލައި” ސަޖޫލްގެ ވާހަކަތަކަށް އަލްޔާގެ ހިތުގެ އެއްކަނުން އެއްބަސް ވެވުނެވެ. “ލައި ރެސްޓްކޮށްލާ. އަހަރެން އަންނާނަން ނިކުމެލާފަ. މިގޭ ދައްތަ ސުވާލުކުރިއްޔާ ބުނާނަން ލައި އަށް އޮތީ ނިދިފައޭ. ދެން މިހެން ބުނީމަ ކުރިން ނިދާނީކީ ނޫން” ސަޖޫލް ހީލުމަށްފަހު ދޮރު ހުޅުވާލާފައި ބޭރަށް ނިކުތީ އެތެރެއިން ލޮކް ކޮށްފައެވެ.\nސަޖޫލް ނިކުތުމާއެކު ލޫކްގެ ހަނދާންތައް އަނެއްކާ ވެސް އަލްޔާގެ ވަށާލިއެވެ. މާބޮޑަށް ރޮވެން ފެށިއެވެ. ހިމޭންކަމާއެކު ސިއްރުން ރޮމުން ދިޔަ އަލްޔާގެ އަޑުފެޅި އިރެއް ވެސް ނޭނގެއެވެ. ކޮޓަރި ތެރޭގައި އެއްއަޑަކަށް އިވެމުން ދަނީ އަލްޔާގެ ވޭނީ ގިސްލުމުގެ އަޑެވެ. ބޭރުން މީހަކަށް އަޑު އިވިދާނެތީ ބާލީސް މޫނުމަތީގައި އަޅާ ބާރުކޮށްލައިގެން އޮތް އިރު ފެނުު ކޮންމެ މީހެއްގެ ހިތް ފަޅައިގެންދާނެކަން ކަށަވަރެވެ.\nއެނދުގައި ރޯން އޮތް އަލްޔާ އަށް ކޮޓަރި ތަޅު ހުޅުވާފައި މީހަކު ވަންކަން އެނގެއެވެ. ބަލާނުލީ އެކޮޓަރިއަށް މިވަގުތު ސަޖޫލް ނޫނީ އެހެން މީހަކު ނުވަންނާނެކަން އެނގޭތީއެވެ. ސަޖޫލް ކޮޓަރި ތަޅުލާފައި ނިކުތީ އަލްޔާ ބަލަހައްޓައިގެން އޮށްވައެވެ. ކޮޓަރި މެދުގައި ހުރި ލޫކްގެ ހިތްހީވީ ކުދިކުދި ވެދާނެހެންނެވެ. އެ އަންހެންކުއްޖާ އަށް އެހާލު ޖެހުނީ ހަމަ ލޫކްގެ ސަބަބުން ހެއްޔެވެ؟ ލޫކް ދެކެ އަލްޔާ އަށް އެމިންވަރަށް ލޯބިވެވުނީ ކޮންއިރަކުބާއޭ ހިތަށް އަރަމުން ދިޔައެވެ. އެނދުގައި އުއްޑުން މޫނުމަތީގައި ބާލީހެއް އަޅައިގެން އޮތް އަލްޔާގެ ފުރިހަމަ އިސްކޮޅަށް ލޫކް ބަލާލިއެވެ. ކިހާ ފުރިހަމަ ހެއްޔެވެ؟ ކޮންފަދަ ރީތިކަމެއް ހެއްޔެވެ؟ ނަމަވެސް އެރީތިކަން ދެން ލޫކަށް މިލްކު ވުމެއް ނެތެވެ. “އާހް” ލޫކް މޭގައި ފިރުމާލީ ހިތުގައިޖެހިފައި އެހިތް ރޯވަރުންނެވެ.\n“ލައި” އަލްޔާގެ ކަންފަތަށް އެއިވުނު އަޑަކުން ފުންމައިގެން ތެދުވިއެވެ. ކުރިމަތީގައި ހުރި ލޫކް ފެނުމާއެކު އިސްޖަހާލިއެވެ. އަލްޔާގެ ދެލޯ ފެނުމާއެކު ލޫކް އެހެން ދިމާލެއް ބަލަން ފެށީ ބުނަން ބޭނުންވާ އެއްޗެއް ނުވަތަ ކުރަން ބޭނުންނުވާ ކަމެއް ކުރެވިދާނެތީއެވެ. “އަހަންނަށް މާފްކުރާނަންތަ” ހިނދުކޮޅަކަށްފަހު ލޫކް ބުނެލިއެވެ. އަލްޔާ ކޮޅަށް ތެދުވެ ލޫކް އަށް ފުރަގަސް ދިނެވެ. “މާފަށް އެދޭ ވަރުގެ ކަމެއް ލޫކަށް ކުރެވިފައި އޮތީތަ” އަލްޔާ ސުވާލު ކުރިއެވެ. “އެބައޮތް ކަންނޭނގެ. މާފް ނުކުރިޔަސް އަހަރެން ކުރާނެ ކަމެއް ނެތް. އަހަރެންނަކީ މީހެއްގެ ފިރިއެއް. އަހަރެން އަހަރެންގެ އަނބިމީހާ އަށް ވަފާތެރިވާން ބޭނުން” ލޫކް ހިތްވަރާއެކު ވާހަކަދައްކަމުން ދިޔައެވެ.\n“އެހެންތަ! ކާކުތަ ބުނީ އަނބިމީހާ އަށް ބޭވަފާތެރިވާށޭ. އަހަރެން ކައިރީގައި ތިހެން ތިބުނީ ލޫކްގެ ދިރިއުޅުން އަހަރެން ހަލާކުކޮށްލާނޭ ހީވާތީތަ؟ އެގޮތަށް ނުވިސްނައްޗޭ. އަހަރެންނަކީ އެހާ ނުބައި މީހެއް ނޫން. އަހަރެން ދުވަހަކު ވެސް ފިރިހެންކުއްޖެއްގެ އިހުސާސްތަކާއި ކުޅެފައެއް ނޯންނާނެ. ލޫކް ގެ އަންހެނުންނަކީ އަހަރެން ކަހަލަ އަންހެނެއް. އަހަރެން އަންހެނަކަށްވެ ހުރެ އަންހެނެއްގެ ދިރިއުޅުން ހަލާކެއް ނުކުރާނަން. ސުވާލަކީ ތި އިންސާނާ އަށް އެ އަންހެންކުއްޖާ އަށް ވަފާތެރިކަންމަތީ ހުރެވޭނެ ކަމުގެ ކިތަށް ޕަސެންޓް ޔަގީންކަމެއްހޭ އޮތީ” ހިތަށް އައިހާ އެއްޗެއް ގޮވަލަން ބޭނުންވިއެވެ. އަލްޔާ އަށް ހިތްވަރުލިބުނު ގޮތެެއް ވެސް ނޭނގެއެވެ.\nއަލްޔާގެ ވާހަތަކުން ލޫކް ގެ ހިތުގައި ކިތަންމެހާ ވެސް ބޮޑަށް ޖެހުނެވެ. އަލްޔާ ގެ ބޭނުމަކީ ލޫކް ވަރަށް ބޮޑަށް ދެރަކޮށްލުން ކަމުގައި ވާނަމަ އެކަންތައް ކާމިޔާބުވެއްޖެއެވެ. ލޫކް ހިތުގައި ޖެހުނަސް ކެތްކުރިއެވެ. “ހެހެހެ….ތި ބޭރުކޮށްލީ ވަރަށް ފިލްމީ ބަސްކޮޅެއް. އައިމް އިމްޕްރެސްޑް… ރިއަލީ…. ހެހެހެ…. ނާހާނަންތަ އަހަރެން މާފަށް މިއެދުނީ ކޮންކަމަކަށްތޯ” ކޮޓަރީގައި ދެކޮޅަށް ހިނގަމުން ލޫކް ބުންޏެވެ. “އޯކޭ ނޭހިޔަސް.އެކަމުވެސް ބުނެފާނަން. އަލްޔާ އާއި އެކު ބައްދަލުވި ކޮންމެ ތަނަކުން ކިސް ކުރެވިފައި ހުރީމަ. އެއީ އަހަރެން ކޮށްގެންވާނެ ކަމެއް ނޫން. އެކަމަކު ގެއްލިއްޖެ ވަގުތެއް އަނބުރާ ނުއެއް ގެނެވޭނެދޯ. އެހެން އެކަންތައް ވީ ވެސް އަލްޔާ ވެސް ދޭން ހުރީމަ ދޯ. އަންހެނަކު އެހާ ވަރުން އުޅެންޏާ ފިރިހެނަކަށް ކިހިނެއް ކެތްވާނީ. ނެކްސްޓް ޓައިމް ބީ ކެއަރފުލް” ފަޓްލޫނުގެ ދެޖީބަށް އަތް ޖަހާލައިގެން ހުރި ލޫކް ކޮޓަރި ތެރޭގައި ދެކޮޅަށް ހިނގާލިއެވެ.\n“ވަރަށް ފަސޭހަދޯ ތިހެން ބުނަން. އެނގޭތަ އެހުރިހާ ރެއަކު ލޫކް ތިކުރި ކަންތަކުގެ މާނަ އަހަރެން ނެގީ ކިހިނެއްކަން. އެނގޭތަ އަހަރެން އެގޮތަށް ކަންތައްކުރީ ކީއްވެކަން. އަހަރެން ވިސްނީ އެއީ ލޯބި ކަމުގައި. ލޫކް އަހަރެން ދެކެ ލޯބިވާ ކަމުގައި ހީކުރިން. ލޫކް އަނގައިން ލޯބިވެޔޭ ނުބުންޏަސް ތިދެލޯ އަހަރެންނަށް ބުނެދިނީ އެގޮތަށް. އެނގޭތަ ލޫކް މިރޭ ތިކުރި ކަމަކުން އަހަރެންގެ ހިތުގައި ޖެހުނު ވަރެއް. މިދުނިޔޭން ވެސް އަހަރެން އެންމެ ފުރަތަމަ ލޯބިވި އިންސާނަކީ ތީ. ވަރަށް ލޯބިވޭ. ވަރަށް ބޮޑަށް ލޯބިވޭ. އަހަރެންގެ ނަސީބުގައި ކުޑަކުޑަ އުނިކަމެއް ހުރިތީ އަހަރެންގެ ފުރަތަމަ ލޯބި ކާމިޔާބު ނުވީ. އެކަމު ކޮންމެކަމެއް ވެސް ވާނީ ރަނގަޅަކަށް. ތިކަހަލަ ނުބައި މީހެއްގެ ކިނބައިން އަހަރެން ސަލާމަތްކޮށްދިން ފަރާތަށް ޝުކުރު ކުރަން. އަހަރެންނަށް ލޫކް ދެކެ މިހާވަރަށް ލޯބިވެވުނީވެސް ލޫކްގެ ސަބަބުން. ކީއްވެ އެގޮތަށް އެރޭ ތަކުގައި ކަންތައްކުރީ. އަހަރެންގެ ކުށަކީ ކޮބާ؟ ދުވަހަކު ވެސް އަހަރެން އިސްއުފުލާ ކުރިން ލޫކަށް ބަލާލިންތަ. ތި ޖިސްމުގައި ބީހުނިންތަ؟ ކީއްވެތަ މަށާ ދޭތެރޭ ތިހާ ދަށުދަރަޖައިގެ ވިސްނުމަކުން ތި ވިސްނީ؟ ފަހަރެއްގައި ވެސް އަހަންނަކީ ލޫކް ތި ހީކުރާކަހަލަ ކުއްޖެއް ނޫން. އަހަރެންގެ ނަފްސަކީ ތޯހިރު ނަފްސެއް. ލޫކް ޖަވާބުދީބަލަ؟ އަހަރެންގެ އިހުސާސްތަކާއި ތިގޮތަށް ކުޅެގެން ހާސިލްވި ފައިދާއަކީ ކޮބާ؟\nއަލްޔާ އަށް ރޯންފެށުމުން އެތަނުގައި އިތުރަށް ހުންނާކަށް ލޫކް ބޭނުމެއްނުވިއެވެ. ހިތްވަރާއެކު އެހިސާބަށް ދެވުމުން އަމިއްލަ އަށް ބޭޒާރުވާން ނޭދޭތީ އަވަސް އަވަހަށް އެކޮޓަރިން ބޭރަށް ނިކުތެވެ. އެވަގުތު އެއީ ސަޖޫލް އެކޮޓަރިއަށް އައިސް ވަން ވަގުތެވެ. އަލްޔާ ސަޖޫލްގެ ގައިގާ ބައްދާގަތެވެ. “ސަޖޫޫ! އަހަރެން ބޭނުމީ މިތަނުން ދާން” ސަޖޫލްގެ ކޮނޑުގައި ދަތްދޮޅި އަޅުވާލައިގެން އޮތް އަލްޔާ ރޮމުން ބުނަމުންދިޔައެވެ. ސަޖޫލް އަލްޔާގެ ބުރަކަށީގައި ފިރުމާލިއެވެ.\nރަށަށް އެނބުރި އާދެވުމާއެކު އަލްޔާ އެންމެ ފުރަތަމަ ވެސް ބޭނުންވީ ޝައިމް އާއި ބައްދަލުކުރާށެވެ. ޝައިމްގެ އަންބަކަށް ވުމަށް އަލްޔާ ހުރީ ނިންމައިގެންނެވެ. އަލްޔާގެ މައިންބަފައިން އެދޭ ގޮތަކީ ވެސް އެއީއެވެ. މިހާރު ލޯބިނުވި ކަމުގައި ވިޔަސް އިނީމަ ހިތް ބަދަލުވެދާނޭ އަލްޔާ ހީކުރިއެވެ. ޢަބްދުއްޝަކޫރާއި މިޔާނާ އަށް އަލްޔާގެ ޖަވާބު ލިބުނު ހިނދު އުދުއްސައި ނުގަތީ ކިރިޔާއެވެ. މިހާރުން ފެށިގެން ކައިވެނީގެ މަސައްކަތް ފެށީކަމުގައި ބުންޏެވެ.\nގޭތެރޭގައި ޝައިމް އަށް އުޅެވޭ ނޫޅެވޭ ގޮތެއް ވެސް ނޭނގެއެވެ. އޭނާގެ ހުވަފެންތަކުގެ ރާނީ މުޅި އުމުރަށް އެހަޔާތަށް އަންނަނީއެވެ. އަލްޔާ ލިބުމަށްފަހު މިދުނިޔޭން ޝައިމް ބޭނުން އެއްވެސް އެއްޗެއް ނެތެވެ. ޝެނާ ވެސް ކޮއްކޮ އަށް މަރުހަބާ ކިއިއެވެ. މެސެޖަކުން ޝައިމް އަލްޔާ އާއި ބައްދަލުކުރަން ބޭނުންވާ ކަމުގައި ބުންޏެވެ. އަލްޔާގެ ޖަވާބު ވެސް ހަމައެހާ އަވަހަށް އައެވެ. ޝައިމް ބުނި ގަޑިއަށް ތައްޔާރުވާނެ ކަމުގައި ބުނެ ޖަވާބު ފޮނުވާލިއެވެ. އަލްޔާ ބޭނުންވަނީ ކައިވެނީގެ ކުރިން ވެސް ލޫކް މަތިން ހަނދާންނައްތާލާ ޝައިމް ދެކެ ލޯބިވެވޭތޯ މަސައްކަތް ކުރާށެވެ.\nލ.ގަމުގެ ޕޮލިސް ސްޓޭޝަނުގެ ކެންޓީނުގައި ހަވީރުގެ ސަޔަށް އިންސާފުކުރަން އިން ލޫކް އިނީ ވިސްނުމެއްގައެވެ. އެރަށުން ލިބުނު އާއެކުވެރިޔާ ޝާރިމް އައިސް ލޫކް ކައިރީގައި ޖައްސާލިއެވެ. “ކައެ އޮފް ޑިއުޓީގައި ވެސް މިތަނަށް ދޯ އަންނަނީ ކާންބޯން” ޝާރިމް ލޫކް ކައިރީގައި ޖައްސާލަމުން ލޫކް ކޮނޑުގައި ބޮނޑިއެއް އަޅާލިއެވެ.\n“ބުނަން. މިތާ މިހަދާ ކާއެއްޗެއްސެއް މަށަކަށް މީރެއް ނޫން. މިތަނުން ކޭމަ މަ ހުންނަނީ މޭނުބައި ކޮށްފަ” މިފަހަރު ވެސް ވާހަކަދެއްކީ ޝާރިމް އެވެ. “މަވެސް” ކުޑަކުޑަކޮށް ހީލަމުން ލޫކް ބުންޏެވެ. “ވެއްޖެ އައިސީ ކައިރީގައި ބުނެގެން މިތަނަށް ކާން ގެންނަ އަލިބެ ބަދަލުކުރަން. ކައެ އަށް އެނގޭތަ މީރުކޮށް ކައްކާ ކާންދޭނެ މީހެއް. އަހަރެމެން ނުޖެހެއްއެއްނު އަގަށް ބަލާކަށް” ސިގިރެޓެއް ނަގާ ރޮއެކޮށްލަމުން ޝާރިމް ބުންޏެވެ. “އާނ. ޝަރީފައްތަ. ވަރަށް މީރުކޮށް ކައްކާނެ. އެގޭ ކުދިން ވެސް” ލޫކް ހިޔާލަކަށް ގެއްލިފައި އިނދެ ބުންޏެވެ. “އޭނ! ކޮންގެއަކު މީހެއް އެއީ” ޝާރިމް ސުވާލުކުރިއެވެ. “އެއީ ތ.ގުރައިދޫ ޕޮލިސް ސްޓޭޝަނަށް ކާން ގެންނަ ދައްތަ” އަތުގައި އޮތް މޯބައިލް ފޯނުގެ ޑިސްޕްލޭގައި އިނގިލިން މަޑުމަޑުން ތަޅާލަ ތަޅާލަ އިން ލޫކް ބުންޏެވެ. “ކީކޭ! ކައެ ހަމަތަ ބުރޯ. ޝަރީފައްތަ ވީ ކޮންމެ ގަޑިއަކު ކައްކައިގެން މިރަށަށް ކާން ގެންނަން. އެވެސް ފެރީގަ. ކޮންކަމަކާ ކައެ ކަޓާފަ ތީނީ” ލޫކް އިން ގޮތުން ޝާރިމް އަހާލިއެވެ.\nhi ol… here is new episode…. enjoy 🙂 🙂 🙂 huriha kudhinnah ves kamudhaane kamah heekuran… love u ol. 🙂\nAlhe looook marry kury ehen girl akaa……..???…..alyaa ah adi libeynedho… shaim r alyaa marry nukuruvahchey….v v vsalhi…… mi part kiyaafa rovihje..hehe…. waitin for next part\nthankyou Axee lets see dhw… 🙂\nV nice i love this story.\nawwwwn…. thankyou so much Aayesha 🙂\nUshaali vaahakathah hama hebeys..?????v salhi hurihaa stories ehves…..\nawwwwwwn thankyou Azee… 🙂\nplx avahah up kohla dhyba,….up vaaleh varah slow\ndee than.. maadhan noon aneh dhuvahu genesdheynan. inshallah. 🙂\nAwwwwwww ??? feeling sad for both of them.\nthan zaa… fahun ragalhuvaane 🙂\nFeeling sad alya ah adhi look libeyne dho.\nlets see dhw… libeyne kannenge 🙂\nAlhey luke ? rovijje\nsorry aksh… adhi rangalhuvaane 🙂\nalhey ehen nahadhaa. luke n alya gulhuvaa. mihaaru hurihaa vaahakaeh eh gothakah dhanee. loabi vaa dhemeehun vakikohffai anekka ane dhemeehun gulhuvaafai loabivaa goi hadhanee :(:( 🙁\nthan ainm. ekamu mi vahakaiga hiyeh nuvey thihen vaanehen 🙂\nv dheravehjje luke ehen kuhjaka marry kuryma…alya knmes shaim aa marry nukuraathi…luke ahnnandhen madukohlla..eyrun salhi vaane..luke ves alya dheke loabivaakan alya ah engunyma adhi rythi vaany..cant wait for da next part…\nthan hmm… adhi dheranuvey.. adhi reethi vaane 🙂\nLuke ehn kujjakaa marry kureeema V dheravejje.. V reeethi vaaahaka thigendhaaa goiy… V kiyaaa hithun kiyaaa story ehh mee… and mi episode ge ending V majaa… ehaaa dheravefa indha majaa thankolhehh aee..\nhehehe… than shue… adhi dheranuvey. fahun rangalhuvaane 🙂\nAlya n shaim marry kuraanehen hyvany trailer ga in gothun bt Alya n look gulhuniyya rangalhy …hehe vaahaka kuriyah dhaa gothakun dhw engeyny vx adhi mioeh gothun viyya rangalhy look ah libuniyya. .\nlets see dhw…. konme gotheh viyas vahaka nimeyny varah reethikoh. and than Appy 🙂\nV habeys….alhe adhivx thankolheh lahy up vaaleh..avaha up kohla dhyba plxx ….\nushaaly ge life ga kanthah hunna gothun vahaka genesdheven othy dhedhuvahun eh dhuvahu. and than for da comment 🙂\nAlhe nooooooo… ?????? ehn nahadhaaa… shaim n alya marry nukuruvahchey.. alya ah ehn nahadhahchey.. mi part vx vvv salhi…\nushaa reply kuraathy aslu vaarah happy vey ingey..aslu better to reply…eyru bodah kiyaa hith vaany…STORY HAMA HABEYS….WAITING FOR THE NEXT PRT….ANYWAY..GUD NIGHT…….\nalheyefakyrah thihen hadhakah nuvaane eh nu. bt v nyc story, waiting for da next part\nefakurah???maybeeudhali hehe\nadhi mivaahakaige kithah part ebaohtha\nAlheyyyy rovihje … story habeyse\nMi vaguthu esfiya in emme inthixaaru kurevey vaahaka…v v v v reethi…\nBut v dheravejje look n alyaa ah ehen v ma..\nPls look n alyaa gulhuvadhee\nDhen lookge kaiveni kurevunas alyaa ge kaiveni viya nudheythi\nKonmeves gothakun look ge majubooree alyaa ah anga dhee plsss…


SunOnline: Dhathi kurumuge fiyavalhu thakaaeku Iran ge rayyithunge dhiriulhun huttumakah\nދަތިކުރުމުގެ ފިޔަވަޅުތަކާ އެކު އީރާންގެ ރައްޔިތުންގެ ދިރިއުޅުން ހުއްޓުމަކަށް\nމުހައްމަދު އައުޒަމް 08 Nov 2018, 13:32\nމިދިޔަ ހޯމަ ދުވަހު އެެމެރިކާއިން އީރާނަށް އެޅި އާ ދަތިކުރުމުގެ ފިޔަވަޅުތަކާ އެކު އީރާންގެ ރައްޔިތުންނަށް މިހާރު ވަނީ ކުރިއަށްވުރެ ބޮޑަށް ދަތިވާންފަށައިފަ އެވެ. ދަރިކުރުމުގެ ފިޔަވަޅުތަކާ އެކު އޭގެ އަސަރު އެންމެ ބޮޑަށް ކުރަމުންގެންދަނީ އެގައުމުގެ ކުޑަކުދިންނާއި އަންހެނުންނެވެ.\nއުމުރުން 27 އަހަރުގެ ފާތިމާ މިހާރު ވެސް ދަނީ ދެ ވަޒީފާ އަދާކުރަމުންނެވެ. ޕަބްލިކް ހެލްތު ޕޮލިސީ ސްޓާޓަޕްއެއްގެ އިތުރުން ހައި ސްކޫލްގެ ބައިލޮޖީ ޓީޗަރެއްގެ ވަޒީފާ އަދާކުރަމުންދާދާއިރު އުޅެވެނީ ހަމަ ކިރިޔަ ކިރިޔާ ކަަމަށެވެ.\nއުމުރުން އެންމެ 13 އަހަރުގައި އެމެރިކާގެ ކެލެފޯނިއާއަށް ބަދަލުވުމަށް ފަހު ކިޔަވާނިމުމުން ފާތިމާ ގަސްދުކުރީ އެނބުރި އިރާނަށް ދާށެެވެ. ނަމަވެސް އެނބުރި އައުން ވީ އޭނާގެ ބަދުނަސީބަށެވެ.\n"ފަސޭހައެއް ނޫން އިރާންގައި ދިރިއުޅޭކަށް. މީގެ ހަ މަސް ކުރިން ޑޮލަރުގެ އަގު މައްޗަށް ދިއުމުން އެއްޗެތީގެ އަގު ވަނީ ވަރަށް ބޮޑަށް މައްޗަށް ގޮސްފައި. ހިތަށް އަރާ ކިހާ ދުވަހަކު މިހެން އުޅެވޭނެ ބާއޭ މިގައުމުގައި." ފާތިމާ ވިދާޅުވި އެވެ.\n"ކިތަންމެ ވަރަކަށް އަހަރެން މަސައްކަތް ކުރި ނަމަވެސް ޑޮލަރުން ބަލާ ނަމަ އަހަރެންނަށް ލިބޭ އެއްޗެއްގެ އަގެއް ނެތް." އޭނާ އިތުރަށް ބުންޏެވެ.\nމީގެ ކުރިން 800 ޑޮލަރާ އެއްވަރުގެ މުސާރައެއް ފާތިމާއަށް ދިޔައީ ލިބެމުންނެވެ. ނަަމަވެސް ފައިސާގެ އަގު ވެއްޓުމުން ފާތިމާގެ މުސާރައަށް މިހާރު ޖެހެނީ އެންމެ 160 ޑޮލަރަށް ޖެހޭވަރުގެ އަދަދެކެވެ.\nފައިސާގެ އަގު ދަށަށް ދިއުމުގެ ސަބަބުން ހާއްސަކޮށް އަންހެނުންނަށް ބޭނުންވާ ތަކެތީގެ އަގު ވަނީ ވަރަށް ބޮޑަށް މައްޗަށް ގޮސްފަ އެވެ. ހާއްސަކޮށް މައްސަރުކަންތަކުގަ އާއި ބައެއް ބޭސްތަކުގެ އަގު ވަނީ ވަރަށް ބޮޑަށް މައްޗަށް ގޮސްފަ އެވެ.\n"އަހަރެން ދިޔައިން ކޮޓެކްސް ބްރޭންޑްގެ ޕެޑެއް ލިބޭތޯ އެތަކެއް ފާމަސީއަކަށް. އެ ހޯދަން ވަރަށް އުނދަގޫ." ފާތިމާ ކިޔައިދިނެވެެ. ފާތިމާ ދެން ބެލީ އެގައުމުގް ބްރޭންޑްއެއް ލިބޭތޯ އެވެ. ނަމަވެސް އެ ގައުމުގައި އުފައްދާ ތަކެތި ވަނީ މަދުވެފަ އެވެ. ކުރިން އެއް ލައްކަ ރިޔާލް އަށް ލިބޭ އެއެތި މިހާރު ލިބެނީ 160،000،000 އަށެވެ. އެއީ ގާތް ގަނޑަކަށް 3.80 ޑޮލަރެވެ.\nއީރާންގެ ޖެންޑާ ކޮންސަލްޓެންޓެއް ކަމަށްވާ އާޒާދޭ މުއާވެނީ ވިދާޅުވީ، ދިރިިއުޅުމުގައި ބޭނުންކުރާ ހުރިހާ ތަކެއްޗެއްހެން ހޯދަން މިހާރު ދަތިވެފައިވާ ކަމަށެެވެ.\n"ދަތިކުރުމުގެ ފިޔަވަޅުތަކުގެ ސަބަބުން އެންމެ ބޮޑަށް އަސަރުކުރަނީ މެދުފަންތީގެ އާއިލާތަކަށް." އާޒާދޭ ވިދާޅުވި އެވެ.\nގައުމުގައި ތަކެތި ލިބުން މަދުވުމުން އެއްޗެތި ގަންނަލެއް ވެސް ވަނީ އިތުރުވެފަ އެވެ. ބައެއް ވިޔަފާރިން އެެ އެއްޗެތި ގަތުމަށް ފަހު ފޮރުވަނީ އެވެ. އެއީ ފަހުން އަގު ބޮޑުކޮށް ވިއްކުމަށްޓަކަ އެވެ.\nއުމުރުން 22 އަހަރުގެ ޔަސާމަން މަސައްކަތް ކުރަމުންގެންދަނީ އޭނާގެ އާއިލާއިން ހިންގަމުންދާ ރެސްޓޯރެންޓެއްގަ އެވެ.\n"މިހާރު މީހުން ބަލަނީ ކޮންމެހެން ބޭނުންވާއެއްޗެއް ނޫނީ ނުގަނެވޭތޯ. ހުރިހާ އެއްޗެއް ވެސް މިހާރު އަގު ބޮޑު. އަހަރެން މިހާރު އެއްޗެއް ގަންނަން ނުދާތާވެސް ވަރަށް ދުވަސް ވެއްޖެ." ޔަސާމަން ބުންޏެވެ.\nދަތިކުރުމުގެ ފިޔަވަޅުތަކާ ގުޅިގެން އީރާންގެ ރޫހީ ލީޑަރު އާޔަތުﷲ ހުމައިނީ ވަނީ އެ ގައުމުގައި އުފެއްދުންތެރިކަން އިތުރުކުރުމަށް ގޮވާލައްވައިފަ އެވެ. އެކަމަށް ބޮޑު ތަރުހީބެއް ވެސް ދަނީ ލިބެމުންނެވެ. ނަމަވެސް މައްސަލައަކީ އެގައުމުގައި އުފައްދާ ތަކެތީގެ އަގު ބޮޑުވުމެެވެ.\nއެެހެން އަންހެނަކު ބުނީ ދަތިކުރުމުގެ ފިޔަވަޅުތަކާ ގުޅިގެން އެގައުމުގައި ދަރިން ހޯދުން ވެސް މަދުވެފައިވާ ކަމަށެވެ. ނެޕީއާއި އެހެނިހެން ތަކެތީގެ އަގު ބޮޑުވުމަކީ ދަރިންނަށް ކުރެންޖެހޭ އިތުރު ހަރަދެކެވެ.\nދަރިކުރުމުގެ ފިޔަވަޅުތަކާއެކު އީރާންއަށް ވަނީ މިއިން ޒަމާނަކު ވެސް ކުރިމަތި ނުވާ ވަރުގެ މުސީބާތެއް ކުރިމަތިވެފަ އެވެ. އަށްޑިހައިގެ އަހަރުތަކުގެ ތެރޭގައި އިރާގާ ދެކޮޅަށް ކުރި ހަނގުރާމައިގައި ވެސް އެގައުމުގެ އިގްތިސާދު އެހާ ބޮޑަށް ވެއްޓިފައެއް ނުވެ އެވެ.\nސައީދު، ޔާމީނަކީ ފިނިފެންމަލެކޭ ވިދާޅުވި ބަހުގެ ޝަރަހަ\nރައްކަލަކަށް ތައާރަފު ކުރި ހެލްމެޓު ފުރަތަމަ ދުވަހުވެސް ނުރައްކަލަކަށް!


Qatar aa ithurah gulhun badhahi kuraanan: Erdogan | Mihaaru\nތުރުކީގެ ރައީސް އުރުދުޣާން. --ފޮޓޯ:އޭއެފްޕީ\nގަތަރާ އިތުރަށް ގުޅުން ބަދަހި ކުރާނަން: އުރުދުޣާން\n14 ޖެނުއަރީ 2019 - 00:13 1 comment\nއަންކަރާ (ޖެނުއަރީ 13) - ދިފާއީ، ޓޫރިޒަމް އަދި ހަކަތަ ފަދަ ދާއިރާތަކުން ގަތާރާ އެކު އިތުރަށް ގުޅުން ބަދަހި ކުރާނެ ކަމަށް ތުރުކީގެ ރައީސް ރަޖަބް ތައްޔިބު އުރުދުޣާން ވިދާޅުވެއްޖެ އެވެ.\n"ތުރުކީ އަށް ގެންނަން އުޅުނު ބަޣާވަތާއި އެމެރިކާ އިން އެޅި ދަތިކުރުމުގެ ފިޔަވަޅުގައި އެކްސްޗޭންޖް ދަށަށް ދިޔަ ވަގުތު ގަތަރުން ތުރުކީއާ އެކު ބޭއއްވި ގާތްގުޅުން ދުވަހަކު ވެސް ހަނދާން ނުނެތޭނެ،" އުރުދުޣާން ވިދާޅުވި އެވެ.\nއުރުދުޣާން ވިދާޅުވީ ތުރުކީގެ ދިފާއީ ކަންކަން ބޭރަށް ބަރޯސާވުން ވަރަށް ބޮޑަށް ކުޑަ ކުރަމުންދާ ކަމަށެވެ. މި ގޮތުން ތުރުކީން 2002 ވަނަ އަހަރު 80 ޕަސެންޓް ބޭރަށް ބަރޯސާވެފައި އޮތް ނަމަވެސް މިހާރު އެ އަދަދު ވަނީ 35 ޕަސެންޓަށް ކުޑަކޮށްފައިވާ ކަމަށް ވިދާޅުވި އެވެ.\n"ތުރުކީގެ އަސްކަރީ އަދި އިގްތިސާދީ ކުރިއެރުން ފެންނަނީ ވަރަށް ރަނގަޅަށް،" ތުރުކީގެ އުތުރުގެ ޕްރޮވިންސެއް ކަމަށްވާ ސަކަރްޔާގެ އޮޓޯމޮބައިލް މެނުފެކްޗަރުންނާ އެކު ބޭއްވި ބައްދަލުވުމެއްގައި އުރުދުޣާން ވިދާޅުވި އެވެ.\nތުރުކީ އަށް ދިމާވާ ދަތިކަންކަމުގައި ގަތަރުން މީގެ ކުރިން ވަނީ ވަރަށް ބޮޑަށް އެހީތެރިވެދީފަ އެވެ. ތުރުކީގެ ފައިސާގެ އަގު އޮގަސްޓް މަހު ވަރަށް ބޮޑަށް ދަށްވުމުން ގަތަރުގެ އަމީރު ޝެއިޚް ތަމީމް ބިން ހަމަދު އަލް ސާނީ ވަނީ ތުރުކީގައި 15 ބިލިއަން ޑޮލަރު އިންވެސްޓް ކުރައްވާނެ ކަމަށް ވިދާޅުވެފަ އެވެ.\nގަތަރުގެ ޗެމްބަ އޮފް ކޮމާސް އިން 2017 ވަނަ އަހަރު ބުނެފައި ވަނީ ގަތަރުން ވަނީ ތުރުކީގައި 20 ބިލިއަން ޑޮލަރަށް ވުރެ ބޮޑު އަދަދެއް އިންވެސްޓް ކޮށްފައި ކަމަށެވެ.\nޖޫން، 2017 ގައި ސައުދީ އަރަބިއާ އިސްވެ އޮވެ މެދުއިރުމަތީގެ ބައެއް ގައުމުތަކުން ގަތަރާ ގުޅުން ކަނޑާލިއިރު ތުރުކީން ވަނީ ގަތަރަށް ވަރަށް ބޮޑު އެހީތެރިކަމެއް ފޯރުކޮށްދީފަ އެވެ.\nއިތުރު ލިޔުންތައް ގަތަރު ތުރުކީ\nގަތަރުގެ އަމީރު ޖެޓް ހަދިޔާ ކުރެއްވީ ގަންނަން ހުށަހެޅުމުން: އުރުދުޣާން


Brazil: Dhe vana ah emme gina meehunnah covid-19 jehigen report...\nބްރެޒިލް: ދެ ވަނަ އަށް އެންމެ ގިނަ މީހުންނަށް ކޮވިޑް-19 ޖެހިގެން ރިޕޯޓް ކުރަމުން އަންނަ ގައުމަށް\nބްރެޒިލްގައި ހުކުރު ދުވަހު އެކަނިވެސް ވައިރަސް ޖެހިގެން 1001 މީހުން މަރުވެފައިވޭ\nތިން ވަނައަށް އެންމެ ގިނަ މީހުންނަށް ވައިރަސް ޖެހިގެން ރިޕޯޓްކުރަމުންދާ ގައުމަށްވީ ނިމުގެންދިޔަ ހަފްތާގެ ހޯމަ ދުވަހު\nބްރެޒިލްގައި މިހާރު ވައިރަސް ޖެހިފައިވާ 330,890 މީހުން އެބަތިބި\nކ. މާލެ | 23 މެއި 2020 | ހޮނިހިރު 09:48 | 1,722\nބްރެޒިލްގައި ކޮވިޑް-19 ޖެހިގެން މަރުވާ މީހުން ވަޅުލުމުގެ މަސައްކަތްކުރިޔަށް ގެންދަނީ - ރޮއިޓަރސް\nދުނިޔޭގައި މިވަގުތު ދެވަނަ އަށް ގިނައިން ކޮވިޑް-19 ޖެހުނު މީހުން ތިބި ގައުމަކަށް ބްރެޒިލް ވެއްޖެ އެވެ.\nއެމެރިކާ ނެގުމަށްފަހު މިހާރު އެންމެ ގިނަ މީހުންނަށް ވައިރަސް ޖެހިގެން ރިޕޯޓުކުރަމުން އަންނަނީ ބްރެޒިލް އެވެ. ބްރެޒިލްގައި މިހާރު ވައިރަސް ޖެހިފައިވާ 330,890 (ތިން ލައްކަ ތިރީސް ހާސް އަށް ސަތޭކަ ނުވަދިހަ) މީހުން އެބަތިއްބެވެ.\nބްރެޒިލްގައި ހުކުރު ދުވަހު އެކަނިވެސް ވައިރަސް ޖެހިގެން 1001 މީހުން މަރުވެފައިވެ އެވެ. އަދި އަލަށް ހުކުރު ދުވަހު 21،408 މީހުންނަށް ވައިރަސް ޖެހިފައިވާ ކަމަށް އެގައުމުގެ ހެލްތު މިނިސްޓްރީން ބުނެ އެވެ.\nބްރެޒިލްގައި އެންމެ ހަލުވި މިނުގައި ވައިރަސް ފެތުރެމުންދާ ސައު ޕައުލޯގެ އެތެރޭގައި ނަގާފައިވާ އޭރިއަލް ވީޑިއޯ ފުޓޭޖްތަކަށް ބަލާއިރު އެތާންގެ ގަބުރުސްތާން ވަނީ މީހުން ވަޅުލުމަށް މިހާރުވެސް ވަޅުގަނޑުތައް ކޮނެފަ އެވެ. މީހުން މަރުވަމުންދާ އަދަދު އިތުރު ވަމުންދާތީ ކުރީބައިގައި ގަބުރުސްތާނުގައި ވަޅުގަނޑުތައް ކޮންނަ މުންދާއިރު އެގައުމުގެ ރައީސް ޖައި ބޮލްސޮނާރޯ އަށް ވަނީ ވައިރަސް ފެތުރުން ކޮންޓްރޯލް ކުރުމުގައި ފެއިލް ވެފައިވާތީ އެކަމުގެ ފާޑުކިޔުންތައް ވަރަށް ބޮޑަށް އަމާޒުވެފަ އެވެ.\nވައިރަސް ކޮންޓްރޯލް ކުރުމަށް އަޅަންޖެހޭ ފިޔަވަޅުތައް ކަމަށްވާ އިޖުތިމާޢީ ގައިދުރުކަން ގެންގުޅުންފަދަ ފިޔަވަޅުތައް އެޅުމަށް ބޮލްސޮނާރޯ ގެންދަވަނީ ފާޅުގައި ދެކޮޅު ހައްދަވަމުންނެވެ. މީގެއިތުރުން ވައިރަސް ޖެހޭ މީހުންނަށް އެންޓި މެލޭރިއާ ބޭސް ދިނުމަށް ފާޅުގައި ގޮވާލައްވަމުން ގެންދަވާއިރު ސިއްހީ މާހިރުން ގެންދަވަނީ އެބޭސް ބޭނުންކުރާނަމަ އެކަމުގެ ސަބަބުން ނިކުންނާނެ ގެއްލުންތައް ބޮޑު ކަމަށް ވިދާޅުވަމުންނެވެ. މިއިން އެއްވެސް ކަމަކަށް ބޮލްސޮނާރޯ ސަމާލުކަން ނުދެއްވާއިރު ބޮލްސޮނާރޯ އަށް ރައްޔިތުންގެ މެދުގައި އޮތް ތާޢީދުވެސް ވަނީ ދަށަށްދާން ފަށާފަ އެވެ.\nބްރެޒިލްގައި ހަލުވިކަމާއެކު ވައިރަސް ފެތުރެމުންދާއިރު އެގައުމުގެ އިގްތިޞާދަށްވެސް ވަނީ އެކަމުގެ ނުރަނގަޅު އަސަރުތަކެއް ކޮށްފަ އެވެ. އަނެއްކޮޅުން ބަލާއިރު ރިޕޯޓްތައް ބުނާގޮތުން އެގައުމުގައި ވައިރަސް ޖެހިގެން މަރުވާ މީހުންގެ އަދަދުތައް މިހާރު ފެންނަމުންދާ އަދަދުތަކަށްވުރެ މަތިވާނެ އެވެ.\nބްރެޒިލް ދުނިޔޭގައި ތިން ވަނައަށް އެންމެ ގިނަ މީހުންނަށް ވައިރަސް ޖެހިގެން ރިޕޯޓްކުރަމުންދާ ގައުމަށްވީ ނިމުގެންދިޔަ ހަފްތާގެ ހޯމަ ވީ މެއި މަހުގެ 18 ވަނަ ދުވަހު އެވެ. މެއި މަހުގެ 22 ވީ ހުކުރު ދުވަހު ރަޝިޔާގެ އަދަދުތައް ފަހަތަށް ޖައްސާލުމަށްފަހު ދެ ވަނަ އަށް އެންމެ ގިނަ މީހުންނަށް ވައިރަސް ޖެހިފައިވާ މީހުން ތިބި ގައުމަށް ވަނީ ވެފައެވެ. ނަމަވެސް މިވަގުތު އެންމެ ގިނަ މީހުންނަށް ވައިރަސް ޖެހިގެން ރިޕޯޓްކުރަމުންދާ އެމެރިކާގެ އަދަދުތައް ކަމަށްވާ 1.5 މިލިއަން ފަހަތަށް ޖައްސާލުމަކީ އަދި ނާދިރު ކަމެއްކަމަށް މާހިރުން ބުނެ އެވެ.\nވައިރަސް ހަލުވި މިނުގައި ފެތުރެން ފަށާފައިވާއިރު މިހާތަނަށް ބްރެޒިލްގައި ދެ ހެލްތު މިނިސްޓަރުން ވަނީ އިސްތިއުފާދެއްވާފަ އެވެ. އެއީ އެންޓިމެލޭރިއާ ބޭސް ބޭނުންކުރުން ޕްރޮމޯޓްކުރުމަށް ކުރިމަތިވި ޕްރެޝަރ ތަކާހެދި އެވެ. މީގެއިތުރުން ބްރެޒިލްގެ ސިއްހީ ދާއިރާގައި އިސްކޮށް ހަރަކާތްތެރިވާ އެތައް މާހިރުންނެއްވެސް ވަނީ އަމިއްލަ ފުޅަށް އިސްތިއުފާ ދެއްވާފަ އެވެ. މިއިން ގިނަ ޕޯސްޓްތަކަށް މިހާރު އައްޔަނުކޮށްފައި ވަނީ މިލިޓަރީ މީހުންނެވެ.\nނިމިގެންދިޔަ ހަފުތާގެ ބުދަ ދުވަހު މިހާރު ވަގުތީ ގޮތުން ހެލްތު މިނިސްޓްރީ އާ ހަވާލުވެވަޑައިގެން ހުންނެވި އެޑްވޯރޑޯ ޕަޒުއްލޯ ވަނީ އެންޓި މެލޭރިއާ ބޭސް ވައިރަސްގެ އަސަރު ކުޑަކޮށްފައިވާ މީހުންނަށް ބޭނުންކުރުމާ މެދު އައު އުސޫލެއް އެކުލަވާލާފަ އެވެ.\nއެހެންނަަމަވެސް މި އުސޫލާމެދު ވެސް ބްރެޒިލްގެ ގިނަ ސިއްހީ މާހިރުން ގެންދަވަނީ ދެކޮޅު ހައްދަވަމުންނެވެ.


Report: Dhehkkey Vaahaka Akun Sarukaaru Ge Massaikkathah Rayyitun Kuraa Ithubaaru Gehlluvaa Nulaa! – adduLIVE\nދެއްކޭ ވާހަކައަކުން ސަރުކާރުގެ މަސައްކަތަށް ރައްޔިތުން ކުރާ އިތުބާރު ގެއްލުވާނުލާ!\n1 Mar 10, 2020, 08:30 މުހައްމަދު އައިމަން\nހެލްތު މިނިސްޓަރު އަމީން އަދި ވިލިފުށި ދާއިރާގެ މެންބަރު ހަސަން އަފީފު --\nރާއްޖެއަކީ އަބަދުވެސް ދިމާވާ ކާރިސާތަކުގައި ނަމޫނާ ދައްކަމުން ގެންދާ ބަޔަކު ދިރިއުޅޭ ގައުމެކެވެ. އެއްބައިވަންތަ ކަމުގެ ރިވެތި މިސާލުން މިސާލު ނެގިފައިވާ މި ކުޑަ ކުޑަ ދިވެހިރާއްޖެއިން ވެސް މިއަދު ވަނީ ނުރައްކާތެރި ވައިރަސް ކަމަށްވާ ކޮވިޑް-19 ފެނިފައެވެ. މިހާތަނަށް6މީހަކު މި ބައްޔަށް ޕޮޒިޓިވް ވެއްޖެއެވެ. އަދިވެސް ބަލަންޖެހޭ ބެލުންތައް ދައުލަތުގެ ކަމާބެހޭ އިދާރާތަކުން ދަނީ ބަލަމުންނެވެ. މިފަދަ ދަނޑިވަޅެއްގައި އެންމެ މުހިއްމު ވާނީ އެއީ ކޮންމެ ސަރުކާރެއް އޮތް ނަމަވެސް އެ ސަރުކާރަކަށް އެއްބާރުލުން ދިނުމެވެ. އަދި އެއީ ކޮންމެ ޕާޓީއެއްގެ ސްލޮޓެއްގައި ހުރި މިނިސްޓަރެއް ކަމަށްވީ ނަމަވެސް އެ މަސައްކަތުގައި އުޅުއްވާ މިނިސްޓަރުންނާއި އަދިވެސް އެހެން ބޭފުޅުންނަށް އެއްބާރުލުން ދިނުމެވެ.\nރައްޔިތުން މިއަދު މިއުޅެނީ ހާސް ނުވާށޭ ބުނި ނަމަވެސް ހާސް ކަމެއްގެ ތެރޭގައެވެ. ރާއްޖޭގެ ރަށެއްގައި ހުންނަ މަންމައާ ބައްޕަ މާލެއާ މާލެއިން ބޭރު އަދި ރާއްޖެއިން ބޭރުގައި ދިރިއުޅޭ އެ މީހުންގެ ދަރިންނަށް ގުޅާ ރައްކާތެރިވުމަށް ބުނަމުން އަންނަނީ ހާސްކަމާއި އެކީގައެވެ. އަދި ކަމާބެހޭ ފަރާތްތަކުން ދެމުން ގެންދާ އިރުޝާދުތަކާއި އެއްގޮތަށް އަމަލު ކުރުމަށް ބުނަމުން ދަނީ ކޮންމެހެން ދައުލަތުގެ އިސްވެރިންނަށް އިތުބާރު ކުރާތީއެއް ނޫނެވެ. މިއަދު އެ ނޫން ގޮތެއް ވެސް ނެތީއެވެ. ހަމަގައިމުވެސް ސަރުކާރާއި އިދިކޮޅު ފަރާތްތަކެއް ދައުލަތުގެ އިސް މަގާމުތަކުގައި ތިބި މީހުންނަކަށް އިތުބާރެއް ނުކުރާނެއެވެ. ނަމަވެސް ދަނޑިވަޅަކީ އިތުބާރާއި ގުޅުންހުރި ކަމެއް ނޫނެވެ. ދަނޑިވަޅަކީ ގައުމީ ކަމެކެވެ. އެހެންކަމުން މިއީ އެކަކު އަނެކެއްގެ ނެތި ވާހަކަ ދައްކަންވީ ވަގުތެއް ނޫނެވެ.\nނަމަވެސް ސިޔާސީ މީހުން އެންމެ ގިނަ ރައްޔިތުންގެ މަޖިލިސް ތެރެއިން ފެންނަނީ ހިތާމަހުރި މަންޒަރުތަކެކެވެ. އަޑު އިވެނީ މިދަނޑިވަޅުގައި ފާޅުކުރަން ނުޖެހޭ ޒާތުގެ ހިޔާލުތަކުގެ އަޑުތަކެވެ.\nމިއީ ރައްޔިތުންގެ ލޯބި ލިބެންޖެހޭ މަގާމެއް އަދާ ކުރައްވާފައިވާ ބޭފުޅެކެވެ. ދައުލަތުގެ އިސް އެތައް މަގާމެއް ފުރުއްވާފައިވާ އަދި ދައުލަތުގެ ސިއްރު މައުލޫމާތުތައްވެސް ކުރިން އެނގިލައްވާނެ ފަދަ މަގާމެއްގައި ހުންނެވުމަށްފަހު މިއަދު އެ ހުންނެވީ ރައްޔިތުން މަޖިލީހުގެ މެންބަރަކަށެވެ. އެތައް ހާސް ރައްޔިތުންގެ ހާދިމަކަށެވެ. ރައްޔިތުން މަޖިލީހުގެ ވިލިފުށީ ދާއިރާގެ މެންބަރު އަދި ކުރީގެ ހޯމް މިނިސްޓަރު ހަސަން އަފީފުއެވެ. އިއްޔެގެ ރައްޔިތުންގެ މަޖިލީހުގެ ޖަލްސާއާ މި ނިމިގެން ދިޔަ ރައްޔިތުން މަޖިލީހުގެ ޖަލްސާއިން ފާހަގަވެގެން ދިޔައީ ހަސަން އަފީފު އާދަޔާ ހިލާފަށް ހެލްތު މިނިސްޓަރާއި ޖައްސަލައިގެން އުޅޭ ކަމެވެ. މެންބަރު ހަސަން އަފީފު ގަބޫލުކުރައްވާ ގޮތުގައި ހެލްތު މިނިސްޓަރު އަމީނަކީ ގާބިލު ބޭފުޅެއް ނޫނެވެ.\nމާޗް މަހުގެ ހަތަރުވަނަ ދުވަހު ބޭއްވި ރައްޔިތުންގެ މަޖިލިސް ޖަލްސާގައި ކޮވިޑް-19 ވައިރަސްއާ ގުޅިގެން، ރާއްޖެ އަށް ކާޑުގެ ދަތިކަން ފޯރަފާނެތީ މަޑުއްވަރީ ދާއިރާގެ ޕީއެންސީގެ މެމްބަރު އާދަމް ޝަރީފް މަޖިލިހަށް ހުށަހެޅުއްވި ކުއްލި މައްސަލައަށް ބަހުސް ކުރައްވަމުން އަފީފް ވިދާޅުވީ ކޮރޯނާ ވައިރަހާ ގުޅިގެން ސަރުކާރުން ވަމުން އަންނަ ތައްޔާރީތަކަށް ދިމާވެފައިވާ ހަމައެކަނި ދައްޗަކީ އަމީން ކަމަށެވެ.\n"އެއާޕޯޓް އެރައިވަލްގައި މި ސަރަހައްދުން ވެސް އެންމެ ފުރިހަމައަށް ކެމެރާ ހަރު ކޮށްގެން ތައްޔާރަށް ތިބި ގައުމަކީ މި ރާއްޖެ، އަވަށްޓެރި ސްރީލަންކާގައި ވެސް ހުރީ ދެ ކެމެރާ، މި ރާއްޖޭގައި އެބަ ގެންގުޅޭ 10 ކެމެރާ. ބޮޑެތި ކެމެރާތަކުގެ ހަ ކެމެރާ ވަނީ ހަރުކޮށްފައި،" އަފީފް ވިދާޅުވިއެވެ.\nރުކާރަށް ތައުރީފް ކުރެއްވުމަށް ފަހު އަފީފް ދެން ވިދާޅުވީ ސަރުކާރުން ވަމުންދާ ތައްޔާރީގައި ދަތި ކަމެއް އަންނަނީ ހަމައެކަނި ހެލްތު މިނިސްޓްރީން އަންނަ ދަތި ކަމެއް ކަމަށެވެ. އެއީ ޖޭޕީގެ ސްލޮޓެއްގައި ހެލްތު މިނިސްޓަރު ކަމަށް ވަޑައިގެން ހުންނެވި އަމީން ސަރުކާރަށް ޖެއްސުން ކުރަމުން ދާތީ ދިމާވާ ދަތި ކަމެއް ކަމަށް ވިދާޅުވިއެވެ.\n"މި ކަމަށް އަންނަ ހަމައެކަނި ދައްޗަކީ ހެލްތު މިނިސްޓްރީން އަންނަ ދަައްޗެއް، އެއީ ޖުމްހޫރީ ޕާޓީގެ ވަޒީރަކު އެ ތަނުގައި އިންނަވާތީ ޖެއްސުން ކުރަނީ،" އަފީފް ވިދާޅުވިއެވެ.\nއަފީފް ވަނީ ހެލްތު މިނިސްޓްރީން ކުރަމުން އަންނަ ކަންކަން ގާތުން ބައްލަވައި ދެއްވުމަށް ރައީސް އިބްރާހިމް މުހައްމަދު ސޯލިހްގެ އަރިހުން އެދިވަޑައިގެންފައެވެ. އަދި މިނިސްޓަރު އަމަލު ކުރައްވަނީ ރައީސް އިބްރާހިމް މުހައްމަދު ސޯލިހް އަންގަވާ ގޮތަށް ކަން ސާފުވާން ޖެހޭ ކަމަށް އަފީފް ވިދާޅުވިއެވެ.\nއޭގެ ފަސް ވަރަަކަށް ދުވަސް ފަހުން އިއްޔެ ބޭއްވި ޖަލްސާގައިވެސް އަފީފް ވަނީ ހަމަ ހެލްތު މިނިސްޓަރަށް މިފަދަ މޭރުމުން ވާހަކަދައްކަވާފައެވެ. ރައްޔިތުންގެ މަޖިލީހަށް ކާށިދޫ ދާއިރާގެ މެމްބަރު އަބްދުﷲ ޖާބިރު ހުށަހެޅުއްވި ކުއްލި މައްސަލައަކަށް މަޖިލީހުގައި ބަހުސްކުރައްވަމުން މެމްބަރު އަފީފް މި ސަރުކާރުގެ މިނިސްޓަރެއް ކަމުގައި ވީނަމަވެސް، ގޯސްކޮށް ކަމެއް ކުރާނަމަ އެވާހަކަ ދައްކާނެ ކަމަށާއި އެކަން ބަލަން ޖެހޭނެ ކަމަށެވެ. ނަމަވެސް ސީދާ ހެލްތު މިނިސްޓަރު އަމީން ގޯސްކޮށް ކުރެއްވީ ކޮން ކަމެއްކަން އަފީފް ވިދާޅެއްނުވެއެވެ. ވިދާޅުވަނީ އެ ހުރިހާ އެއްޗެއް ވެސް އަފީފަށް އެނގިވަޑައިގަންނަވާ ކަމަށެވެ.\n"ވަރަށް ފަހުރުވެރި ކަމާއެކު ހެލްތު މިނިސްޓަރު އެބަ ވިދާޅުވޭ އެއާޕޯޓުތަކުގައި ކެމެރާ އެހެރީ ހަރުކޮށްފައޭ. އެކަމަކު އެމަނިކުފާނު މިތަނަށް ކެމެރާ ގެނައުން ލަސްކުރަން މަސައްކަތް ކުރައްވާފައި އޮތީ ފުރަތަމަ އެކަންތައް ފެށި އިރު،" އަފީފް ވިދާޅުވިއެވެ.\nސުވާލަކީ މިއީ މިފަދަ ވާހަކަތައް ދެއްކުން އެންމެ އައުލާކަން ބޮޑު ދުވަސްވަރުތޯއެވެ. ކޮންމެއަކަސް އަފީފުގެ މި ވާހަކަތަކުން އެކަނިވެސް ރައްޔިތުންގެ ހިތުގައި ސަރުކާރުން ކުރަމުން ގެންދާ ބުރަ މަސައްކަތާއި މެދު ސުވާލުތައް އުފެދޭނެއެވެ. ސަރުކާރުގެ ވެރިން ހަމަ ނިދި ނަގާލުމަށްފަހު ރައްޔިތުންގެ ރައްކާތެރިކަމަށްޓަކައި އަޅަމުންދާ ފިޔަވަޅުތަކާއި މެދު ރައްޔިތުންގެ ހިތްތަކުގައި ސުވާލު އުފެދިގެން ދާނެއެވެ.\n"އައްޑޫލައިވް" އާ ވާހަކަދައްކަވަމުން ހެލްތު މިނިސްޓްރީގެ އިސް އޮފިޝަލަކު ވިދާޅުވީ މިނިސްޓަރު އަމީނަކީ ހެލްތުގެ ދާއިރާއިން މާބޮޑު ތައުލީމެއް ނެތް ބޭފުޅެއް ކަމަށްވީ ނަމަވެސް އެމަނިކުފާނު މަސައްކަތް ކުރައްވަމުން ގެންދަވަނީ ހަމައެކަނި އެމަނިކުފާނުގެ އަމިއްލަ ވިސްނުންފުޅަށް އަންނަ ގޮތަށް ނޫން ކަމަށެވެ. އެމަނިކުފާނު މަސައްކަތް ކުރައްވަނީ ރައީސް އިބްރާހީމް މުހައްމަދު ސޯލިހު ދެއްވާ އިރުޝާދުތަކުގެ އަލީގައި ކަމަށްވެސް އޮފިޝަލް ވިދާޅުވިއެވެ. އަދި މިފަދަ ދަނޑިވަޅެއްގައި މަޖިލިސް މެންބަރުންގެ ކިބައިންވެސް ސަރުކާރު ބޭނުން ވަނީ ކުރާ މަސައްކަތުގައި އެއްބާރުލުން ލިބުމެވެ. ރައްޔިތުންގެ ހިތްތަކުގައި ވަޒީރުންނާއި ގުޅިގެން އުފެދިފައިވާ ނުތަނަވަސްކަން އެއްކައިރި ކުރުމަށްފަހު ސަރުކާރަށް ވެސް މެންބަރުންގެ އެހީތެރިކަން ބޭނުންވާނެ ކަމަށް އޮފިޝަލް ވިދާޅުވިއެވެ.\n"ސިޔާސީ ބޭފުޅުން ސިޔާސީ ވާހަކަ ދައްކަވާނެ. ބަޓް ދިސް އިސް ނޮޓް ދަ ރައިޓް ޓައިމް. މިއީ އެންމެންވެސް އެއްބައިވެ ގައުމީ މަސައްކަތެއްގެ ގޮތުގައި މަސައްކަތް ކުރަންވީ ވަގުތު. އަޅުގަނޑަކީ އެއްވެސް ޕޮލިޓިކަލް މީހެއް ނޫން ޓެކްނިކަލް މީހެއް. އެކަމަކު އައި ރިއަލީ އެޕްރިޝިއޭޓު އިދިކޮޅު ޕާޓީން ކަންކުރަމުން އަންނަ ގޮތް، އެއްބާރުލުން ދޭން ތިބީ ތައްޔާރަށް، ޒިންމާދާރު ކުރުވުމަށްވެސް އަންނަނީ މަސައްކަތް ކުރަމުން. މިއީ ދެއްތޯ ސިޔާސީ ބޭފުޅުންވެސް ކަންކުރަންވީ ގޮތަކީ. ސަރުކާރަށް ނިސްބަތްވާ ބޭފުޅުން އެފަދަ ގޮތަށް ކަންކުރެއްވީމަ ޕިކްޗާ އެ ދެއްކެނީ ވަރަށް ހުތުރުކޮށް،" އޮފިޝަލް ވިދާޅުވިއެވެ.\nކޮންމެއަކަސް މިއީ ރާއްޖެއަށް ނާޒުކު ދަނޑިވަޅެކެވެ. ހުރިހާ ގޮތަކުންވެސް ރައްޔިތުންނަށް ސިޔާސީ ބޭފުޅުންގެ އެއްބާރުލުމާއި އެހީތެރިކަން މި ދަނޑިވަޅުގައި ބޭނުންވާނެއެވެ. ރައްޔިތުންގެ ހިތްތަކުގައި ބިރުވެރިކަން އުފެދޭނީ ހަމައެކަނި "ފޭކް ނިއުސް"ތަކުން އެކަންޏެއް ނޫނެވެ. ވަޒީރުންނާއި ގުޅޭ ގޮތުންވެސް ދައްކަވާ ވާހަކަތަކުން ސަރުކާރުން ކުރާ މަސައްކަތަށް ރައްޔިތުން ކުރާ އިތުބާރު ގެއްލި އިތުރަށް ރައްޔިތުން ބިރުވެރިކަމަކަށް ދިއުމަކީ ވެސް ނެތް ކަމެއް ނޫނެވެ. ސިޔާސީ ޒާތީ ހަސަދައެއް އޮތް ނަމަވެސް މި ދަނޑިވަޅުގައި އެކަން އެއްކައިރި ކުރުމަށްފަހު މިއީ އަތުގުޅާލަންވީ ވަގުތެވެ.


(12 އެޕްރިލް 2020 އާ ގުޅޭ)\n"ރޫމާން... ލައިތު" އަސަދަށް ގޮވާލާފައި މަޑުމަޑުން ލައިތުގެ ނަން ސަރަފީނާ ކިޔާލިއެވެ. އެއާއެކު އަނބިމީހާއަށް ނަޒަރު ސީދާކޮށްލައިގެން ހުރެ އަސަދު ދެފަރާތަށް ބޯހޫރާލިއެވެ.\nސަރަފީނާ އިތުރު އެއްޗެއް ނުބުނީ އެހެންވާނޭކަން ކުރިން އެނގިފައި އޮތީމައެވެ. ޢާއިލީ ބައްދަލުވުން ތަކަކީ ލައިތުގެ ފަރާތުން މާބޮޑު ތަރުހީބެއް ލިބޭ ކަންކަމެއްނޫނެވެ. އޭނާ ބައިވެރިވެއްޖެނަމަ އެކަމުގެ ފަހަތުގައި މަޖުބޫރުވުމެއް އޮންނާނެއެވެ. އަސަދަކީ ހުރިހާ ކުދީންގެ ބައްޕައަށް ވިޔަސް އެ ބާރު އޮންނަނީ ކަސްތޫރީގެ އަތުގައެވެ. މާމަ އެދެފިނަމަ އެއްވެސް ކަމަކަށް ފުރަގަސްދޭކަށް ލައިތަކަށް ނުކެރެއެވެ.\n"މަންމަ ކޮބާ؟" އަސަދު އަހާލިއެވެ.\n"މަންމަ ގެންގުޅޭ ކުދިން ކޮޅާއެކު އެފަރާތުގައި ވެއްޖެ" ކުޑަކޮށް ހިނިއައިސްފައި ހުރެ ސަރަފީނާ ބުންޏެވެ. އަނބިމީހާގެ އަޑުގައި ހުރި ސަމާސާކަން އަސަދު ދެނެގަތެވެ.\n"މަންމަ ގާތު މަޑުކޮށްލަން މިދަނީ، ނިމުނީމަ ގޮވާލާ" އަސަދު މިހެން ބުނެ ހިނގައިގަތެވެ.\nބިއްދޮށުގައި ގަސް އިންދާނޭ ޖާގަ ކަސްތޫރީ ބޭނުންވީއިރު ކުދީންގެ އެންމެ ބޮޑު އެދުމަކަށްވީ ޕޫލެއް އޮތުމެވެ. އެހެންވެ އިމާރާތް ފަރުމާކުރެވުނީ އެބައިތަކާއެކުއެވެ. ކާގެއިން ގޭގެ ބިއްދޮށަށް ހުޅުވާލާފައި ހުރި ބޮޑު ދޮރުން އަސަދު ނުކުމެގެން އައެވެ. ހިޔާކުރެވިފައި ހުރި ބައިގަ ކަސްތޫރީ އިންތަން ފެނުމުން ލުއި ހިނިތުންވުމެއް އޭނާގެ ތުންފަތަށް ވެރިވިއެވެ.\n"މަންމައަށް އެ ސޮރުމެން ވަކިކުރަން އެނގޭތަ؟" މަންމަގެ ގާތަށް އައިސް ހުއްޓިލަމުން އަސަދު ބުންޏެވެ. އޭނާ އެހެން ބުނީ ކަސްތޫރީގެ ގާތުގައި އުޅޭ ބުޅާތަކަށް އިޝާރާތްކޮށެވެ. ހުދު ކުލައިގެ ބޮޑު ޕާޝިއަން ބުޅާ ކަސްތޫރީގެ ކަނާއަތް ފަރާތު ފައިކައިރީ ބަނޑުޖަހާލައިގެން އޮތެވެ. އަޅިކުލައާއި ހުދުކުލައިގެ ހަތަރު ކުދި ބުޅާ ސަކަރާތްޖެހުމުގައި އުޅެއެވެ. އެތަނުން އެއްބުޅާ އޮތީ ކަސްތޫރީގެ އުނގުގައެވެ.\n"ދަރީން ވަކިންކުރަން އެނގޭނު" މާނަވީ ހިނިތުންވުމަކާއެކު ކަސްތޫރީ ބުންޏެވެ. އަސަދުގެ ފަރާތުން ލުއި ހިނިތުންވުމެއް އިވިލިއެވެ. އަދި އޭނާ ގުދުވެލާފައި އެތަނުން ޅަބުޅަލެއް ދެއަތުން ހިފާ އުރާލިއެވެ.\n"ތީ ބީފާނު، އޭނާގެ ލޯކައިރީ ހުރި ކެހެރީގެ ކުލަ ތަފާތުވާނެ" އަސަދުގެ އަތުގައި އޮތް ބުޅާ ބުނެދިނުމަށް ކަސްތޫރީ ބުނެލިއެވެ. ދެމައިން ބުޅާތަކުގެ ވާހަކައިގަ ތިބެފައި ކަސްތޫރީ އެހެން މައުޟޫޢުއަކަށް ޖެހިލިއެވެ.\n"ޒުބިންއާއި ލައިރާ މިކޮޅަށް ގެންނަންވީނު" ކަސްތޫރީ ބުންޏެވެ.\n"ޒުބިން ނިމުނީމަ ނޫނީ ލައިރާ ބޭނުމެއްނޫން އަންނާކަށް، ކުޑަކުޑަ އިލީގެ މަތިން ވަރަށް ހަނދާންވޭ" އަސަދުގެ ހުރި ހަމައެކަނި އަންހެން ދަރިފުޅުގެ ހަނދާން އާވެލިއެވެ.\n"އެކުދީން މިގޭގައި އުޅޭގޮތަށް ހަމަޖައްސަންވާނީ" ކަސްތޫރީ ބުނީ އެ ނިންމުމަށް އިތުރު ޚިޔާލެއް ބޭނުމެއްނުވާ ފަދައިންނެވެ.\n"ސަރަފީނާ ވެސް އެއްބަހެއްނުވާނެ އޭނާއަށް ނުފެންނަ ހިސާބަކު ލައިރާ ދިރިއުޅޭން، އަޅުގަނޑު ހަނދާން އެބަހުރި، ފުރަތަމަ ކަމަކަށް ވެސް ބޮޑުބޭބެ ގާތުން ސަރަފީނާ އެދުނީ ކައިވެންޏަށްފަހު ލައިރާއާއި ޒުބިން އުޅޭނީ އަޅުގަނޑުމެންނާއެކުކަން، ހުރި ހަމައެކަނި އަންހެން ދަރިފުޅު ދޫކޮށްނުލެވޭނެކަން" އަސަދުގެ ވާހަކައިން ހަނދާންތަކެއް އިޔާދަވެއްޖެކަން ތުންފަތުގައިވި ހިނިތުންވުން ހެކިދެއެވެ.\nލައިރާ ބިންތި ރޫމާން އަސަދަކީ ސަރަފީނާގެ ހިތާއި ފުރާނައެވެ. އަސަދުގެ "ޕްރިންސެސް"އެވެ. ސަރަފީނާގެ ބޮޑުބޭބެ ހާރުނާއި ޔުމްނާގެ މެދަށް ހުންނަ ދަރިފުޅު ޒުބިންއާ ލައިރާގެ ކައިވެނި ހަމަޖެހުނީ ދެ ޢާއިލާގެ މެދުގައި އެއްބަސްވެވިގެންނެވެ. ލައިރާ ބޮޑުވަމުން އައިއިރު އެންމެ ގިނައިން އޭނާ ގޮސް އުޅުނު ގެއަކީ އެގެއެވެ. ޔުމްނާއަށް ލައިރާއަކީ އޭނާ އެންމެ ލޯބިވާ ޅީދަރިފުޅެވެ. އެހެންނަމަވެސް ހާރުން އެ ކައިވެނި ކުރުވުމުގެ މަޤުޞަދުކަމުގައި ރޫމާން އަސަދާއި ގާތް ގުޅުމެއް އުފެއްދުން ވެއެވެ. އެންމެ ފައިދާ ބޮޑު ގޮތް ކަމުގައި އޭނާއަށް ވިސްނޭތީއެވެ. އެކަމަށް އަސަދާއި ސަރަފީނާގެ ސަމާލުކަން ނުހުއްޓުނީ ލައިރާ އެމީހުންގެ ގާތުގައި ދިރިއުޅޭނެތީއެވެ. ހަމައެއާއެކު ބޮޑުބޭބެގެ ޒުބިންއަކީ ހަރުދަނާ ޒުވާނަކަށްވެފައި ލައިރާއަށް ކަމުދާތީއެވެ.\nއުމުރުން ތޭވީސް އަހަރުގައި ލައިރާގެ ކައިވެނި ކުރެވުނުއިރު ޒުބިންއަށް ސައުވީސް އަހަރުވެއްޖެއެވެ. ކައިވެނީގެ ކުރީން ވެސް އެދެމެދުގައި ގާތް ރަޙުމަތްތެރިކަމުގެ ގުޅުމެއް އޮތެވެ. ކިޔަވާދިނުމަކީ ޒުބިން އެންމެ ކުރާހިތްވާ މަސައްކަތެވެ. ރާއްޖޭގެ ޔުނިވާސިޓީތަކާއި ކޮލެޖުތަކުގައި ފުލްޓައިމާއާއި ޕާޓްޓައިމް ލެކްޗަރާއެއްގެ ގޮތުގައި އޭނާ މަސައްކަތް ކުރުމަށްފަހު ފުރައިގެން ދިޔައީ އިތުރަށް ތަޢުލީމު ހާސީލުކުރުމަށެވެ. ލައިރާ ހުރީ ކިޔަވައިގެން ވިޔަސް އޭނާ މަސައްކަތެއް ކުރުމުގެ ޚިޔާލެއް ނުގެންގުޅެއެވެ. ގަސްދުކުރީ ކައިވެންޏަށްފަހު ގޭގައި ހުންނަ އަނތްބަކަށްވުމަށެވެ. ހުރިހާ ވަގުތެއް ޒުބިންއަށް ހުސްކޮށްލުމަށެވެ. މިހާރު ލައިރާއަށް ހަތާވީސް އަހަރެވެ. އޭނާގެ ހަތަރު އަހަރުގެ ދަރިފުޅު އިލިޔާނާއަކީ ސަރަފީނާއާއި އަސަދުގެ އުފާވެރިކަމާއި ހިތްހަމަޖެހުމެވެ. މުޅި ގޭގެ ދިރުމެވެ. އެންމެންގެ ލޯބި އެކުއްޖާއަށް ލިބިފައި ވެއެވެ.\n"ލޯބި ދޯ..." ކެންޒާގެ ގާތުގައި ސުނޭނާ މަޑުކޮށްލުމުން ބުނެލިއެވެ. އަދި އޭނާ ފޯނުން ބަލަން އިން ފޮޓޯ ދައްކާލިއެވެ. ސުނޭނާ ޖަހާލީ ބާރު ހިނިގަނޑެކެވެ.\n"ކެންޒްއަށް ކަމުދަނީ ތިކަހަލަ ފިރިހެނުން ދޯ" އިންސްޓަގްރާމް އިން ކެންޒާ ދައްކާލީ ރީތި ފިރިހެނެއްގެ ފޮޓޯއަށް ބަލަން ހުރެ ސުނޭނާ ބުންޏެވެ.\n"ބައެއް މީހުންނަށް މިކަހަލަ ނަސީބެއް ނުލައްވާނެ، ރީތި އަންހެނުންނާއި ރީތި ފިރިހެނުން ވެސް ގުޅޭނީ، އެނީވޭޒް، އަހަންނަކީ ސިންގަލް މީހެއް، މިހެން ރީތި ފިރިހެނުން ބަލާލުމަކުން މައްސަލައެއްނެތެއްނު، އަންހެން ކުދީންނަށް ދައްކަން ދޯ މި މީހުން ވެސް އެކަހަލަ ފޮޓޯ ލަނީ" ކެންޒާ ވާހަކަދެއްކި އިރު ވެސް އޭނާގެ ނަޒަރު ހުރީ ފޯނުގެ އިސްކުރީނަށް ހުއްޓިފައެވެ.\n"ހޫމް! އޭނަ ވަރަށް ހެންޑްސަމް، އެހެރަ ބޮޑީއެއް، ތިބުނާހެން ވަރަށް ހޮޓް" ސުނޭނާ އަދި އެއްފަހަރު ފޮޓޯ ބަލާލުމަށް ކެންޒާ އަތުން ފޯނު އަތުލިއެވެ. އެވަގުތު ފޯނު ރިންގުވާން ފެށިއެވެ.\n"މަންމަގެ ކޯލެއް" ސުނޭނާ ވަގުތުން ފޯނު ކެންޒާއަށް ދިއްކޮށްލިއެވެ. ފޯނު ހިފައިގެން ކެންޒާ ޖެހިލީ ބަދިގެ ތެރޭ ހުރި ތަށި ހަރުގަނޑު ކައިރިއަށެވެ. ރެސްޓޯރެންޓުގައި މަސައްކަތް ކުރާ ޕިލިޕިންސް އަންހެންކުއްޖާ ޖަސްލީން ބަދިގެއަށް ވަނީ އެވަގުތެވެ. އޭނާއާއި ސުނޭނާ ބަދިގެއިން ނުކުތީ އެކުއެކީއެވެ. ކެންޒާ ފޯނުކޯލު ނެގީ ދެނެވެ.\n"ރެސްޓޯރެންޓުގައިތަ؟ ކައިފިންތަ؟" ކެންޒާ ހެލޯއޭ ބުނުމުން އިވުނީ މިންނާގެ އަޑެވެ.\n"އާން! ދޮންބެ އޯކޭތަ މަންމާ" ކެންޒާ އަހާލިއެވެ.\n"އަލްޙަމްދުލިﷲ! ރެޔަށްވުރެ ރަނގަޅު، މިއަދު އަދި ކައިފް ހޮޑެއްނުލާ، އެކަމަކު އަދިވެސް ވަރަށް ވަރުދެރަ" މިންނާ ބުންޏެވެ.\n"ބައްޕަ ގެއަށް އަތުވެއްޖެ" ކެންޒާ ބުންޏެވެ. އެހެންނަމަވެސް މިންނާ ވަކި އެއްޗެއް ނުބުންޏެވެ. ހިމޭންވެފައި ހުންނާތީ ކެންޒާ ވާހަކަދެއްކިއެވެ. ހަމީމް އުޅުނު ގޮތް ކެންޒާ ކިޔާދިނެވެ.\n"ކެންޒާ ބަލައިގެން އުޅެއްޗޭ، ހަމީމްގެ ކަންތައްތަކާ އެއްޗެކޭ ނުބުނެވޭތޯ ބަލާތި، ދަރިފުޅު ބޭނުންކުރަން ފައިސާ އެބަހުރިތަ؟ ހުރިހާ ވަގުތަކު ވޮލެޓު ހިފައިގެން އުޅޭނީ، ނިދާގަޑީގައި ދޮރު ތަޅުލަން ހަނދާންކުރާތި އިނގޭ" މިންނާ ބުންޏެވެ. މަންމަ ގާތު ހާސްނުވުމަށް ކެންޒާ ބުންޏެވެ. އޭނާ އުޅެނީ ވިސްނައިގެންކަން މަންމައަށް ބުނެލިއެވެ.\nފިރިހެން ދަރިފުޅު ކައިފް ގޮވައިގެން މިންނާ ހުރީ އަވަށްޓެރި ޤައުމު އިންޑިއާގައެވެ. އަތުގައި ހުރި ހުރިހާ ފައިސާއަކާއި އާސަންދައިގެ އެހީގައި ފިރިހެން ދަރިފުޅަށް ފަރުވާކުރުމަށް އައިހެވެ. އުމުރުން އެކާވީސް އަހަރު ފުރުނުއިރު ކައިފްގެ ހަށިގަނޑުން ކެންސަރުގެ އަލާމާތް ފާޅުވީއެވެ. އެނގުނުއިރު ހަށިގަނޑަށް ކެންސަރުގެ ނުބައި ސެލްތައް ފެތުރިފައިވާ އަދަދު ވަނީ އިތުރުވެފައެވެ. ވަޒީފާއަށް ވަދެ އަހަރު ނުވަނީސް އެ ވަޒީފާއިން ކައިފްއަށް ވަކިވާން މަޖުބޫރުވިއެވެ. އެއްކުރެވިފައި ފައިސާ ނެތުމުގެ ސަބަބުން އަންހެން ދަރިފުޅުގެ މުސާރައަށް ބަރޯސާވާން އެ ޢާއިލާއަށް ޖެހިފައިވެއެވެ. ޢާއިލާގެ އެންމެ ހަގު ކުއްޖާއަށް ކެންޒާ ވިޔަސް އެ ޢާއިލާގެ ބެލެހެއްޓުންތެރިއަކީ އޭނާކަން މިންނާ ޤަބޫލުކުރެއެވެ.\n"ފައިސާ ހަމަޖެހޭތޯ ބެލިންތަ؟ ބައެއް ޓެސްޓުތައް ހޮސްޕިޓަލުން ބޭރަށް ފޮނުވާ ވާހަކައެއް މިއަދު ދެއްކި" މިންނާ ބުންޏެވެ.\n"އަދި މެއިލްއެއް ނުލިބޭ، ގުޅާނެއޭ ވެސް ބުނި، މަންމަ ހާސްނުވޭ، އަހަރެން އެކަން ބަލަމުން މިދަނީ، ރިޕޯޓުތައް ވެސް މިހާރުވާނީ އެމީހުންނަށް ލިބިފަ، އެހީ ލިބޭނެހެން ވަރަށް ބޮޑަށް ހީވޭ، ރައްޓެހި ކުއްޖަކު ބުނި ގާލިބު ފައުންޑޭޝަނުން ކެންސަރުގެ ފަރުވާއަށް އެހީދޭނެކަން ޔަގީނޭ" ކެންޒާ ބުންޏެވެ.\n"ދޮންބެއަށް ވާހަކަދެއްކޭ ގޮތްވީމަ އަދި ގުޅައްޗޭ، މަންމަ ދެން ދެރަނުވާތި، އޭރުން އަދި ދޮންބެ މާދެރަވާނެ... އަހަރެން ވެސް ބޭނުން ތިކޮޅުގައި ހުންނަން، ދޮންބެއާއި މަންމައާއެކު މިވަގުތު ހުންނަން" ކެންޒާއަށް އެންމެ ބޮޑު އަސަރެއް ކުރާ ކަންތައް ފާޅުކުރިއެވެ. މަންމަގެ ހިތަށް ކުރާ އަސަރު ކެންޒާ ދުށްޓެވެ. އަދި އެ އަސަރުތައް ކައިފްއަށް ނުދެއްކުމަށް އެ މަންމަ ކުރާ ހިތްވަރު ވެސް މެއެވެ. މާލެއިން ފަރުވާ ދެވެން ނެތުމުގެ ސަބަބުން އެ ދެމައިން ދުރުގައި ތިބުމަކީ ކެންޒާއަށް ފުރަތަމަ ފަހަރަށް އެކަނިވެރިކަން އިޙްސާސް ކުރެވުނު ކަމެކެވެ.\nއަތުކުރީ އޮތް ގަޑިއަށް ލައިތު ބަލާލުމާއެކު އަވަސް އަވަހަށް އެނދުން ތެދުވެ އިށީނެވެ. އެނދުއަރިމަތީ ހުރި ކަބަޑުގެ މަތިން ފޯނު ނެގިއެވެ. ކަސްތޫރީގެ މެސެޖު ފެނުނީ ދެނެވެ. ކޮންތާކުތޯއާއި ގެއަށް އަންނަނީ ކޮންއިރަކުންތޯ އަހާފައި އޮތެވެ. އޭގެ މާނައަކީ ލައިތު ގެއަށް އަންނާށޭކަން އޭނާ ދެނެގަތެވެ. ވަގުތުން ތެދުވެގެން ފާޚާނާއަށް އޭނާ އައެވެ. އެވަގުތު އެނދުގައި އޮތް ހިރާ ގޮވާލިއެވެ.\n"ގެއަށް އަންނަން މާމަ ބުނެފި، ހިރާ ވެސް ދޭ ގެއަށް" ފާޚާނާއަށް ވަނުމުގެ ކުރީން ލައިތު ބުނެލިއެވެ.\n"އެއްކޮށްނޫންތަ ޝަވާ ނަގާނީ" ރަޖާގެ ތެރެއިން ނުކުމެ އެނދުން ފައިބަމުން ހިރާ ބުންޏެވެ. އެ ރީތި ދޮން ހަށިގަނޑަށް ލައިތުގެ ނަޒަރު ހިންގާލެވުނެވެ. އެހެންނަމަވެސް އޭނާ ހިރާގެ އެދުން ޤަބޫލެއްނުކުރިއެވެ.\n"ވަގުތެއްނެތް" ލައިތު ބުނެލިއެވެ. ހިރާ އެއްޗެއް ބުނަންވާއިރަށް އޭނާ ފާޚާނާއަށް ވަދެއްޖެއެވެ. އެ ދިމާއަށް ބަލަންއިން ހިރާ ތުންފިއްތާލިއެވެ.\nޢާއިލާއާ ދުރުގައި ވަގުތު ހޭދަކުރަން ބޭނުންވާ ކޮންމެފަހަރަކު ލައިތު އަންނަ ތަނަކީ އެ އެޕާޓްމެންޓެވެ. އެހެންނަމަވެސް އެތަނުގައި ނިދަނީ ވަރަށް މަދުންނެވެ. އަސަދާއި ކަސްތޫރީގެ ހިތްހަމަނުޖެހުންތަކާ ކުރިމަތިލާން ޖެހޭތީއެވެ. ޢާއިލާއެއްގެ ގޮތުގައި އެންމެން އެކުގައި ދިރިއުޅެން އަސަދު ބޭނުންވިޔަސް އެއީ ހުވަފެނީ ކަމެއްގެ ގޮތުގައި ލައިތު ޤަބޫލުކުރެއެވެ.\n"މިރޭ ފަހުން މީޓުވާނެތަ؟" ރޯބްގައި ނުކުތް ހިރާ އަހާލިއެވެ.\n"މިރޭ އޮފީހަށް އަދިނުކުންނަން ޖެހޭ، އަހަރެން ގުޅާނަން ވަގުތުވީމަ" ލައިތު ބުންޏެވެ.\n"އަހަންނާއެކު އަރީންގެ ވެޑިންއަށް ނާންނާނަންތަ؟ އަހަރެން ވަރަށް ބޭނުން ލައިތު ހުންނަން" މިފަހަކުން ލައިތު ކައިރީ ހިރާ ދައްކަމުން އައި ވާހަކައެއް ތަކުރާރުކޮށްލިއެވެ.\n"އަހަރެން ތިކަމަށް އޮންނާނީ ޖަވާބު ދީފަ" ލައިތު ބުންޏެވެ. އަދި ފަހު ފަހަރަށް ލޯގަނޑުން ސޫރަ ބަލާލުމާއެކު އޭނާ ހިރާއާ ދިމާއަށް އެނބުރިލިއެވެ.\n"އަހަރެން ދަނީ، ކީކާޑު އެބައޮތް؟" ލައިތު މިހެން އަހާލުމާއެކު ހިރާ ބޯޖަހާލިއެވެ.\nއެ އެޕާޓްމެންޓަށް ހިރާ ބޭނުން އިރަކު ވަދެވެއެވެ. އެކަމަކު އެއީ އޭނާ އެކަންޏެވެ. ދެމީހުން އެކުގައި ވަގުތުކޮޅެއް ހޭދަކޮށްލަން ބޭނުންވުމުން ލައިތު އަބަދުވެސް ގުޅާފައި އެތަނަށް އަންނަން ހިރާ ގާތުގައި ބުނެއެވެ. (ނުނިމޭ)


ކޯވިޑް19: އިއްޔެ އިތުރު 110 ވޭދަނަ! | Sandhaanu\nކޯވިޑް19: އިއްޔެ އިތުރު 110 ވޭދަނަ!\nރާއްޖެއިން ކޯވިޑް19 އަށް އިތުރު 110 މީހަކު ފައްސިވެއްޖެއެވެ.\nއިއްޔެ ފެނުނު ކޭސްތަކުގެ ތެރެއިން2މީހަކު ފައްސިވެފައިވަނީ މީހުން ދިރިއުޅޭ ރަށްތަކުންނެވެ. އަދި ރިސޯޓްތަކުން 24 މީހަކު ވަނީ ފައްސިވެފައެވެ. އަނެއް 84 ކޭސް ފެނިފައިވަނީ މާލެ ސަރަހައްދުންނެވެ.\nއިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 21,144 އަށް ވަނީ އަރައިފައެވެ. އޭގެ ތެރޭގައި، 2,539 އެކްޓިވް ކޭސް ހިމެނޭއިރު، 164 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިއާއެކު ރާއްޖެ އިން މި ބަލީގައި ނިޔާވި މީހުންގެ އަދަދުތައް ވަނީ 64 އަކަށް ވަނީ އަރާފައެވެ. އަދި މިހާތަނަށް 18,534 މީހަކު ވަނީ މިބަލިން ރަނގަޅުވެފައެވެ.


Thaareekhee molhakaa eku dhuniye hairaan kohlai Barcelona quarter eh | Mihaaru\nބާސެލޯނާގެ މެސީ މެޗަށް ފަހު އުފާފާޅުކުރަނީ. --ފޮޓޯ: އޭއެފްޕީ\n09 މާޗް 2017 - 08:13 64 comments\nބާސެލޯނާ (މާޗް 9) – ޗެމްޕިއަންސް ލީގުގެ ދެ ވަނަ ބުރުގެ ފުރަތަމަ ލެގުގައި ޕީއެސްޖީ އަތުން 4-0 އިން ބަލިވެފައިވަނިކޮށް ދެ ވަނަ ލެގުގައި ރޭ އެ ޓީމު އަތުން 6-1 އިން މޮޅުވެ، ޗެމްޕިއަންސް ލީގުގެ ތާރީހުން ޖާގަ ހޯދައި އަދި މުޅި ދުނިޔެ ހައިރާންކޮށްލުމަށް ފަހު ބާސެލޯނާ އިން މުބާރާތުގެ ކުއާޓާ ފައިނަލުން ޖެހިޖެހިގެން 10 ވަނަ ފަހަރަށް ރޭ ޖާގަ ހޯދައިފި އެވެ.\nފުރަތަމަ ލެގުން ތަފާތު ބޮޑުކޮށް ބަލިވުމާ އެކު ބާސެލޯނާ އަށް ފުރުސަތު ގެއްލުނީ ކަމަށް ގިނަ ބަޔަކު ނިންމި އެވެ. އެކަމަކު ބާސެލޯނާ ކޮޅަށް ޓީމަކަށް ހަތަރު ލަނޑު ޖެހެންޏާ ބާސެލޯނާ އަށް ހަ ލަނޑު ޖެހިދާނެ ކަމަށް އެ ޓީމުގެ ކޯޗު ލުއިސް އެންރިކޭ ބުނި ބުނުމުން އެ ކްލަބުން މިވަނީ ސާބިތުކޮށްދީފަ އެވެ. އެއާ އެކު ބާސެލޯނާ ވެފައިވަނީ ފުރަތަމަ ލެގުން 4-0 އިން ބަލިވެފައިވަނިކޮށް، ދެ ވަނަ ލެގުގައި އެ ނަތީޖާ އަނބުރާލި ފުރަތަމަ ޓީމަށެެވެ.\nރޭގެ މެޗުގެ 88 ވަނަ މިނެޓާ ހަމަޔަށް ދިޔައިރު ވެސް ބާސެލޯނާ އޮތީ 5-3 ގެ އެގްރިގޭޓަކުން ފަހަތުގަ އެވެ. އެކަމަކު އިތުރު ވަގުތުގެ ގޮތުގައި ދިން ފަސް މިނެޓާ އެކު ބާކީ ހަތް މިނެޓުގެ ތެރޭގައި ބާސެލޯނާ އިން ތިން ލަނޑު ޖަހައި 6-5 ގެ އެގްރިގޭޓަކުން ކުރި ހޯދި އެވެ.\nދުނިޔޭގެ ފުޓްބޯޅައިގެ އެންމެ މޮޅު އެއް މެޗުގެ ގޮތުގައި މިހާރު ވެސް ގިނަ ބަޔަކު ލޭބަލްކޮށްފައިވާ މި މެޗުގެ ތިން ވަނަ މިނެޓުގައި ބާސެލޯނާގެ ފޯވާޑް ލުއިސް ސުއަރޭޒް ޖެހި ލަނޑާ އެކު ވެސް ޕީއެސްޖީ އޮތީ އުނދަގޫ ހަނގުރާމައެއްކަން ސާބިތުވެގެންދިޔަ އެވެ. އޭރިއާ ތެރެއަށް ނޭމާ ހުރަސްކޮށްދިން ބޯޅަ ޕީއެސްޖީގެ ޑިފެންޑަރުންނަށް ސާފުނުކޮށްލެވި އުޅެނިކޮށް ސުއަރޭޒް ވަނީ ފުންމައިގެން އަރާ ބޯޅަ ގޯލުގެ ތެރެއަށް ވައްދާލައިފަ އެވެ. ޕީއެސްޖީ ހާސްކަމުގެ ތެރެއަށް ވެއްޓުނީ 40 ވަނަ މިނެޓުގައި އެ ޓީމުގެ ލޭވިން ކުރްޒަވާ އަތުން ބައިކޮޅަށް ވަން ލަނޑާ އެކު އެވެ. މި ގޯލް ވަނީ ބާސެލޯނާގެ އަންދްރޭ އިނިއެސްޓާ ބާރު ސްޕީޑުގައި ބޯޅަ ހިފައިގެން އޭރިއާ ތެރެއަށް ވަދެ، ގޯލްކުރިމައްޗަށް މަޑުމަޑުން ޖައްސާލި ބޯޅަ ކުރްޒަވާ ދިފާއުކުރަން އުޅުމުގެ ތެރޭގަ އެވެ.\nދެ ވަނަ ހާފު ފަށައިގެން ފަސް ވަނަ މިނެޓުގައި ލިއޮނަލް މެސީ ވަނީ ޕެނަލްޓީއަކުން ލަނޑެއް ޖަހައި ބާސެލޯނާ އުއްމީދާ ގާތަށް ގެނެސްދީފަ އެވެ. މިއީ އޭރިއާ ތެރެއިން ޕީއެސްޖީގެ ތޯމަސް މުނިއާގެ ފައުލަކަށް ބާސެލޯނާގެ ނޭމާ އޭރިއާ ތެރެއަށް ވެއްޓުމުން ރެފްރީ ދިން ޕެނަލްޓީއެކެވެ. އެކަމަކު އަނެއްކާ ވެސް މަންޒަރު ބަދަލުވެގެން ދިޔައީ 61 ވަނަ މިނެޓުގައި ޕީއެސްޖީގެ އެޑިންސަން ކަވާނީ ޖެހި ގޯލާ އެކު އެވެ. ބާސެލޯނާގެ އުއްމީދުތަކަށް ހުރަސް އެޅުނީ ކަމަށް ގިނަ ބަޔަކު ނިންމީ މި ލަނޑާ އެކު ގޮސް، ފުރިހަމަ ވަގުތު ހަމަވާން ދެ މިނެޓަށްވީ އިރު ވެސް ނަތީޖާއަށް ބަދަލެއް ނައިސް 5-3 އިން ޕީއެސްޖީ ކުރީގައި އޮތުމުންނެވެ. އެކަމަކު ބާސެލޯނާ އިން ވަނީ ފުޓްބޯޅައިގައި ކޮންމެ ކަމެއް ވެސް ވެދާނެކަން މިރޭ ސާބިތުކޮށްދީފަ އެވެ.\nބާސެލޯނާގެ އެނބުރި އައުމަށް އާ ހިތްވަރެއް ލިބިގެން ދިޔައީ 88 ވަނަ މިނެޓުގައި ނޭމާ ގޯލުގެ މަތީ ކަނަށް ވައްދާލި ހިތްގައިމު ހިލޭ ޖެހުމާ އެކު އެވެ. ނަތީޖާ 5-4 ގައި އޮއްވާ 90 ވަނަ މިނެޓުގައި ލުއިސް ސުއަރޭޒް ޕެނަލްޓީއެއް ހޯދައިދިނެވެ. މި ޕެނަލްޓީ ކާމިޔާބުކޮށް ނޭމާ ވަނީ ބާސެލޯނާ އަށް 5-5 އިން އެގްރިގޭޓް ހަމަހަމަކޮށްދީފަ އެވެ. އެކަމަކު އެގޮތުގައި އޮވެ މެޗު ނިމުނަސް ޕީއެސްޖީ އަށް އަވޭ ގޯލުން ކުރި ލިބިގެން ކުއާޓާ ފައިނަލަށް ދާނީ އެ ޓީމަށެވެ. އެއަށް ވުރެ ބޮޑަށް އޭރު ސުވާލު އުފެދުނީ ބާސެލޯނާގެ ޕެނަލްޓީއާ މެޗު އެވެ. އެ ބޯޅައަށް ސުއަރޭޒް އެރި ވަގުތު އޭނާގެ މޭމަތީގައި ޕީއެސްޖީގެ މާކީނިއޯސް އަތްއެޅި ނަމަވެސް، އެއީ ސުއަރޭޒް ވެއްޓޭނެ ފަދަ ކޮންޓެކްޓެއް ނޫނެވެ.\nސުވާލު އުފެދުނު ޕެނަލްޓީއަށް ފަހު ދެ ޓީމުން ކުރިމަތިލީ އިތުރު ވަގުތުގެ ފަސް މިނެޓާ އެވެ. އިތުރު ވަގުތުގެ ތެރޭގައި ބާސެލޯނާ މޮޅުކޮށްދިނީ ބަދަލު ކުޅުންތެރިޔާ ސާޖީ ރޮބާޓޯ އެވެ. ބާސެލޯނާ އަށް ބަދަލުވީ ފަހުން ދެއްކި އެންމެ މޮޅު ކުޅުން މިރޭ ދެއްކި ނޭމާ ދިން ބޯޅަ ސާޖީ ރޮބާޓޯ އޭރިއާ ތެރެއިން އަރައި މަޑުމަޑުން ގޯލް ތެރެއަށް ވައްދާލުމާ އެކު ލައްކައެއްހާ މީހުން ވަދެ ތިބި ބާސެލޯނާގެ ނޯ ކޭމްޕް ސްޓޭޑިއަމް ގުގުމާލި އެވެ. ޔޫރަޕުގެ އެންމެ ޝަރަފްވެރި އެއް ސްޓޭޑިއަމަށް އުފާވެރިކަމުގެ އިންތިހާ ދަރަޖައިގެ ރާޅެއް އެރިފަދަ އެވެ. ދަނޑުގައި ތިބި ބައެއް ނޫސްވެރިން ސިފަކުރި ގޮތުގައި ރޭ ނޯ ކޭމްޕުން ފެނުނު ފަދަ މަންޒަރެއް ފަހަކަށް އައިސް ފެނިފައެއް ނުވެ އެވެ. ނުދަންނަ މީހަކަށް ވިޔަސް ބައްދައި އުފާފާޅުކުރިއިރު އަޑުން އަޑުނަގައި އުފާވެރިކަމުގެ ކަރުނަ އެތައް ބަޔަކު ތިއްބެވެ.\n"މިރޭގެ އިހުސާސްތައް ކިޔައިދޭން ވަރަށް ދަތި. މިއީ ޑްރާމާއެއް ނޫން މިއީ ބިރުވެރި ފިލްމެއް. ކުޅުންތެރިޔެއްގެ ގޮތުގައި ވެސް އަދި ކޯޗެއްގެ ގޮތުގައި ވެސް މަދު ފަހަރެއްގައި މެނުވީ ނޯ ކޭމްޕް އަހަރެން މި މަންޒަރެއް ނުދެކެން،" ބާސެލޯނާގެ ކޯޗު އެންރިކޭ ބުންޏެވެ. "މި ކާމިޔާބީގެ ފަހަތުގައި އޮތީ ކުޅުންތެރިންނާއި ސަޕޯޓަރުންގެ އިތުބާރު."\nޕީއެސްޖީގެ ކޯޗު އުނާއީ އެމެރީ ބުނީ ފުރަތަމަ ހާފުގައި ގެއްލުނު ފުރުސަތު ދެ ވަނަ ހާފުގައި އަލުން އަނބުރާ ހޯދާފައިވަނިކޮށް ފަހު ދެ މިނެޓުގެ ތެރޭގައި ހުރިހާ ކަމެއް ގެއްލުނު ކަމަށެވެ. އަދި ބާސެލޯނާގެ ދަނޑުގައި މިފަދަ ކާމިޔާބެއް ހާސިލްކުރުމުގެ ގާބިލްކަން އެ ޓީމުގައި އެބަހުރި ކަމަށް އެމެރީ ބުންޏެވެ.\nއިތުރު ލިޔުންތައް ބާސެލޯނާ ޕީއެސްޖީ ޗެމްޕިއަންސް ލީގު


Sarukaareh ufehdhumugai Netanyahu anekkaaves fail vejje | Mihaaru\nސަރުކާރެއް އުފެއްދުމުގައި ނަތަންޔާހޫ ވަނީ ދެ ފަހަރަށް ފެއިލްވެފައި. --ފޮޓޯ:އޭއެފްޕީ\nސަރުކާރެއް އުފެއްދުމުގައި ނަތަންޔާހޫ އަނެއްކާވެސް ފެއިލްވެއްޖެ\n22 އޮކްޓޯބަރ 2019 - 11:169comments\nސެޕްޓެމްބަރު މަހު ބޭއްވި އިންތިޚާބުން އެއްވެސް ބަޔަކަށް އަޣުލަބިއްޔަތު ލިބިފައެއް ނުވެ އެވެ. އިޒްރޭލުގައި އެންމެ ގިނަ ދުވަހު ބޮޑު ވަޒީރުކަން ކުރެއްވި ނަތަންޔާހޫގެ ލިކޫޑް ޕާޓީ އަށް 32 ގޮނޑި ލިބުނު އިރު އޭނާގެ ސިޔާސީ ވާދަވެރިޔާ ބެނީ ގާންޒްގެ ބްލޫ އެންޑް ވައިޓް ޕާޓީ އަށް އަށް ލިބިފައި ވަނީ 33 ގޮނޑި އެވެ. އެކަމަކު ސަރުކާރެއް އުފެއްދުމުގެ ފުރުސަތު އެންމެ ބޮޑީ ނަތަންޔާހޫ އަށް ކަމަށް ބަލައި ރައީސް ރެއުވެން ރިވިލިން އެ ފުރުސަތު ދެއްވީ ނަތަންޔާހޫއަށެވެ. ނަމަވެސް ސަރުކާރުގައި ބައިވެރިވުމަށް ގާންޒުގެ ޕާޓީ ގެނައުމަށް ނަތަންޔާހޫ ކުރެއްވި މަސައްކަތް ވަނީ ފެއިލްވެފަ އެވެ.\nގާންޒް ވިދާޅުވީ ކޮރަޕްޝަނުގެ ތުހުމަތު ކުރެވިފައިވާ ބޮޑު ވަޒީރެއްގެ ސަރުކާރުގައި ބައިވެރި ނުވާނެ ކަމަށެވެ. އަދި އިންތިޚާބުގައި އެންމެ ގިނަ ގޮނޑި ލިބުނީ އޭނާގެ ޕާޓީ އަށް ކަމަށްވާއިރު ބޮޑު ވަޒީރަކަށް ވާން ޖެހޭނީ ވެސް އޭނާ ކަމަށް އިޒްރޭލް ސިފައިންގެ ކުރީގެ ވެރިޔާ ވިދާޅުވި އެވެ. ގާންޒުގެ ސިޔާސީ ޕާޓީ އުފައްދާފައި ވަނީ މި އަހަރުގެ ފެބްރުއަރީ މަހު އެވެ.\nރައީސް ރިލްވިން މިހާރު ވަނީ ސަރުކާރެއް އުފެއްދުމަށް ގާންޒަށް 28 ދުވަހުގެ މުހުލަތެއް ދެއްވައިފަ އެވެ. ތަޖްރިބާކާރުން ބުނާ ގޮތުގައި ޕާލަމެންޓުގެ އަޣުލަބިއްޔަތު ހޯދަން ބޭނުންވާ 61 ގޮނޑި ހޯދުމަކީ ގާންޒަށް ވެސް ފަސޭހަ ކަމަކަށް ނުވާނެ އެވެ.\nރައީސް ވިދާޅުވީ އިތުރު އިންތިޚާބެއް ބާއްވަން ނުޖެހިވޭތޯ މަސައްކަތް ކުރައްވާނެ ކަމަށެވެ. އިޒްރޭލުގައި މި އަހަރު ވަނީ ދެ އިންތިޚާބެއް ބާއްވައިފަ އެވެ. އެޕްރީލް މަހު ބޭއްވި އިންތިޚާބުން ވެސް އެއްވެސް ޕާޓީއަކަށް އަޣުލަބިއްޔަތު ނުލިބުމުން ސަރުކާރެއް އުފެއްދުމަށް ނަތަންޔާހޫ އަށް ދެއްވި ފުރުސަތުގައި ވަނީ އެކަން ނާކާމިޔާބުވެފަ އެވެ.\nއިޒްރޭލުގެ ރައީސް ވިދާޅުވީ އަހަރެއްގެ ތެރޭ ތިން އިންތިޚާބަށް ދާން ނުޖެހިވޭތޯ މަސައްކަތް ކުރައްވާނެ ކަމަށެވެ. ގާންޒަށް ވެސް ސަރުކާރެއް އުފެއްދޭ ގޮތް ނުވެއްޖެ ނަމަ ތިން ވަނަ ކެންޑިޑޭޓަކަށް ޕާލަމެންޓުން ފުރުސަތު ދިނުމަށް ރައީސް ވަނީ އެދިވަޑައިގެންފަ އެވެ.


SunOnline: 'Dangal' ah 'PK' ge record muguraalevidhaane tha?\n'ޑަންގަލް' އަށް 'ޕީކޭ'ގެ ރެކޯޑު މުގުރާލެވިދާނެތަ؟\n1 އަހަރު4މަސް ކުރިން - 24 ޑިސެމްބަރ 2016 0\nމިހާތަނަށް ނުކުތް ބޮލީވުޑުގެ އެންމެ މޮޅު ފިލްމަކީ އާމިރު ޚާންގެ ފިލްމު 'ޕީކޭ' އެވެ. ރާޖްކުމާރު ހިރާނީ ޑައިރެކްޓު ކުރި އެ ފިލްމު ވަނީ ހިންދީ ސިނަމާގައި މުޅިން އާ ރެކޯޑުތަކެއް ހަދައިފަ އެވެ. ފިލްމު ރިލީޒްވި ފަހުން މިހާރު ދެ އަހަރު ފާއިތުވެ، ގިނަ ފިލްމުތަކެއް ސިނަމާތަކަށް އައިސްފައިވީ ނަމަވެސް، 700 ކުރޯޑަށް ވުރެ ބޮޑު އާމްދަނީއެއް ހޯދި 'ޕީކޭ'ގެ ރެކޯޑު މުގުރާލެވިފައެއް ނުވެ އެވެ.\nގިނަ ބަޔަކު އުންމީދު ކޮށްގެން ތިބީ މި އަހަރު ނުކުތް ސަލްމާން ޚާންގެ 'ސުލްތާން' އިން ޕީކޭގެ ރެކޯޑު މުގުރާލާނެ ކަމަށެވެ. ނަމަވެސް އަހަރުގެ މޮޅު ފިލްމުގެ އެވޯޑު ހޯދި 'ސުލްތާން' އަށް ވެސް ވަނީ އެކަން ނުވެފަ އެވެ.\nބެލުންތެރިންނަށް ކޮންމެ އަހަރަކު ވެސް ބަލާލަން ލިބެނީ އާމިރުގެ އެންމެ ފިލްމެކެވެ. ނަމަވެސް އެ ފިލްމަކީ ތަފާތު ދައްކާނެ މޮޅު ފިލްމަކަށް ވާނެ ކަމުގެ ޔަގީންކަން ބެލުންތެރިންނަށް ވަނީ ލިބިފަ އެވެ. އެހެންކަމުން އާމިރުގެ ފިލްމަކަށް އަބަދު ވެސް ބޮޑު އިންތިޒާރެއް ކުރެވެ އެވެ.\nގިނަ ބަޔަކު އިންތިޒާރު ކުރަމުން އައި އާމިރުގެ 'ޑަންގަލް' އިއްޔެ މިވަނީ ރިލީޒްކޮށްފަ އެވެ. ދެ އަހަރުގެ މެދުކެނޑުމަކަށް ފަހު އާމިރު އެނބުރި އައިސްފައި މިވަނީ 'ޑަންގަލް' އާ އެކު އެވެ. އެހެންކަމުން ފިލްމާ މެދު ކުރެވޭ އުންމީދު ވެސް ދެގުނަ ބޮޑެވެ.\nކޮންމެ އަކަސް އާމިރު މިވަނީ އަނެއްކާ ވެސް އޭނާގެ ޖާދޫ ދައްކާލައިފަ އެވެ. ބޮލީވުޑްގެ ފަންނާނުންނާއި ނޫސްވެރިންނަށް ޚާއްސަކޮށް ކުރިއަށް ގެންދިޔަ ސްކްރީނިން އަށް ފަހު، ނޫސްތަކުންނާއި ފިލްމީ ތަރިން އަންނަނީ ފިލްމަށް ވަރަށް ބޮޑަށް ތައުރީފު ކުރަމުންނެވެ.\n'ޑަންގަލް' ބެލި ނައެއް ތަރިން ބުނެފައި ވަނީ:\nސަލްމާން ޚާން: އަހަރެންގެ އާއިލާ އިން ވަނީ 'ޑަންގަލް' ބަލާފައި. އަދި އާއިލަ އިން ގަބޫލު ކުރީ 'ސުލްތާން' އަށް ވުރެ އެތައް ތަނެއް މޮޅު ފިލްމެކޭ މިއީ. އަހަރެން ޕާސަނަލީ ވަރަށް ލޯބިވޭ އާމިރު ދެކެ އެކަމަކު ޕްރޮފެޝަނަލީ އަހަރެން އާމިރް އަށް ނަފުރަތު ކުރަން.\nޖޫހީ ޗާވްލާ: ސާބަހޭ! އާމިރު ގެނެސްދީފައިވާ މޮޅު ފިލްމު 'ޑަންގަލް' އާ ދޭތެރޭ ވިސްނުން ހުއްޓައެއް ނުލެވުނު. އާމިރު ފިލްމަށްޓަކައި ވެފައިވާ ގުރުބާނީތަކާއި ނަގާފައިވާ ރިސްކުތަކާ މެދު ވިސްނުން ހުއްޓައެއް ނުލެވޭ.\nސޮނާކްޝީ ސިންހާ: އާމިރް ޚާންގެ ފިލްމަކަށް ކުރަން ޖެހޭ ދިގު އިންތިޒާރު އަބަދުވެސް ނިމެނީ ފޮނިކޮށް. ތިޔަ ގެނެސްދިން ޖަވާހިރަށް އާމިރަށް އަދި 'ޑަންގަލް' ޓީމަށް މަރުހަބާ.\nއާނަންދު ރާއި: 'ޑަންގަލް' ބަލައިފިން. އެއީ އޮރިޖިނަލް، އަސްލު، ރޫހު އެކުލެވިގެންވާ އިންޑިއާ ފިލްމެއް. ނިތޭޝް ތިވާރީ އަށް އައްސަރިބަހާ ސާބަސް. އާމިރުގެ ސަބަބުން މި ދާއިރާގެ ހިއްސާ އަކަށް ވެވުނީތީ ފަޚުރުވެރިވެވޭ.\nއަރްޝަދް ވާރްސީ: 'ޑަންގަލް' އަކީ ހުރިހާ ޑިޕާޓްމަންޓަކަށް ބެލި ނަމަވެސް ފުރިހަމަ ފިލްމެއް. ގިނަ ދުވަސްތަކެއް ވަންދެން އަހަރެންގެ ހިތުގައި މި ފިލްމު ވާނެ. ފިލްމުގެ ކާސްޓިން ވަރަށް ފުރިހަމަ.\nއެއީ މިހާތަނަށް ނުކުތް އާމިރުގެ އެންމެ މޮޅު ފިލްމު ކަމަށާއި، އޭނާގެ ކޮންމެ ފިލްމެއް ވެސް ދެން މިން ކުރާނެ ތިލަފަތަށް 'ޑަންގަލް' ގައި އޭނާ ދައްކުވައިދީފައިވާ އެކްޓިން ވާނެ ކަމަށް ނޫސްވެރިން ވެސް ވަނީ ބުނެފަ އެވެ.\nއަދި 'ޑަންގަލް'އާ އެކު އާމިރު އަމިއްލަ އަށް، އޭނާގެ 'ޕީކޭ'ގެ ރެކޯޑު މުގުރާލުން އެކަށީގެންވާ ކަމަށް ޓްރޭޑް އެނަލިސްޓުން މިވަނީ ބުނެފަ އެވެ.\nމިދިޔަ ބުރާސްފަތި ދުވަހު ފިލްމުގެ ސްކްރީނިން އަށް ފަހު އާމިރު ވަނީ ރައްޔިތުން އޭނާގެ ފިލްމާ މެދު ދެކޭނެ ގޮތެއް ނޭނގޭތީ ހާސްވާ ކަމަށް ބުނެފަ އެވެ. އާމިރު ބުނީ ފިލްމަށް ލިބޭ ޢާމްދަނީ އަކީ އޭނާ ބަލަން ބޭނުންވާ އެއްޗެއް ނޫން ކަމަށާއި އޭނާ އަށް މުހިންމީ ރައްޔިތުން އޭނާގެ ފިލްމާ މެދު ބުނާ އެއްޗެއް ކަމަށެވެ.\nއާމިރު ހާސްކަމުގައި ލޮލަށް ނިދި ނައިސްގެން އުޅެނިކޮށް، ދުނިޔޭގެ އެކި ކަންކޮޅުތަކުގައި ފިލްމު މިވަނީ ރިލީޒް ކޮށްފަ އެވެ. އިންޓަނޭޝަނަލް މާކެޓް ތަކުގެ މައުލޫމާތު އާންމު ކޮށްފައި ވާއިރު، އަނެއްކާ ވެސް ބޮލީވުޑުގެ ތާރީޚު ބަދަލުވާނެ ކަމަށް ޓްރޭޑް އެނަލިސްޓުން ވަނީ ބުނެފަ އެވެ.\nޔޫއޭއީ: 4.63 ކުރޯޑު ރުޕީޒް\nޔޫކޭ: 98.67 ލައްކަ ރުޕީޒް\nއެމެރިކާ: 282,280 ޑޮލަރު\nކެނެޑާ: 42,816 ޑޮލަރު\nއިންޑިއާ އިން ބޭރުގައި ފިލްމަށް ބޮޑު ތަރުހީބެއް ލިބެމުން އަންނަ އިރު، ފުރަތަމަ ދުވަހުގެ އިތުރުން ހަފްތާ ބަންދުގައި ވެސް އިންޑިއާގެ ބޮޑެތި ގިނަ ސިނަމާތައް ވަނީ އެއްކޮށް ބުކް ވެފަ އެވެ.\nޓްރޭޑް އެނަލިސްޓުން ލަފާ ކުރާ ގޮތުގައި، 'ޑަންގަލް' އާއެކު ބޮލީވުޑްގެ ގިނަ ރެކޯޑުތަކެއް އާވެގެން ދާނެ އެވެ.\n'ޑަންގާލް' އަކީ ފައިސާގެ ދަތިކަމުގެ ސަބަބުން، ރެސްލިންގައި އިންޑިއާ އަށް ރަން މެޑައްޔެއް ހޯދައި ދިނުމަށް ދެކެމުން އައި ހުވަފެން ދޫކޮށްލަން ޖެހުނު ކުރީގެ ރެސްލިން ކުޅުންތެރިޔާ މަހާވީރު ސިންގްގެ ހަޔާތުގެ މައްޗަށް އުފައްދާފައިވާ ފިލްމެކެވެ.\nއެ ފިލްމުގައި ފެނިގެން ދާނީ މަހާވީރު (އާމިރު) ގެ ހުވަފެން ހަގީގަތަކަށް ހަދައި އިންޑިއާ އަށް ރެސްލިންގްގައި ފުރަތަމަ، ރަން މެޑަލް ހޯދައިދިން އޭނާގެ އަންހެން ދަރިފުޅު ގީތާ އާއި ރެސްލިންގައި ރަން ވަނަތަކެއް ހޯދައިފައިވާ އޭނާގެ ދެވަނަ އަންހެން ދަރިފުޅު ބަބީތާގެ ހަޔާތުގެ ވާހަކަތަކެެވެ.\nލައިފްސްޓައިލް އާމިރު ޚާން ބޮލީވުޑް ފިލްމީ ދާއިރާ ހިންދީ ފިލްމު\nފިނި ފެނުން މޫނު ދޮންނަންވީ މިހެންވެ2ދުވަސް 8 ގަޑި ކުރިން\nއިސްތަށިފޭބުން ހުއްޓުވުމަށް ގޭގައި ތައްޔާރުކޮށްލެވިދާނެ ހެއާ މާސްކް3ދުވަސް 10 ގަޑި ކުރިން\nއިނގިރޭސި ރާނީގެ ޔޫތު ލީޑަރުންގެ މެންޓޯ ޕެނަލްގައި މިއަހަރު ވެސް ޑރ. ރަފިއްޔާ6ދުވަސް4ގަޑި ކުރިން


ރިސޯޓްތަކުގެ މުއައްޒަފުންނަށް މުސާރަނުދެވެންވީ ސަބަބެއްނެތް – ސައީދު – DhiDaily\nރިސޯޓްތަކުގެ މުއައްޒަފުންނަށް މުސާރަނުދެވެންވީ ސަބަބެއްނެތް – ސައީދު\nރިސޯޓްތަކުގެ މުއައްޒަފުންނަށް މުސާރަނުދެވެންވީ ސަބަބެއްނެތްކަމަށް ޕީ.އެން.ސީ.ގެ ނައިބުރައީސް މުހައްމަދު ސައީދު ވިދާޅުވެއްޖެއެވެ.\nކުރީގެ އިކޮނޮމިކް މިނިސްޓަރ މުހައްމަދު ސައީދު ކުރެއްވި ޓްވީޓެއްގައި ވިދާޅުވެފައިވަނީ ރިސޯޓްތަކުގެ ކުލި ފަސްކޮށްދީފައިވާއިރު އެތައްހާސް ދިވެހި މުއައްޒިފުން ރަށުގައި މުސާރައިގެ ފުކެއްވެސް ނުލިބި ތިބެންޖެހޭ ސަބަބެއްނެތްކަމެވެ. ފޯން،ފެން،ކަރަންޓާއި ގޭގެ ކުލިނުދެއްކި،މުޅި އާއިލާ ރަށުގައި ތިއްބެވި ކަމަށާއި ޕެންޝަންގެ އިންތިޒާރުގައި މިހެން ކިތައްދުވަސް މިފަދަ ޢާއިލާތަކުން ހޭދަކުރައްވަން ޖެހިލައްވާނެތޯ ވެސް މުހައްމަދު ސަޢީދުވަނީ ސުވާލުކުރައްވާފައެވެ.\nކޮވިޑް 19 އާއި ގުޅިގެން ފަތުރުވެރިކަމަށް އައި ހީނަރުކަމުގެ ސަބަބުން އެތައް ރިސޯޓްތަކެއްވަނީ ބަންދުކުރެވިފައެވެ. އަދި ބައެއް ރިސޯޓްތަކުންވަނީ މުސާރަ ނުދީ މުއައްޒަފުން ވަޒީފާއިން ވަކިކޮށްލާފައެވެ. އަދި އެއްބައި ތަންތަނުން ވަނީ މުއްދަތެއް ނެތްގޮތަށް މުސާރަ ނުދީ މުއައްޒިފުންނަށް ގޭގައި ތިބުމަށްވެސް އަންގާފައެވެ.\nނަމަވެސް މިހާރު އަނެއްކާވެސް ރިސޯޓްތައް ހުޅުވި ޚިދުމަތްދޭން ފަށާފައިވެއެވެ. ދުވަސްކޮޅުގެ ގޮތުން ކުޑަ މުސާރައެއް ލިބުނު ކަމުގައި ވީނަމަވެސް ގިނަ ރައްޔިތުންނެއްވަނީ އެނބުރި ރިސޯޓްތަކަށް ވަޒީފާ އަދާކުރަންވެގެން ގޮސްފައެވެ.


High speed ferry network furathama launch moodhah baalaifi\nލޯންޗު މޫދަށް ބާލަނީ- ފޮޓޯ: އެމްޓީސީސީ\nހައި ސްޕީޑް ފެރީ ނެޓްވޯކްގެ ފުރަތަމަ ލޯންޗު މޫދަށް ބާލައިފި\n25 ސެޕްޓެމްބަރ 2021 - 15:32:26\nހައި ސްޕީޑް ފެރީ ނެޓްވޯކަކުން ރާއްޖެ ގުޅައިލުމަށް ފަރުމާކޮށްފައިވާ އިންޓަގްރޭޓެޑް ނޭޝަނަލް ޕަބްލިކް ފެރީ ނެޓްވޯކު މަޝްރޫއުގެ ދަށުން ބަންނަން ފެށި ފުރަތަމަ ފެރީ މޫދަށް ބާލައިފިއެވެ.\nފެރީގެ ނިޒާމުން ރާއްޖެ ގުޅާލުމަށް އިންޓަގްރޭޓަޑް ނޭޝަނަލް ޕަބްލިކް ފެރީ ނެޓްވޯކްގެ ދަށުން ދަތުރު ކުރާ ފުރަތަމަ އުޅަނދު މޫދަށް ބާލާފައިވާއިރު އިތުރު ހައި ސްޕީޑު ފެރީ އުޅަދުތައް ތައްޔާރު ކުރުމުގެ މަަސައްކަތް މިހާރުވެސް ދަނީ ބާރަށް ކުރަމުންނެވެ.\nފުރަތަމަ ހައި ސްޕީޑް ފެރީ ބޭލުމަށް މިއަދު ބޭއްވި ހަރަކާތުގައި އެމްޓީސީސީގެ ސީއީއޯ އާދަމް އާޒިމް ވިދާޅުވީ މިއީ ރާއްޖޭގެ ޕަބްލިކް ފެރީ ނިޒާމަށް އިންގިލާބެއް ގެންނާނެ ނިޒާމެއް ކަމަށެވެ. އަދި ރައީސް ސޯލިހްގެ ވައުދު ފުއްދުމަށް އެމްޓީސީސީ މުވައްޒަފުން ކުރާ މަސައްކަތަށާއި ޕެލޭނިން މިނިސްޓަރު އަހުމަދު އަސްލަމް ދެއްވާ ލަފަޔަށް އާޒިމް ވަނީ ޝުކުރު އަދާކޮށްފައެވެ.\nމީގެ ކުރިން އާޒިމް ވިދާޅުވީ މި މަޝްރޫއުގެ ދަށުން ހަފްތާގެ ކޮންމެ ދުވަހަކު ފެރީގެ ހިދުމަތް ދެވޭނެ ކަމަށެވެ، އަދި ފެރީގެ ހިދުމަތަށް ބުރޫ އަރާފާނެ ކަމެއް މެދުވެރިވިޔަ ނުދިނުމަށްޓަކައި ބެކަޕް ޕްލޭނެއް ހަދައި ތައްޔާރަށް އޮންނާނެ ކަމަށެވެ. އެގޮތުން ހިދުމަތް ދިނުމަށް 17 ލޯންޗް ބޭނުންކުރާިއރު ބެކަޕްގައި3ލޯންޗް އޮންނާނެ ކަމަށް ވިދާޅުވި އެވެ. އަދި ލޯންޗް ތަކުގައި 40-50 މީހުންގެ ކެޕޭސިޓީ ހުންނާނެކަން ފާހަގަކުރެއްވި އެވެ.\nފުރަތަމަ ފިޔަވަހީގައި ހއ، ހދ އަދި ނ އަތޮޅުގައި އެކަށީގެންވާ ހެޔޮ އަގެއްގައި، ޒަމާނީ ފެންވަރުގެ، ހައި ސްޕީޑް ފެރީގެ ހިދުމަތް މިއަހަރު ނޮވެމްބަރު ފެށިގެން ދާނެއެވެ.\nމި ފިޔަވަހީގެ ޖުމްލަ އިންވެސްޓްމެންޓަކީ 157 މިލިއަން ރުފިޔާ ކަމަށް ވާއިރު އޭގެ ތެރެއިން 52 މިލިއަން ރުފިޔާއަކީ އެ މަސައްކަތް ފެށުމުގެ ގޮތުން ސަރުކާރުން އިންވެސްޓްކުރުމަށް އެއްބަސްވެފައިވާ އަދަދެވެ.\nއެމްޓީސީސީއާދަމް އާޒިމްފެރީގެ ނިޒާމް\nގުރައިދޫ ބިން ހިއްކުމުގެ މަސައްކަތް ނިމިއްޖެ\n“ހިނިތުންވުމާއެކު” ކެމްޕެއިން އިފުތިތާހުކޮށްފި\nރަސްމާދޫ ބަނދަރު ތަރައްގީ ކުރުމުގެ މަޝްރޫއު\nކުނބުރުދޫ ގިރާ ސަރަހައްދު ހިމާޔަތް ކުރަނީ


Raahjje Ah Enme Gina Fathuruverin Ziyaaraiy Kuraa Gaumakah India - Vaguthu\nރާއްޖެއަށް އެންމެ ގިނަ ފަތުރުވެރިން އަންނަ ގައުމެއްގެ ގޮތުގައި އިންޑިއާ ވެއްޖެއެވެ.\nރާއްޖ ކޮވިޑް-19 ފެނި ފުރަބަންދު ކުރުމުގެ ކުރިން ރާއްޖެއަށް އެންމެ ގިނައިން ފަތުރުވެރިން ޒިޔާރާތް ކުރާ ގައުމެއްގެ ގޮތުގައި ފާހަގަ ކުރެވިފައިވަނީ ރަޝިއާއެވެ.\nޓޫރިޒަމް މިނިސްޓަރ ޑރ.އަބްދުﷲ މައުސޫމް ވިދާޅުވީ މިހާރު އެންމެ ގިނައިން ފަތުރު ވެރިން ޒިޔާރާތް ކުރާ ގައުމަކީ އިންޑިއާ ކަމަށެވެ.\nމި އަހަރުގެ ފެބްރުއަރީ މަހު އިންޑިއާއިން 44،039 ފަތުރުވެރިން ޒިޔާރާތް ކޮށްފައިވާއިރު ރަޝިއާއިން ޒިޔާރާތް ކޮށްފައިވަނީ 40،698 ފަތުރުވެރިންނެވެ. ރާއްޖެއަށް ޒިޔާރާތް ކޮށްފައިވާ ފަތުރުވެރިންގެ ތެރެއިން 23 އިންސައްތަ އަކީ އިންޑިއާ ފަތުރުވެރިންނެވެ.\nއިންޑިއާއަށް ޓުއަރިޒަމް މިނިސްޓަރ ކުރެއްވާ ދަތުރުފުޅުގައި ވިދާޅުވެފައިވަނީ ކުރިޔަށް އޮތް އަހަރުތަކުގައި މިހާރަށްވުރެ ގިނަ ފަތުރުވެރިން އިންޑިއާއިން ރާއްޖެއަށް ޒިޔާރާތް ކުރާނެ ކަމަށް އުންމީދު ކުރާ ކަމަށެވެ.\nމިނިސްޓަރ ވަނީ އިންޑިއާއިން ރާއްޖެއަށް ވެކްސިން ފޯރު ކޮށްދެން ވުމުންނާއި އެހެން ގޮތް ގޮތުންވެސް ވެދެއްވާ އެހީތެރިކަމަށް އިންޑިއާގެ ބޮޑުވަޒީރު މޯދީއަށް ޝުކުރުއަދާ ކޮށްފައެވެ. މިނިސްޓަރ ޑރ.މައުސޫމް ވިދާޅުވެފައިވަނީ އިންޑިއާއިން ގިނަ އަދަދެއްގެ ފަތުރުވެރިން ރާއްޖެއަށް ޒިޔާރާތް ކުރުމުންނާއި، އިންޑިއާއިން ލިބެމުންދާ އެހީތެރިކަމުގެ ސަބަބުން ރާއްޖޭގެ ހީނަރުވެފައިވާ އިގްތިސޯދު ރަނގަޅު ވަމުންދާ ކަމަށެވެ.\nއަދި އިތުރު 28 ރަށެއް ޓޫރިޒަމް އިންޑަސްޓްރީއަށް ހުޅުވާލުމާއި، ފްލައިޓުތައް އިތުރުކޮށް ގިނަ މީހުންނަށް ރާއްޖެއަށް އިންވެސްޓު ކުރުމަށް ދައުވަތު ދެއްވާނެ ކަމަށް މިނިސްޓަރ ވިދާޅުވިއެވެ.\nރާއްޖެއަށް މިހާރު ފަތުރުވެރިން ޒިޔާރާތް ކުރެވޭނީ ކޮވިޑް-19އަށް ޓެސްޓުކޮށް ނައްސި ނަތީޖާ ލިބޭތާ 96 ގަޑި އިރުގެ ތެރޭގައެވެ. ރާއްޖެެއަށް ޒިޔާރާތް ކުރާ ފަތުރުވެރިންނަށް ވެކްސިނޭޝަން އެންޑް ވެކޭޝަން ވިސިޓްގެ ނަމުގައި އާ ޕެކޭޖެއް ތައާރަފް ކުރަން ވިސްނާކަމަށާއި، އެ ޕެކޭޖުގެ ދަށުން ރާއްޖޭގައި ފަތުރުވެރިންނަށް ގިނަ ދުވަހު ތިބެވިފައި ވެކްސިން ޖެހުމުގެ ފުރުސަތު ލިބިގެން ދާނެކަމަށް މިނިސްޓަރ ވިދާޅުވިއެވެ.\nރާއްޖެއިން ނިންމާފައިވަނީ ދުނިޔޭގެ ސިއްހަތު ޖަމުއްޔާއިން ލަފާދީފައިވާ ގޮތުގެ މަތިން ޓޫރިޒަމް ދާއިރާ ކުރިޔަށް ގެންދިއުމަށެވެ.\nމާޗް 24, 2021 17:10\nމާޗް 24, 2021 19:11\nޢިންޑިޔާގެ އެއް އަވަށުން އަނެއް އަވަށަށް މީހުން ދިޔައީމަ އެއީ ފަތުރު ވެރިން ތޯ؟؟؟ ސާބަސް\nމާޗް 24, 2021 17:22\nއެމީހުންގެ ގައުމަށް އެމީހުން އައީމަ އެވާހަކަ ޖެހޭތަ ނޫސްތަކުގަޖަހަން...މޯދީ ކޮއްމެ ދުވަހަކު އޭނަގެ އޮފީހަށްވެސްދޭ..އެވާހަކައިގަ އެއްވެސް ހާއްސަކަމެ އެބައޮތްތަ..\nމާޗް 24, 2021 17:25\nއެހެންވިއްޔާ ޑޮލަރު ގިނަވެގެން މިހާރު ބޭންކްތައް ބަންޑުންވާނެތާ! ކެކެކެކެކެކެ.......... ޔޫރަޕްގެ އެންމެ ފަތުރުވެރިއެއްގެ ކިބައިން ލިބޭ މިންވަރު އިންޑިޔާ 10 ފަތުރުވެރިންގެ ކިބައިންވެސް ނުލިބޭނެ! ދެން ތިހެން ގޮވައި ހަވާއެރުވުމުގެ ބޭނުމަކީ ކޮބައި؟\nމާޗް 24, 2021 21:41\nއަންނަ ހުރިހާސިފައިންނަކީވެސް ފަތުރުވެރިން


Australia in 12,000 PPE hadhiya kohfi\nއޮސްޓްރޭލިއާއިން 12،000 ޕީޕީއީ ހަދިޔާ ކޮށްފި\nޕީޕީއީ ހަވާލު ކުރުމަށް ބޭއްވި ރަސްމިއްޔާތުގެ ތެރެއިން\nއޮސްޓްރޭލިއާ އިން، 12،000 ޕާސަނަލް ޕްރޮޓެކްޓިވް އިކުއިޕްމަންޓް (ޕީޕީއީ) ރާއްޖެއަށް ހަދިޔާކޮށްފި އެވެ.\nމިއަދު ހަދިޔާ ކުރި ޕީޕީއީ އަކީ ރާއްޖޭގެ އިސް ސަފުގައި މަސައްކަތް ކުރާ ސިފައިން މަސައްކަތުގައި ބޭނުންކުރަން ހަދިޔާކުރި ޕީޕީއީ ތަކެކެވެ.\nސްރީލަންކާގައި ހުންނަ އޮސްޓްރޭލިއާގެ ހައި ކޮމިޝަންގައި މިއަދު ބޭއްވި ހާއްސަ ރަސްމިއްޔާތެއްގައި އެތަކެތި ހަވާލުކޮށްދެއްވީ އޮސްޓްރޭލިއާއިން ރާއްޖެ އަދި ލަންކާއަށް ކަނޑައަޅާފައިވާ ސަފީރު ޑޭވިޑް ހޮލީ އެވެ. މި ތަކެއްޗާ ހަވާލުވެވަޑައިގެންނެވީ ރާއްޖޭން ލަންކާއަށް ކަނޑައަޅުއްވާފައި ހުންނަވާ ސަފީރު އުމަރު އަބްދުއް ރައްޒާގު އަދި ލަންކާގައި ހުންނަ ރާއްޖޭގެ ހައި ކޮމިޝަންކަމަށް ކަނޑައަޅާފައި ހުންނަވާ ޑިފެންސް އެޑްވައިޒަރު ލެފްޓިނެންޓް ކާނަލް އިސްމާއިލް ނަސީރެވެ.\nއޮސްޓްރޭލިއާގެ އެމްބަސީން ބުނީ މިއަދު ހަދިޔާކުރި ތަކެތީގެ އަގު، 120،000 ޑޮލަރަށް އަރާނެކަމަށާއި އޭގެ ތެރޭގައި 12،000 އޯވަރޯލް އާއި 200،000 ގްލޯވްސް ހިމެނޭ ކަމަށެވެ. އެ ހުރިހާ ތަކެއްޗެއްވެސް އުފައްދައިފައިވަނީ ލަންކާގައި ހުންނަ އޮސްޓްރޭލިއާގެ ކުންފުންޏަކުންނެވެ.\nރާއްޖެއިން ކޮވިޑް19 އާއި ދެކޮޅަށް ކުރަމުންދާ މަސައްކަތަށް އެކުވެރި ގައުމުތަކާއި ބައިނަލްއަގުވާމީ ޖަމިއްޔާތަކުން ދަނީ އެހީތެރިކަން ފޯރުކޮށްދެމުންނެވެ. މީގެ ކުރިން އެމެރިކާއިންވެސް ވަނީ 150،000 ޑޮލަރުގެ ޕީޕީއީ ރާއްޖެއަށް ހަދިޔާކޮށްފަ އެވެ.\nކޮވިޑް-19 ގައި ރާއްޖެ އިން 3302 މީހަކު ވަނީ ޕޮސިޓިވް ވެފަ އެވެ. އޭގެ ތެރެއިން 2534 މީހަކު ރަނގަޅުވެފައިވާއިރު 15 މީހަކު ވަނީ މަރުވެފަ އެވެ.\nއޮސްޓްރޭލިއާ ކޮވިޑް-19 ކޮވިޑް-19 އިގެ ބަލާއާފާތް\nއެޗްޕީއޭގެ ބަންދުގައި 20 ރަށެއް


Mayor Shifage tweet aeku hoonufenah: Iuthikaaf ah thibun huttuvaakah noolhen!\nމޭޔަރ ޝިފާގެ ޓުވީޓާއެކު ހޫނުފެނަށް: އިއުތިކާފަށް ތިބުން ހުއްޓުވާކަށް ނޫޅެން!\n-3months ago 8 - ޝަފްރާޒް އހ\nމާލެ ސިޓީ މޭޔަރ ޝިފާ މުހައްމަދު ކުރެއްވި ޓުވީޓަކާ ގުޅިގެން ލިބެމުންދިޔަ ފާޑުކިޔުންތަކަށް އެކަމަނާ ރައްދުދެއްވައިފިއެވެ.\nއިއްޔެގެ ވަގުތެއްގައި ޝިފާ ކުރެެއްވި ޓުވީޓުގައި ވިދާޅުވެފައިވަނީ ދިވެހިންގެ މިސްކިތް ތަކުގެ ތެރޭ ދިވެހިންގެ ސަގާފަތާއި ނުގުޅޭ ގޮތަށް ނިދާ، ކައިބޮއި ހެދުން ހުއްޓުވުމަށް އެންމެން މަސައްކަތް ފެށުމަށް ގޮވާލާފައެވެ.\nއެއާއެކު ރާއްޖޭގެ މިސްކިތް ތަކުގައި އިއުތިކާފަށް ތިބޭ މީހުން ހުއްޓުވަން މާލޭގެ މޭޔަރު ޝިފާ މަސައްކަތްކުރައްވާކަމަށް ތުހުމަތުކޮށް ގިނަ ފަރާތްތަކެއްގެ ފާޑުކިޔުން އެކަމަނާއަށް ރައްދުކުރެވިގެންދިޔައެވެ.\nމޭޔަރު ޝިފާގެ ޓުވީޓު ދިފާޢުކުރައްވަމުން އެކަމަނާ ވިދާޅުވެފައިވަނީ މިއީ މިސްކިތްތައް ސާފުތާހިރުތަނަކަށް ހެދުމަށް ދެއްކެވި ވާހަކަފުޅެއްކަން ވިދާޅުވެ، މިވާހަކަ އަނބުރަން ނޫޅުމަށް ގޮވާލައްވާފައެވެ.\nރާއްޖޭގެ ދީނީ ހޭލުންތެރިކަން އިތުރުވުމާއެކު ރަމަޞާން މަހު ގިނަބަޔަކު މިސްކިތަށް އިއުތިކާފަށް ދާކަންފާހަގަވެއެވެ. ނަމަވެސް އިއުތިކާފަށް ތިބެވެނީ އިސްލާމިކް މިނިސްޓްރީން ހަމަޖައްސާ މިސްކިތްތަކެއްގައި ކަން ފާހަގަކޮށްލަންޖެހެއެވެ.\nރަމަޞާން މަހު މިސްކިތަށް އިއުތިކާފަށް ދިއުމަކީ ގަދަވެގެން ވާ ސުންނަތެކެވެ.\nތީ މޭޔަރު ލިޔަމުންދާ ވާހަކައެއް ކަމަށް ވާނީ\nއެންމެން ޝިފާއާޖައްސާލީ ދޯ؟! ޝިފާއަކަސް ބުނީ ރަނގަޅުއެއްޗެއް! މިސްކިތުން ފެންވަރާ ނިދާ ހަދާމީހުން އެބައުޅޭ! ގޭގެބޭނުންތަކަށް މިސްކިތުން ފެންގެންދާމީހުންވެސް އެބަތިބި! ޝިފާބުނީ މިސްކިތުގައި އަޅުކަންކުރަން ތިބޭ މީހުންގެވާހަކައެއްނޫންހެން ހީވަނީ! ކޮންމެކަމެއް ސިޔާސީ ކުރޭ! ބަންގާޅީންނާއި ހިމާޔަތްކޮއްފައިތިބޭ ކުދިން މިސްކިތުގައި ނިދާ، ފާޚާނާގައި ދުންއަރުވާހަދާއެބަ!\nފުރަތަމަ އަމިއްލަ ސާފު ކަމާއި ތާހިރު ކަމުގަ ވާހަކަ ދައްކަބަލަ ތީ ފެންނުވަރާ މީހެކޭ ބަޔަކު ކިޔާ .މިސްކިތުގެ ސާފު ކަމާ ތާހިރު ކުރުމުގެ ވާހަކައަކަށް ތިވާހަކަ އެއްނުވާނެ ތީ ބަޔަކު އިއުތިކާފަށް ތިބޭތީ ދެއްކިވާހަކައެއް .\nމޭޔަރ ޝިފާ ވިދާޅުވި ބަހުގެމާނަ ޢޮޅޮވައިގެން ފިތުނަ އުފައްދަން ނުއުޅުއްވަވާ.\nސިފާ ގެ އަންމަ\nޝިފާ ތީ ފަލަސްތީންއަށް ވޯޓު ނުދީ ފިލި ކަލޭގެ ކަން ހަނދާން އެބަހުރި! ވާހަކަ އަނބުރަން ނޫޅޭ!\nތީ ފުރަތަމަ ޑޯޒް! ތިކަން ހުއްޓުވާނެ މި ސަރުކާރުން!


Anhen Fandiyaarun Ayyan Kurumaa Dhekolhah Vote Dhevvee Emme Member Eh, Eii Mosta - Vaguthu\nސުޕްރީމް ކޯޓުގެ ފަނޑިޔާރުކަމަށް ޑރ. އަޒްމިރަލްދާ ޒާހިރުއާއި އައިޝާ ޝުޖޫން މުހައްމަދަށް އައްޔަން ކުރަން ރުހުން ދިނުމަށް ރައްޔިތުންގެ މަޖިލީހުގައި މިއަދު ނެގި ވޯޓުގައި އެކަމާއި ދެކޮޅަށް ނޮޅިވަރަމް ދާއިރާގެ މެންބަރު މުޙައްމަދު ނަޝީދު އަބްދުﷲ (މޮސްޓާ) ވޯޓު ދެއްވައިފިއެވެ. މޮސްޓާ އަކީ މި ވޯޓުގައި ބައިވެރިވެ ވަޑައިގަތް ހުރިހާ މެމްބަރުންގެ ތެރެއިން އެކަމާއި ދެކޮޅަށް ވޯޓު ދެއްވި ހަމަ އެމަނި މެމްބަރެވެ.\nއަޒްމިރަލްދާ އާއި ޝުޖޫން ސުޕްރީމް ކޯޓްގެ ފަނޑިޔާރުކަމަށް ޢައްޔަންކުރުމަށް ފެންނަކަމަށް ފާސްވީ ވޯޓްގައި ބައިވެރިވެ ވަޑައިގެންނެވި 62 މެމްބަރުންގެ އަޣުލަބިއްޔަތުންނެވެ. މޮސްޓާ އެކަމާއި ދެކޮޅަށް ވޯޓު ދެއްވިއިރު، ވަކި ކޮޅަކަށް ވޯޓު ނުދެއްވާ އެއް މެމްބަރަކުވެސް ހުންނެވިއެވެ.\nމޮސްޓާ މީގެ ކުރިންވެސް ވަނީ، އަންހެން ފަނޑިޔާރުންނަށް މަޖިލީހުން ރުހުން ދިނުމާއި ދެކޮޅުކަން ހާމަކުރައްވާ ވާހަކަ ދައްކަވާފައެވެ. އަދި އެކަން ވަގުތުން ހުއްޓާލުމަށްވެސް އޭނާ ގޮވާލާފައި ވެއެވެ. އަންހެނުންނަށް ފަނޑިޔާރުކަން ނުކުރެވޭނެ ކަމަށް އިސްލާމީ ފަތުވާ ދޭ އެންމެ މަތީ މަޖިލިހުން ނެރެފައިވާ ރައުޔުގެ ފޮޓޯއެއް ޓްވީޓް ކުރައްވައި މީގެ ކުރިން މޮސްޓާ ވިދާޅުވެފައި ވަނީ، "މިހެން މިކަން އޮތް ނަމަ އަންހެނަކު ފަނޑިޔާރުކަން ދިނުމާއި އެއްކޮޅަށް ނެގޭ ވޯޓުގައި ބައިވެރި ނުވާނަން،" ކަމަށެވެ.\nމޮސްޓާ ވިދާޅުވެފައި ވަނީ، މިފަދައިން ކަންކަން ދާކަމަށް ވާނަމަ، ދުވަސް ކޮޅަކުން ދީނީ ޢިލްމު ކިޔަވައިގެން ތިބި މޮޅެތި އަންހެނުން ހުކުރު ކުރުމުގެ ހުއްދައަކަށް ފޮނުވާކަށް ވެސް ފަހެއް ނުޖެހޭނެ ކަމަށެވެ.\nއަންހެން ދެ ފަނޑިޔާރުން ސުޕްރީމް ކޯޓަށް އައްޔަން ކުރުމަށް މިއަދު މަޖިލީހުގައި ނެގި ވޯޓުން ރުހުން ދީފައިވާއިރު، ސުޕްރީމް ކޯޓުގައި މިވަގުތު ހުސްވެފައިވާ ފަނޑިޔާރު ކަމުގެ އިތުރު މަޤާމަކަށްވެސް އަންހެން ބޭފުޅަކު ވަނީ ކުރިމަތިލައްވާފައެވެ. އެއީ ކުރީގެ ޑެޕިއުޓީ ޕްރޮސެކިއުޓާ ޖެނެރަލް އަދި ކުރީގެ ގާޒީ މަރިޔަމް ނިހާޔަތު އެވެ.\nމިއީ ސުޕްރީމް ކޯޓުގެ ފަނޑިޔާރުންގެ ބެންޗަށް އަންހެން ބޭފުޅުން އައްޔަން ކުރާ ފުރަތަމަ ފަހަރެވެ. މިކަމާއި ދެކޮޅަށް ރާއްޖޭގެ ގިނަ ދީނީ އިލްމުވެރިން ދަނީ ކަންބޮޑުވުން ފާޅުކުރައްވަމުންނެވެ.\nޖެފޯއާއި މޮސްޓާ އަދި އެމްއެންޕީއާއި ގުޅޭނެ: ނާޒިމް\nނޮޅިވަރަމްގައި ކޮވިޑް ބަލި މީހުން ޕިކަޕެއްގައި އުފުލަން ޖެހިގެން މަޖިލީހަށް ކުއްލި މައްސަލައެއް\nއެމްއެންޕީގެ އަސާސީ ގަވާއިދަށް އާންމުންގެ ޚިޔާލު ހޯދާނެ\nސެޕްޓެމްބަރު 3, 2019 16:32\nމޮސްޓާ އަކީ ބަތޮލެއް.\nސެޕްޓެމްބަރު 3, 2019 18:47\nތިބާ ސާބިތު ކުރައްވާށި.. ހައްޤު ހޯދަން އުޅޭ މީހަކަށް މަތިން ބާރު ދެއްވާނެ\nސެޕްޓެމްބަރު 3, 2019 19:47\nމޮސްޓާއަށް ސާބަސް. ތިއީ ބަތަލެއް. ތިޔަ މަޖިލީހުގައި ތިގުތުގަ ސާބިތުކަންމަތީ ހުންނާތި.\nސެޕްޓެމްބަރު 3, 2019 20:38\nތިބާއަށް ﷲ ރަހްމަތް ލައްވާށި. އާމީން.\nސެޕްޓެމްބަރު 4, 2019 08:13\nމީ ވަރުގަނދަ މޮންސްޓާ އެންނު! ކޮންތާކުން އައިސް ތިބޭ ބަޔެއްތަ މީ!\nސެޕްޓެމްބަރު 4, 2019 08:38\nމީ ރަށްރަށު މީހުން މަޖްލިހަށް ހޮވާ މީހުންގެ ފެންވަރު!\nސެޕްޓެމްބަރު 4, 2019 10:01\nމޮސްޓާ އަށް ފަށްފަށުން ޝުކުރު ދަންނަވަން. ތިޔަ ބޭފުޅާއަކީ، ދިވެހިރާއްޖޭގައި މާތްވެގެންވާ އިސްލާމްދީން ދަމަހައްޓާ ނެގެހެއްޓުމަށް މަސައްކަތްކުރައްވާ ބަޠަލެއް. މާތްﷲ ތިބާޔަށް ދެދުނިޔޭގެ ހެޔޮ ރަޙުމަތް ލައްވާށި. އާމީމް


އަލްފާޟިލާ އާމިނަތު ޒެނީޝާ ޝަހީދު ޒަކީ - ޤައުމީ އިނާމު - ހިތްވަރުދިނުމުގެ ޤައުމީ އިނާމު - 2015 - The President's Office\nއިންސާނީ ޙައްޤުތައް ދިރުވައި އާލާކުރުމުގެ ދާއިރާއިން؛ އިންސާނީ ޙައްޤުތަކަށް ހޭލުންތެރިކުރުވުމުގެ ރޮނގުން\nއަލްފާޟިލާ އާމިނަތު ޒެނީޝާ ޝަހީދު ޒަކީ\nރާއްޖޭގައި ކުޑަކުދިންގެ ޙައްޤުތައް ޙިމާޔަތް ކުރައްވައި ރައްކާތެރި ކުރެއްވުމުގެ މަސައްކަތް އާާމިނަތު ޒެނީޝާ ޝަހީދު ޒަކީ ފެށްޓެވީ، 2008 ވަނަ އަހަރުއެވެ. އެއީ ކުޑަކުދިންގެ ހިޔާއަށް ވަޑައިގަންނަވަން ފެށްޓެވި ހިސާބުންނެވެ. ހިލޭ ސާބަހަށް ފެށްޓެވި މި މަސައްކަތުގެ ތެރެއިން ކުޑަކުދިންގެ ހިޔާގައި ތިބޭ ކުދިންނަށް ކިޔަވައިދެއްވައި، އެކުދިންނާއެކު އެކި ކުޅިވަރުތަކުގައި ބައިވެރިވެވަޑައިގެން، އަދި އެކުދިންނަށް އެކިގޮތްގޮތުން އެހީތެރިކަން ފޯރުކޮށްދެއްވަމުން ގެންދެވިއެވެ.\n2008 ވަނަ އަހަރުން ފެށިގެން ސަރުކާރުގެ ވަޒީފާއެއްގައި މިނިސްޓްރީ އޮފް ފޮރިން އެފެއާޒްގައި ޚިދުމަތް ކުރެއްވުމުގެ އިތުރުން، ޒެނީޝާ މިއަދު މި މަސައްކަތް ކުރައްވަމުން ގެންދަވަނީ، އޭނާ އުފެއްދެވި އަމިއްލަ ޖަމްޢިއްޔާއެއް ކަމަށްވާ [އެޑްވޮކޭޓިންގ ދަ ރައިޓްސް އޮފް ޗިލްޑްރަން (އާކް)] މެދުވެރިކުރައްވައެވެ. މިފަދަ މަސައްކަތެއް އެންމެ ރަނގަޅަށް ކުރެއްވޭނީ، ކުޑަކުދިންގެ ޙައްޤުތަކަށް ވަކާލާތު ކުރެވޭފަދަ ޖަމުޢިއްޔާއެއް އުފައްދައިގެން ކަމަށް ޒެނީޝާއަށް ގަބޫލުކުރެއްވޭތީ، މި ޖަމުޢިއްޔާ އުފެއްދެވީ ވަރަށް މަތިވެރި މަޤްޞަދެއްގައެވެ.\n[އާކް]ގެ މަސައްކަތް ފެށުނީ، ހަމައެކަނި މާލޭ ސަރަޙައްދުގައި ކަމަށްވީނަމަވެސް، އެކި ވިޔަފާރި ކުންފުނިތަކާއި، އަމިއްލަ ފަރާތްތަކުގެ އެއްބާރުލުމާއި އެހީތެރިކަމާއެކު، [އާކް]ގެ މަސައްކަތްތައް މިއަދު މިވަނީ ވަރަށް ބޮޑަށް އަތޮޅުތަކަށްވެސް ފުޅާކުރައްވާފައެވެ. އަދި [އާކް]ގެ ކެމްޕެއިންތައް ހިންގައިދިނުމަށް އެކި ރަށްރަށުގެ ކައުންސިލްތަކާއި ސްކޫލްތަކުން އަދި އަމިއްލަ ޖަމްޢިއްޔާތަކުންވެސް އެދެމުންދާކަމީ، [އާކް]ގެ ކާމިޔާބީތަކުގެ ތެރެއިން ވަރަށް ބޮޑަށް ފާހަގަކުރެވޭ ކަމެކެވެ. [އާކް] އިން ކުރަމުން އަންނަ މަސައްކަތްތަކުގައި ވަރަށްބޮޑު ކާމިޔާބެއް ކަމުގައި ބެލެވޭ އެއްކަމަކީ، ސަރުކާރުގެ ތަފާތު ކޮމިޓީތަކުގައި ޖަމްޢިއްޔާތައް ތަމްސީލުކުރުމަށް [އާކް] އަށް ލިބިފައިވާ ފުރްޞަތެވެ. މީގެއިތުރުން، [ސައުތު އޭޝިއާ އިނީޝިއޭޓިވް ޓު އެންޑް ވަޔަލަންސް އެގެއިންސްޓް ޗިލްޑްރަން] (ސައިވާކް)ގެ ނޭޝަނަލް އެކްޝަން ކޯޑިނޭޝަން ގްރޫޕްގައިވެސް 2014 ވަނަ އަހަރުން ފެށިގެން ރާއްޖޭގެ ކޯ ޗެއަރގެ މަޤާމުވެސް ދަނީ [އާކް] އިން އަދާކުރަމުންނެވެ.\nޒެނީޝާގެ ތަޞައްވުރަކީ، ދިވެހިރާއްޖެއަކީ ކޮންމެ ކުއްޖަކުވެސް ދުޅަހެޔޮ ޞިއްޙަތެއްގައި އަމާން މާޙައުލެއްގައި އުފާވެރިކަމާއެކު ހެދިބޮޑުވުމަށް ބޭނުންވާ އެހީތެރިކަން ލިބޭ ޤައުމަކަށްވުމެވެ. ޒެނީޝާގެ އިރުޝާދާއި ލަފާގެ މަތިން [އާކް ޖަމްޢިއްޔާ] އިން މިހާރު ކުރިއަށްގެންދާ މަސައްކަތްތަކުގެ ތެރެއިން އެންމެ ބޮޑަށް ފާހަގަކޮށްލެވެނީ، ހޭލުންތެރިކަން އިތުރުކުރުމަށް ހިންގޭ އެކިއެކި ކެމްޕެއިންތަކެވެ. މިގޮތުން، ފާހަގަކޮށްލެވޭ ކެމްޕެއިންތަކުގެ ތެރޭގައި، ޚާއްޞަ ގޮތެއްގައި އަންހެން ކުދިންނަށް ހުރި ގޮންޖެހުންތަކާއި ހުރަސްތައް ނައްތާލުމަށް ކުރިއަށް ގެންދާ [ގްރޭސް] ކެމްޕެއިނާއި، ރައްކާތެރި ގޮތުގައި ކުދިން އިންޓަރނެޓް ބޭނުންކުރުމާ ގުޅޭގޮތުން ކުރިއަށްގެންދާ [ސަރފް ސްމާޓް] ކެމްޕެއިނާއި، ދުޅަހެޔޮ ޞިއްޙަތެއްގައި ހެދިބޮޑުވެ، ޙަރަކާތްތެރިވެ އުޅުމަށް ބާރުއަޅައި [ހީލް] ކެމްޕެއިން ހިމެނެއެވެ. އަދި ކުޑަކުދިންނަށް ކުރާ އަނިޔާތަކާ ދެކޮޅަށް ކުރިއަށް ގެންދާ [ހޯޕް] ކެމްޕެއިނާއި، ހަނގާކުރުމާ ދެކޮޅަށް ކުރިއަށް ގެންދާ [ރެސްޕެކްޓް] ކެމްޕެއިންވެސް ހިމެނެއެވެ. މިގޮތުން ހިންގާ ކޮންމެ ކެމްޕެއިނެއްގައިވެސް ޓީޗަރުން ތަމްރީނު ކުރުމުގެ ޕްރޮގްރާމްތަކާއި، ބެލެނިވެރިން އަދި ކުޑަކުދިންނަށް ޚާއްޞަ ސެޝަންތައް ހިމެނެއެވެ. މީގެއިތުރުން، ސަރުކާރުގެ ބެލުމުގެ ދަށުން ހިނގަމުންދާ އެކި މަރުކަޒުތަކުގައި ދިރިއުޅޭ ކުޑަކުދިންނަށް ހިންގާ ތަފާތު ޕްރޮގްރާމްތަކާއި، އެކުދިންނާ ހަވާލުވެ ތިބޭ މުވައްޒަފުން ތަމްރީނު ކުރުމަށްވެސް ތަފާތު ޕްރޮގްރާމްތައް އާރކްއިން ކުރިއަށް ގެންދެއެވެ. އަދި ނުކުޅެދުންތެރިކަން ހުންނަ ކުދިންގެ ޙައްޤުތައް ރައްކާތެރިކޮށް ކުރިއެރުވުމަށްޓަކައި މިކަމަށް މަސައްކަތް ކުރާ އަމިއްލަ ޖަމްޢިއްޔާތަކާއި އާރކްގެ އިސް ނެގުމާއެކު ކުރިއަށް ގެންދާ "ޗައިލްޑް އެޑްވޮކަސީ ނެޓްވަރކް އޮފް ޑިސެބިލިޓީ އޯގަނައިޒޭޝަންސް" ވެސް ހިމެނެއެވެ.\nބައިނަލްއަޤްވާމީ ފެންވަރެއްގައި [އާކް] އަށް ލިބިފައިވާ އެންމެބޮޑު ކާމިޔާބީއަކީ، ކުޑަކުދިންނަށް ޞިއްޙަތަށް ފައިދާހުރި ކާނާ ކެއުމަށާއި، ޙަރަކާތްތެރިވެ އުޅުމަށް ބާރުއެޅުމަށް ކުރިއަށްގެންދާ [ހީލް] ކެމްޕެއިންގެ މެސެޖްތަކަށް އަލިއަޅުވާލައި [އާކް] އިން އުފައްދާފައިވާ ދެ ވާހަކަފޮތަށް ޔޫރަޕްގެ [ގޯމަންޑް އެވޯޑް] ލިބުމާއި، އެ އެވޯޑްގެ [ބެސްޓް އިން ދަ ވާރލްޑް] ކެޓަގަރީއަށް ދެ އަހަރުވެސް ހުށަހެޅިފައިވާކަމެވެ. ޒެނީޝާގެ އިސްނެންގެވުމުގެ މަތިން ތައްޔާރުކުރެވުނު މި ދެ ވާހަކަފޮތަކީ، [ދަ ކަލަރފުލް ކޮމްޕޭނިއަންޝިޕް އޮފް ކޭސީ ކެބެޖް] އަދި [ދަ ސްނީކީ ސްނެއަރ އޮފް ދަ ސިރަޕީ ސްލަރޕް ސްލޮޕްސް] އެވެ. އަދި މި ދެ ފޮތުން އެއް ފޮތް ވަނީ މި އަހަރު މި އެވޯޑުގައި ދުނިޔޭގެ އެންމެމޮޅު6ފޮތުގެ ތެރޭގައި ހިމެނިފައެވެ. ދިވެހިރާއްޖޭގެ ސްކޫލްތަކުގެ އިތުރުން ސިންގަޕޫރުގެ ހަތަރު ސްކޫލެއްގައިވެސް މިހާރު އެ ފޮތް ބޭނުންކުރަމުން ގެންދެއެވެ.\nޒެނީޝާއަށް 2012 ވަނަ އަހަރު ޒުވާނުންގެ ޤައުމީ އިނާމުވެސް ވަނީ ލިބިވަޑައިގެންފައެވެ.


Mohamed Shafiu: އަހަރެމެންނަކަށް މި ޕްލެނެޓް ޙިމާޔަތެއް ނުކުރެވޭނެއެވެ\nއަހަރެމެންނަކަށް މި ޕްލެނެޓް ޙިމާޔަތެއް ނުކުރެވޭނެއެވެ\n"ނަމަވެސް الله سبحانه وتعالى ޖައްސަވާފައިވާ ތަކްލީފްތައް ކުޑަ ވެގެން މީސްތަކުންގެ ތެރެއިން ބަޔަކު އުޅޭހެން ހީވާފަދަ މަންޒަރުތަކެއް މިއަދު ފެންނަމުން އެބަދެއެވެ. އެބައިމީހުންނަށް އުފުލަން ނުޖެހޭ ބޮޑެތި ޒިންމާތައް (މިސާލަކަށް އަޅުގަނޑުމެންގެ މި އުޅެމުންދާ ޕްލެނެޓް ޙިމާޔަތް ކުރުން، ވެލާ ކަހަނބު ޙިމާޔަށް ކުރުން ފަދަ ކަންކަން) އެބައިމީހުން ވަނީ އުފުލަން ފަށާފައެވެ."\nالله سبحانه وتعالى އަހަރެމެން އިންސާނުން އުފައްދަވާފައި ވަނީ ހަމައެކަނި އެއިލާހަށް އަޅުކަންކުރުމަށްޓަކައެވެ. އެކަން ކީރިތި ޤުރުއާންގައި ވަރަށް ސާފްކޮށް ބަޔާން ކޮށްދެއްވާފައިވެއެވެ. އަދި އަހަރެމެންގެ އަމިއްލަ ނަފްސުތަކާއި އަނބިދަރިން ނަރަކައިން ސަލާމަތް ކުރުމަށް އެއިލާހު ވަނީ އަމުރު ކުރައްވާފައެވެ. އަހަރެމެންގެ ނަފްސުތަކަށް ރައްކާތެރި ވުމަށް އެއިލާހު އަންގަވައެވެ. އެ ނަފްސު އެއިލާހު ނަހީ ކުރެއްވި ކަންތައްތަކުން ދުރުކޮށް ރައްކާތެރި ކުރުމަށެވެ. އެއިލާހު އަހަރެމެންނަށް ކުރުމަށް އަމުރު ކުރައްވާފައި ވަނީ އަހަރެމެންނަށް ކުރުމަށް ކުޅަދާނަވާ ކަންތައްތަކެވެ. އަހަރެމެންނަށް ނުއުފުލެއްވޭ ވަރުގެ ބުރަތައް އުފުލާކަށް ނުޖައްސަވައެވެ. އަހަރެމެން ކުރަންވީ ކަމަކީ ފުރިހަމައަށް ދީނަށް ވަދެ އެއިލާހު އަމުރުކުރެއްވި ގޮތަށް އެއިލާހަށް އަޅުކަން ކުރުމެވެ. އޭރުން ސުވަރުގޭގެ ދާއިމީ ނިޢުމަތް އަހަރެމެންނަށް އެއިލާހުގެ ރަޙްމަތްފުޅުން ލިބޭނެއެވެ.\nނަމަވެސް الله سبحانه وتعالى ޖައްސަވާފައިވާ ތަކްލީފްތައް ކުޑަ ވެގެން މީސްތަކުންގެ ތެރެއިން ބަޔަކު އުޅޭހެން ހީވާފަދަ މަންޒަރުތަކެއް މިއަދު ފެންނަމުން އެބަދެއެވެ. އެބައިމީހުންނަށް އުފުލަން ނުޖެހޭ ބޮޑެތި ޒިންމާތައް (މިސާލަކަށް އަޅުގަނޑުމެންގެ މި އުޅެމުންދާ ޕްލެނެޓް ޙިމާޔަތް ކުރުން، ވެލާ ކަހަނބު ޙިމާޔަށް ކުރުން ފަދަ ކަންކަން) އެބައިމީހުން ވަނީ އުފުލަން ފަށާފައެވެ. الله سبحانه وتعالى ތަޢާލާއަށް އަދާކުރަން ޖެހޭ އަޅުކަން ތަކަށްވުރެވެސް ބޮޑަށް މިކަމާއި މިބައިމީހުން ކަންބޮޑު ވެއެވެ. މި ކާއިނާތުގެ ނިޒާމް ފުރިހަމަ ގޮތުގައި ވުޖޫދަށް ގެންނަވާ، މި ނިޒާމް ފުރިހަމައަށް ބަލަހައްޓަވަނީ الله سبحانه وتعالى ކަން ކަށަވަރެވެ. އެހެންކަމުން ޕްލެނެޓް ޙިމާޔަށް ނުވެގެން އުޅުމަކީ އަހަރެމެން އެކަމާ މަސްއޫލުވާންޖެހޭނޭ ކަމެއްނޫނެވެ. އެކަމުގެ ޒިންމާ الله سبحانه وتعالى ވަނީ ނަންގަވާފައެވެ. އެއިލާހު އިރާދަ ކުރައްވާ ދުވަހެއް އައުމުން މުޅި ކާއިނާތު ފުނޑުފުނޑުވެގެން ދާނެއެވެ. އެއީ ޤިޔާމަތް ދުވަހެވެ. އެދުވަހުގައި އަހަރެމެންނާ ސުވާލު ކުރެވޭނީ އަހެރެމެންނަށް الله سبحانه وتعالى ކުރަން އަމުރު ކުރެއްވި އަޅުކަންތަކާ މެދުގައެވެ. ޕްލެނެޓް ޙިމާޔަތްކުރަން ކުރީ ކޮންމަސައްކަތެއްތޯ ނުވަތަ ވެލާ ކަހަނބު ޙިމާޔަތް ކުރަން މަސައްކަތްނުކުރީ ކީއްވެގެންތޯ އަޅުގަނޑުމެންނަކާ ސުވާލެއް ނުކުރެވޭނެއެވެ. އަދި "ޙިމާޔަތް" ކުރުމުގެ މަސައްކަތުގެ ސަބަބުން ލިބުނީ ބައިނަލްއަޤްވާމީ ކިތައް އެވޯޑްތޯ އެއްވެސް ސުވާލެއް ނުކުރެވޭނެއެވެ.